গণনা পুস্তক 11 - पवित्र बाइबिल [ইণ্ডিয়ান ৰিভাইচ ভাৰচন] - (গণপুস্ 11)\nগণনা পুস্তক 11\nপাছত লোকসকলে, যিহোৱাৰ কাণত পৰাকৈ বাটৰ দুখৰ কাৰণে বকা লোকৰ নিচিনাকৈ আচৰণ কৰিলে, তাকে শুনি যিহোৱাৰ ক্ৰোধ জ্বলি উঠিল; তাতে তেওঁলোকৰ বিৰুদ্ধে যিহোৱাৰ ক্ৰোধাগ্নি জ্বলি উঠি, ছাউনিৰ শেষ ভাগত লোকসকলক গ্ৰাস কৰিবলৈ ধৰিলে।\nএই কাৰণে লোকসকলে মোচিৰ গুৰিত কাতৰোক্তি কৰিলে; তাতে মোচিয়ে যিহোৱাৰ আগত প্ৰাৰ্থনা কৰাত সেই অগ্নি নুমাল।\nতেতিয়া সেই ঠাইৰ নাম তবিয়েৰা [দাহ] ৰখা হ’ল; কিয়নো যিহোৱাৰ অগ্নিয়ে তেওঁলোকৰ বিৰুদ্ধে দাহ কৰিছিল।\nতাৰ পাছত, তেওঁলোকৰ মাজত থকা মিশ্ৰিত লোকসকলে খঁকুৱা স্বভাৱ কৰিবলৈ ধৰিলে আৰু ইস্ৰায়েলৰ সন্তান সকলে পুনৰায় কান্দি কান্দি ক’লে, “আমাক মঙহ খাবলৈ কোনে দিব?\nআমি মিচৰ দেশত বিনামূল্যে যি যি মাছ খাইছিলোঁ আৰু তিয়হ, খৰমূজা; পৰু, পিঁয়াজ আৰু নহৰুলৈ মনত পৰে।\nআৰু এতিয়া আমাৰ প্ৰাণ শুকাল; আমাৰ আগত এই মান্নাৰ বাহিৰে আৰু একোৱেই নাই।”\nসেই মান্না ধনীয়া গুটিৰ নিচিনা আৰু তাৰ বৰণ গুগগুলুৰ বৰণৰ নিচিনা আছিল।\nলোকসকলে ইফালে সিফালে ফুৰি তাক চপায় আৰু জাঁতত পিহি বা খপবলি খুন্দি গুড়ি কৰি টৌত সিজায় আৰু তাৰ দ্বাৰাই পিঠা বনায়; তাৰ আস্বাদ তেলেৰে যুগুত কৰা সুস্বাদু আহাৰৰ আস্বাদৰ নিচিনা আছিল।\nৰাতি ছাউনিৰ ওপৰত নিয়ৰ পৰা সময়ত, নিয়ৰৰ লগত সেই মান্না পৰি থাকে।\nপাছে মোচিয়ে লোকসকলৰ গোষ্ঠী অনুসাৰে নিজ নিজ তম্বুৰ দুৱাৰৰ ওচৰত প্ৰতিজনে কান্দি থকা শুনিলে। তেতিয়া যিহোৱাৰ ক্ৰোধ অতিশয়ৰূপে জ্বলি উঠিল, আৰু মোচিয়েও অসন্তোষ পালে।\nমই জানো এই সকলো লোকক গৰ্ভধাৰণ কৰিলোঁ, বা এই সকলো লোকক প্ৰসৱ কৰিলোঁ, যে তুমি এওঁলোকৰ পূৰ্বপুৰুষসকলৰ আগত যি দেশ দিবলৈ প্রতিজ্ঞা কৰিছিলা, সেই দেশলৈ গাখীৰ খোৱা কেঁচুৱাক পালন কৰোঁতা বাপেকৰ দৰে তেওঁলোকক বুকুত বান্ধি নিবলৈ মোক আজ্ঞা দিছা?\nএই সকলো লোকক দিবৰ বাবে মই ক’ত মাংস পাম? কিয়নো এওঁলোক সকলোৱে মোৰ গুৰিত কান্দি কৈছে, ‘আমাক মাংস দিয়া আমি খাওঁ।’\nএই আটাই লোকৰ ভাৰ মই অকলেই বব নোৱাৰোঁ; কিয়নো সেয়ে মোৰ শক্তিতকৈয়ো গধুৰ।\nতুমি যদি মোলৈ এনে ব্যৱহাৰ কৰা, তেন্তে মই বিনয় কৰিছোঁ, মই যদি তোমাৰ দৃষ্টিত অনুগ্ৰহপ্ৰাপ্ত হৈছোঁ, তেন্তে এতিয়া মোক একেবাৰে মাৰা আৰু মোৰ দুৰ্গতি মোক দেখিবলৈ নিদিবা।”\nতেতিয়া যিহোৱাই মোচিক ক’লে, “তুমি লোকসকলৰ মাজত যিসকলক বৃদ্ধ আৰু লোকসকলৰ অধ্যক্ষ বুলি জানা, ইস্ৰায়েলৰ এনে সত্তৰ জন বৃদ্ধ লোকক চপাই সাক্ষাৎ কৰা তম্বুৰ দুৱাৰলৈ লৈ আহা; তেওঁলোকে তোমাৰ লগত সেই ঠাইত থিয় হওঁক।\nপাছত মই সেই ঠাইলৈ নামি আহি তোমাৰে সৈতে কথা হ’ম আৰু তোমাত যি আত্মা আছে, তাৰ কিছু লৈ তেওঁলোকত ৰাখিম; তাতে, তুমি যেন অকলেই লোকসকলৰ ভাৰ নোবোৱা, এইবাবে তেওঁলোকে তোমাৰ লগত লোকসকলৰ ভাৰ ব’ব।\nআৰু তুমি লোকসকলক কোৱা, ‘তোমালোকে কালিৰ বাবে নিজক পবিত্ৰ কৰা; যিহোৱা যে আহিব নিজকে যুগুত কৰা। তেতিয়া তোমালোকে মাংস খাবলৈ পাবা; কিয়নো তোমালোকে কান্দি কান্দি কৈছিলা, ‘আমাক মাংস খাবলৈ কোনে দিব? কিয়নো মিচৰ দেশত আমাৰ ভাল আছিল।’ এই হেতুকে যিহোৱাই তোমালোকক মাংস দিব; আৰু তোমালোকে খাবলৈ পাবা।\nতোমালোকে এদিন বা দুদিন, বা পাঁচ দিন, বা দহ দিন, বা বিশ দিন যে তাক খাবা এনে নহয়;\nসম্পূৰ্ণ এমাহলৈকে খাবা, যেতিয়ালৈকে সেয়ে তোমালোকৰ নাকেদি নোলায় আৰু ঘিণ লগা নহয়, তেতিয়ালৈকে তাক খাবা, কিয়নো তোমালোকে তোমালোকৰ মাজত থকা যিহোৱাক অগ্ৰাহ্য কৰি তেওঁৰ আগত কান্দি কান্দি এই কথা কৈছিলা যে, ‘আমি কিয় মিচৰ দেশৰ পৰা বাহিৰ হৈ আহিলোঁ’?”\nতেতিয়া মোচিয়ে ক’লে, “যি লোকসকলৰ মাজত আছোঁ, তেওঁলোক ছয় লাখ পদাতিক; তথাপি তুমি কৈছা, ‘সম্পূৰ্ণ এমাহ খাবৰ বাবেই মই তেওঁলোকক মঙহ দিম।’\nতেওঁলোকক আটাই মেৰ, ছাগলী আৰু গৰুৰ জাক মাৰিব লাগে নে? নাইবা তেওঁলোকক প্ৰয়োজন হোৱাকৈ সাগৰৰ আটাই মাছ গোটাব লাগে নে?”\nতেতিয়া যিহোৱাই মোচিক ক’লে, “যিহোৱাৰ হাত জানো চুটি হ’ল? তোমাৰ আগত মোৰ বাক্য সিদ্ধ হ’ব নে নহ’ব, তাক তুমি এতিয়া দেখিবলৈ পাবা।”\nতেতিয়া মোচিয়ে বাহিৰলৈ গৈ, যিহোৱাৰ বাক্য লোকসকলক ক’লে, আৰু তেওঁলোকৰ বৃদ্ধ লোকৰ মাজৰ সত্তৰ জনক গোটাই তম্বুৰ চাৰিওফালে থিয় কৰিলে।\nতাতে যিহোৱাই মেঘত নামি তেওঁক কথা ক’লে আৰু যি আত্মা মোচিত আছিল, তাৰ কিছু লৈ, সেই সত্তৰজন বৃদ্ধ লোকত ৰাখিলে। তাতে সেই আত্মা তেওঁলোকত থকাত, তেওঁলোকে ভাববাণী প্ৰচাৰ কৰিলে; কিন্তু তাৰ পাছত আৰু নকৰিলে।\nকিন্তু দুজন মানুহ ছাউনিত থাকিল, এজনৰ নাম ইল্দদ, আন জনৰ নাম মেদদ। এই দুজনতো আত্মা থাকিল। তেওঁলোকৰ নাম বহীত নাম লিখা লোকসকলৰ মাজত আছিল হয়, কিন্তু ওলাই তম্বুৰ ওচৰলৈ যোৱা নাছিল। যিয়েই নহওঁক লাগে, কিন্তু তেওঁলোকে ছাউনিত ভাববাণী প্ৰচাৰ কৰিবলৈ ধৰিলে।\nতাতে এজন ডেকা মানুহে লৰি গৈ মোচিক ক’লে, “ইল্দদ আৰু মেদদে ছাউনিত ভাববাণী প্ৰচাৰ কৰিছে।”\nতেতিয়া মোচিৰ পৰিচাৰক, তেওঁৰ মনোনীত লোক নুনৰ পুত্ৰ যিহোচূৱাই উত্তৰ দি ক’লে, “হে মোৰ প্ৰভু মোচি, তেওঁলোকক নিষেধ কৰক।”\nতাতে মোচিয়ে তেওঁ ক’লে, “তুমি মোৰ পক্ষ হৈ ঈৰ্ষা কৰিছা নে? যিহোৱাৰ আটাইলোক ভাববাদী হোৱা হ’লে, আৰু যিহোৱাই তেওঁলোকৰ ওপৰত নিজ আত্মা থাকিবলৈ দিয়া হ’লে, মই কেনে সন্তোষ পালোঁহেঁতেন।”\nপাছত মোচি আৰু ইস্ৰায়েলৰ বৃদ্ধসকল ছাউনিলৈ গ’ল।\nপাছত যিহোৱাৰ ওচৰৰ পৰা বায়ু ওলাই সমুদ্ৰৰ পৰা ইমান বটা চৰাই আনি ছাউনিৰ ওপৰত পেলালে, যে, ছাউনিৰ চাৰিওফালে ইকাষে-সিকাষে এদিনৰ বাটলৈকে, সেইবোৰ দুহাত ওখ হৈ মাটিৰ ওপৰত পৰিল।\nতাতে তেওঁলোকে সেই ওৰে দিন ওৰে ৰাতি আৰু পিছদিনাও গোটেই দিন উঠি সেই বটা চৰাইবোৰ গোটালে। তেওঁলোকৰ মাজত যেয়ে সকলোতকৈ তাকৰকৈ গোটালে, তাৰো দহ হোমৰ আছিল। পাছত তেওঁলোকৰ ছাউনিৰ চাৰিওফালে নিজৰ বাবে, তাক শুকাবলৈ মেলি দিলে।\nকিন্তু তেওঁলোকে দুই দাঁতৰ মাজত মঙহ কামোৰ মাৰি ধৰোঁতেই, চোবোৱাৰ আগেয়ে লোকসকললৈ যিহোৱাৰ ক্ৰোধ জ্বলি উঠিল। তাতে যিহোৱাই লোকসকলক অতিশয় মহামাৰীৰ দ্বাৰাই আঘাত কৰিলে।\nআৰু সেই ঠাইৰ নাম কিব্ৰোৎ-হত্তাবা [খঁকুৱা স্বভাৱৰ লোকসকলৰ মৈদাম] ৰখা হ’ল; কিয়নো সেই ঠাইত তেওঁলোকে খঁকুৱা স্বভাৱৰ লোকবোৰক মৈদাম দিলে।\nপাছত লোকসকলে কিব্ৰোৎ-হত্তাবাৰ পৰা হচেৰোতলৈ যাত্ৰা কৰি সেই ঠাইতে থাকিল।\nগণনা পুস্তক 11:1\nগণনা পুস্তক 11:2\nগণনা পুস্তক 11:3\nগণনা পুস্তক 11:4\nগণনা পুস্তক 11:5\nগণনা পুস্তক 11:6\nগণনা পুস্তক 11:7\nগণনা পুস্তক 11:8\nগণনা পুস্তক 11:9\nগণনা পুস্তক 11:10\nগণনা পুস্তক 11:12\nগণনা পুস্তক 11:13\nগণনা পুস্তক 11:14\nগণনা পুস্তক 11:15\nগণনা পুস্তক 11:16\nগণনা পুস্তক 11:17\nগণনা পুস্তক 11:18\nগণনা পুস্তক 11:19\nগণনা পুস্তক 11:20\nগণনা পুস্তক 11:21\nগণনা পুস্তক 11:22\nগণনা পুস্তক 11:23\nগণনা পুস্তক 11:24\nগণনা পুস্তক 11:25\nগণনা পুস্তক 11:26\nগণনা পুস্তক 11:27\nগণনা পুস্তক 11:28\nগণনা পুস্তক 11:29\nগণনা পুস্তক 11:30\nগণনা পুস্তক 11:31\nগণনা পুস্তক 11:32\nগণনা পুস্তক 11:33\nগণনা পুস্তক 11:34\nগণনা পুস্তক 11:35


সেৱাক দিলে উপযুক্ত স্বীকৃতি! দুধৰ্ষ ডকাইত ধৰাত সহায় কৰা অসম চিকিৎসা মহাবিদ্যালয়ৰ দুই সুৰক্ষাকৰ্মীক পুৰস্কৃত কৰিলে অসম আৰক্ষীয়ে assam-police-recognizes-their-service-two-security-gaurd-of-dibrugarh-medical-college-falicited-by-dibrugarh-police-tvrikheswar-hb– News18 assam\nসেৱাক দিলে উপযুক্ত স্বীকৃতি! দুধৰ্ষ ডকাইত ধৰাত সহায় কৰা অসম চিকিৎসা মহাবিদ্যালয়ৰ দুই সুৰক্ষাকৰ্মীক পুৰস্কৃত কৰিলে অসম আৰক্ষীয়ে\nঅসম চিকিৎসা মহাবিদ্যালয়ৰ দুই সুৰক্ষাকৰ্মীলৈ অসম আৰক্ষীৰ পুৰস্কাৰ।\nLast Updated : March 07, 2022, 15:05 IST\nঅসম আৰক্ষীৰ দ্বাৰা দুই সুৰক্ষাকৰ্মীলৈ পুৰস্কাৰ।অসম চিকিৎসা মহাবিদ্যালয়ৰ পৰা পলায়ন কৰা দুৰ্ধষ ডকাইত তথা চোৰ অৰুণ কুৰ্মী ওৰফে পিটকুক আত্মগোপন কৰি থকা অৱস্থাত আটক কৰি আৰক্ষীক গটাই দিয়া দুই সুৰক্ষা কৰ্মীলৈ অসম আৰক্ষীয়ে পুৰস্কাৰ হিচাপে নগদ পঞ্চাশ হেজাৰ টকা আৰু মানপত্ৰ আগবঢ়ায়।\nসুনীল বাল্মীকি আৰু দিগন্ত দাস নামৰ অসম চিকিৎসা মহাবিদ্যালয়ৰ দুই সুৰক্ষা কৰ্মীলৈ অসম আৰক্ষীৰ হৈ ডিব্ৰুগড়ৰ আৰক্ষী অধীক্ষক শ্বেতাংগ মিশ্ৰই নগদ পঞ্চাশ হাজাৰ টকা,মানপত্ৰ আৰু ফুলাম গামোচা প্ৰদান কৰে।\nযোৱা ২২ ফেব্ৰুৱাৰীত ডিব্ৰুগড় জিলাৰ মৰাণৰ অতি ভিতৰুৱা অঞ্চল কাছমাৰীত আৰক্ষীক আক্ৰমণ কৰি পলায়ন কৰিবলৈ চেষ্টা কৰা সময়ত দুৰ্ধষ গাড়ী চুৰ তথা বহু ডকাইতি কাণ্ডত জড়িত অৰুণ কুৰ্মী ওৰফে পিটকুক ভৰিত গুলীয়াই আহত কৰিছিল ডিব্ৰুগড় আৰক্ষীয়ে।\nবাওঁভৰিত গুলীবিদ্ধ হৈ অসম চিকিৎসা মহাবিদ্যালয়ত উক্তদিনাৰ পৰাই চিকিৎসাধীন হৈ থকা অৰুণ কুৰ্মীৰ পহৰাৰ দায়িত্বত থকা আৰক্ষীৰ চকুত ধুলি দি কেইবাবাৰো পলায়নৰ চেষ্টা কৰিছিল যদিও পলাবলৈ সক্ষম হোৱা নাছিল। কিন্তু দেওবাৰে চাৰ্জাৰী বিভাগৰ ICUৰ স্নানাগাৰৰ খিড়িকীৰ পৰা কাপোৰ জোৰা দি দুইমহল ওপৰৰ পৰা পলায়ন কৰিবলৈ চেষ্টা কৰে পিটকুৱে। দুৰ্ধষ ডকাইতটোক বিচাৰি হাবাথুৰি খোৱা ডিব্ৰুগড় আৰক্ষীয়ে পুনৰ আটক কৰাত বিফল হয়। অৱশেষত অসম চিকিৎসা মহাবিদ্যালয়ৰ চৌহদৰ পৰা পলায়নৰ বাবে এটা নলাত সোমাই থকা অৱস্থাত সুনীল বাল্মীকি আৰু দিগন্ত দাস নামৰ দুজন সুৰক্ষা কৰ্মীয়ে অৰুণক আটক কৰি আৰক্ষীক গটাই দিয়ে।\nউল্লেখযোগ্য যে, দুৰ্ধষ অৰুণ কুৰ্মীৰ পৰা এটা পিষ্টল, এটা ৰিভলভাৰ আৰু সক্ৰিয় গুলীও জব্দ কৰিছিল। দুৰ্ধষ অৰুণ ওৰফে পিটকুক কৰায়ত্ত কৰি দিয়া দুই সুৰক্ষা কৰ্মীৰ প্ৰশংসা কৰি অনাগত দিনত অধিক উৎসাৰে কাম কৰিবলৈ অসম আৰক্ষীৰ হৈ ডিব্ৰুগড় আৰক্ষী অধীকক্ষক শ্বেতাংগ মিশ্ৰই নগদ ধন সহ প্ৰশংসা পত্ৰ প্ৰদান কৰে ।\nAssam Medical College and HospitalAssam PoliceDibrugarh


সোণাৰ বৰণ পাখি (চলচ্চিত্ৰ) - অসমীয়া ৱিকিপিডিয়া\nভাস্কৰ জ্যৌতি দাস\nকমল প্ৰিয়া দাস\nধ্ৰুৱ জ্যৌতি কুমাৰ\n২৩ অক্টোবৰ ২০১৬ (2016-10-23) ( জিও মামী মুম্বাই ফিল্ম ফেষ্টিভেল)\n২৪ নৱেম্বৰ ২০১৭ (2017-11-24)\nসোণাৰ বৰণ পাখি হ’ল গোৱালপৰীয়া লোকগীতৰ শিল্পী প্ৰতিমা বৰুৱা পাণ্ডেৰ ওপৰত আধাৰিত ২০১৬ চনত মুক্তি লাভ কৰা এখন অসমীয়া ছবি। ছবিখনৰ পৰিচালক হ’ল ববী শৰ্মা বৰুৱা।\nআগ বয়সৰ প্ৰতিমা বৰুৱা পাণ্ডেৰ চৰিত্ৰত প্ৰণামী বৰা\nপ্ৰকৃতিষ বৰুৱাৰ চৰিত্ৰত প্ৰাঞ্জল শইকীয়া\nবৃদ্ধ বয়সৰ প্ৰতিমা বৰুৱাৰ চৰিত্ৰত আৰতি বৰুৱা\nপ্ৰতিমা বৰুৱাৰ মাতৃৰ চৰিত্ৰত কমল প্ৰিয়া দাস\nশিশু অৱস্থাৰ প্ৰতিমা বৰুৱাৰ চৰিত্ৰত সুস্মিতা ৰয়\nগংগা শংকৰ পাণ্ডেৰ চৰিত্ৰত জগদীশ ডেকা\nঋত্বিক ঘটকৰ চৰিত্ৰত ধ্ৰুৱ জ্যৌতি কুমাৰ\nভূপেন হাজৰিকাৰ চৰিত্ৰত নিলিম চেতিয়া\n↑ "Sonar Baran Pakhi - Latest news, videos on Sonar Baran Pakhi | Scroll.in". scroll.in. https://scroll.in/tag/Sonar%20Baran%20Pakhi। আহৰণ কৰা হৈছে:2April 2017.\n↑ "Fuelling the indie spirit - Chennai". The Hindu. http://www.thehindu.com/todays-paper/tp-features/tp-metroplus/Fuelling-the-indie-spirit/article16410323.ece। আহৰণ কৰা হৈছে:2April 2017.\n↑ "Withastrong spirit of filmmaking". The Hindu. http://www.thehindu.com/entertainment/movies/With-a-strong-spirit-of-filmmaking/article17282659.ece। আহৰণ কৰা হৈছে:2April 2017.\n↑ "Assam's Bobby Sarma Barua is really making it big in the international film-making scenario!". thenortheasttoday.com. http://thenortheasttoday.com/assams-bobby-sarma-barua-is-really-making-it-big-in-the-international-film-making-scenario/। আহৰণ কৰা হৈছে:2April 2017.\n↑ "Sonar Baran Pakhi | Bobby Sarma Baruah | Kolkata International Film Festival 2016". kff.in. http://kff.in/film.php?f=477। আহৰণ কৰা হৈছে:2April 2017.\n↑ "' Sonar Boron Pakhi' : New Biopic on Pratima Barua Pande". kothasobi.com. http://www.kothasobi.com/movie/sonar-boron-pakhi-new-biopic-on-pratima-barua-pande/। আহৰণ কৰা হৈছে:2April 2017.\n↑ "A day for films in India's lesser-known languages | Bengaluru News - Times of India". timesofindia.indiatimes.com. http://timesofindia.indiatimes.com/city/bengaluru/a-day-for-films-in-indias-lesser-known-languages/articleshow/57011999.cms। আহৰণ কৰা হৈছে:2April 2017.\n↑ "www.thedailystar.net/arts-entertainment/film/curtains-dhaka-intl-film-fest-1348798". thedailystar.net. http://www.thedailystar.net/arts-entertainment/film/curtains-dhaka-intl-film-fest-1348798। আহৰণ কৰা হৈছে:2April 2017.\nসোণাৰ বৰণ পাখি (চলচ্চিত্ৰ) সম্পৰ্কে ইণ্টাৰনেট মুভি ডাটাবেছত থকা তথ্য\n"https://as.wikipedia.org/w/index.php?title=সোণাৰ_বৰণ_পাখি_(চলচ্চিত্ৰ)&oldid=271567"ৰ পৰা অনা হৈছে


বজাৰ অৰ্থনীতিত প্ৰতিযোগিতা, পুঁজিৰ গুৰুত্ব আৰু অসমতা (ভাস্কৰজ্যোতি বৰুৱা) - সাহিত্য ডট অৰ্গ\nঅলপ সময়ৰ এজাক ডাঙৰ বৰষুণ আহিলেই মোৰ ঘৰৰ পৰা অফিচলৈ অহা-যোৱা কৰা পথটোত পানী হয়। পানী আঁতৰি যোৱাৰ পাচত পানীৰ লগত অহা বোকা-মাটিবোৰ পথটোৰ কাষত জমা হৈ ৰৈ যায়। পকা ৰাষ্টাৰ ওপৰৰ বোকা বৰ পিচল,কেইবাটাও দুৰ্ঘটনা প্ৰত্যক্ষ কৰিছোঁ। সেয়ে ক’ব পাৰি যে ভালদৰে গাড়ী-মটৰ চলাচল কৰিব পৰা অংশটো ঠেক হৈ পৰে। সাধাৰণ অৱস্থাত মোৰ মটৰ চাইকেলৰ গতিবেগ তুলনামূলকভাৱে কম। আনে হৰ্ণ বজাই ৰাষ্টা খুজিলে বাট এৰি দিবলৈ দেৰি নকৰোঁ। কিন্তু ৰাষ্টাৰ এফাল বোকা মাটি থকা দিনকেইটাত মই মোৰ গতিবেগ বৃদ্ধি কৰিবলৈ বাধ্য হওঁ। বাট এৰিবলৈ যাওঁতে কাষলৈ গৈ পিছলি পৰাৰ ৰিস্ক ল’ব নোখোজাৰ বাবেই আনসকলৰ লগত খাপ খোৱা গতি এটা লবলৈ বাধ্য হৈ পৰোঁ।বৰ্তমান বজাৰ অৰ্থনীতিয়ে আমাৰ জীৱনলৈকো এনে এটা প্ৰত্যাহ্বান ননা নহয়। য’ত আমি স্বাচ্ছন্দ্যৰ ধীৰ গতি এৰি দুৰ্ঘটনা প্ৰবণ নহ’লেও গতি তুলনামূলকভাৱে ক্ষিপ্ৰ কৰিবলৈ বাধ্য। জনসংখ্যা বৃদ্ধিৰ লগে লগে এই চাপ বাঢ়িবহে, নকমে।\nঅৰ্থনৈতিক কথাত মূলধন বা পুঁজিৰ গুৰুত্ব আমি নোহোৱা কৰিব নোৱাৰো। ধৰক, এজন মানুহে এখন ১০ লাখটকীয়া গাড়ী টেক্সি হিচাপে চলাবলৈ কিনিলে নিজৰ জমা টকাৰে। তেওঁৰে বন্ধু এজনে কিনিলে বেংকৰ পৰা ঋন লৈ। ২ লাখ নিজৰ টকা আৰু ৮ লাখ ঋণ। এতিয়া আহিবলগীয়া দিনবোৰত বন্ধুজনে গাড়ী চলাই যি উপাৰ্জন কৰিব তাৰে এটা অংশ তেওঁৰ ঋণৰ মাহেকীয়া কিস্তি দিওঁতে ব্যয় হ’ব। যদি বাকী সকলো খৰচ একে থাকিব বুলি ধৰোঁ তেন্তে আমাৰ প্ৰথম ব্যক্তিজন তেওঁৰ বন্ধুতকৈ ভাড়াৰ ক্ষেত্ৰত গ্ৰাহকক অধিক ৰেহাই দি আকৰ্ষণ কৰাৰ সুযোগ এটা গ্ৰহণ কৰিব পৰা অৱস্থাত থাকিব। এনে প্ৰতিযোগিতা গ্ৰাহক মানে যাত্ৰীসকলৰ বাবে লাভদায়ক নহয়নে? কিন্তু এটা নতুন প্ৰশ্নও এইখিনিতে আহিব। মূলধন নথকাজন বা কম থকা ব্যক্তি এজনে এই যুঁজত টিকি থাকিব পাৰিবনে? এইখিনিতেই পুঁজিহীনজনক বজাৰ অৰ্থনীতিত প্ৰয়োজন হয় অলপ সকাহৰ। এইখিনিতেই প্ৰয়োজন হয় চৰকাৰী আঁচনিয়ে বজাৰ অৰ্থনীতিত পুঁজিহীন প্ৰতিযোগীক ঢুকি পোৱাটো।\nদুবছৰমানৰ আগলৈকে গুৱাহাটীৰ পৰিবহন ব্যৱস্থাত অট’ৰিক্সাকেন্দ্ৰিক বিতৰ্কৰ শেষ নাছিল। অট’ৰিক্সাবোৰে মিটাৰত নচলা, অত্যধিক ভাড়া লোৱা আদি অভিযোগবোৰ বাতৰি কাকত, টেলিভিচনৰ টক শ্ব’ৰ বিষয়বস্তু হৈছিলগৈ। এনেতে আহিল ‘কেব সেৱা’। অট’ৰিক্সা সেৱাত অসন্তুষ্ট বহু যাত্ৰীয়ে স্বস্তি অনুভৱ কৰিলে। উন্নতমানৰ কেব সেৱা অট’ৰিক্সাতকৈ কম ভাড়াত উপলব্ধ হোৱাত ব্যৱস্থাটো কম দিনৰ ভিতৰতে জনপ্ৰিয় হৈ উঠিল।এটা টক শ্ব’ত অট’ চালক সন্থাৰ এজন বিষয়ববীয়াই এইবিলাক সকলো তেওঁলোকৰ বিপক্ষে চক্ৰান্ত বুলি ক্ষোভেৰে সৈতে কোৱা মনত পৰে। চাহিদা থকাৰ বাবেই এটা দুটাকৈ লাহে লাহে বহুকেইটা স্থানীয় কেব প্ৰতিষ্ঠানে গুৱাহাটীত আত্ম প্ৰকাশ কৰিলে।সেই ধাৰাটোৰ শেষৰ ফালে ভাৰতীয় কেব জগতৰ দুই শীৰ্ষ প্ৰতিষ্ঠান অ’লা আৰু উবেৰে গুৱাহাটীৰ ৰাজপথত ভুমুকি মাৰিলে। অতি উন্নতমানৰ ম’বাইল এপ্লিকেছনৰ জৰিয়তে সঞ্চালন হোৱাৰ হেতু যাত্ৰীৰ বাবে এই সেৱা অধিক পছন্দৰ হোৱাৰ লগতে ডাঙৰ কোম্পানীয়ে বজাৰ দখলৰ বাবে কৰা প্ৰতিযোগিতাৰ বাবে পুৰ্বৰ স্থানীয় কেবতকৈ কম দৰত মহানগৰবাসীৰ বাবে যাত্ৰা সম্ভৱ হৈছে। একে সময়তে লক্ষ্য কৰিছোঁ গুৱাহাটীৰ ৰাজপথৰ পৰা স্থানীয় কেবৰ ষ্টিকাৰ থকা গাড়ীবোৰ লাহে লাহে নোহোৱা হৈ আহিছে। ৰঙৰ জৰিয়তে চিহ্নিত হোৱা বিশেষ স্থানীয় কেব প্ৰতিষ্ঠান এটাৰ গাড়ীত উবেৰৰ ষ্টিকাৰ লগা প্ৰত্যক্ষ কৰিছোঁ। বহুজনক অ’লা বা উবেৰৰ অধীনত নিজৰ গাড়ীখন টেক্সি হিচাপে চলাবলৈ আগ্ৰহী হৈ উঠা দেখিছোঁ। কাৰণ অ’লা বা উবেৰে দিয়া চৰ্তৰ বিপৰীতে থকা সুযোগ আকৰ্ষণীয়। আজিৰ তাৰিখত গ্ৰাহকৰ দৃষ্টিকোণৰ পৰা তথা টেক্সি ব্যৱসায়ত বিনিয়োগ কৰিব খোজা সকলৰ বাবে লাভদায়ক বিবেচিত হ’লেও আন একাংশই উচিতভাৱেই প্ৰশ্ন তুলিছে- গুৱাহাটীত চহৰৰ টেক্সিৰ ব্যৱসায়টো এটা বা দুটা প্ৰতিষ্ঠানৰ দখললৈ গুচি যাব নেকি? যিসকলে অসমত জাতীয়তাবাদী অৰ্থনীতি গঢ়ি উঠাটো আশা কৰে তেওঁলোকে অ’লা আৰু উবেৰৰ উত্থানত স্বাভাৱিকতেই সুখী নহ’ব। প্ৰতিজন অসমপ্ৰেমীয়েই নিশ্চয় আশা কৰিব যে গুৱাহাটীৰ টেক্সি যাত্ৰীৰ স্বাৰ্থ সুৰক্ষিত হোৱাৰ লগতে স্থানীয় গাড়ী ব্যৱসায়ী আৰু অট’ চালকসকলো প্ৰতিযোগিতাত টিকি থাকক।\nউবেৰ এটা বিদেশী প্ৰতিষ্ঠান। মুখ্য কাৰ্যলয় আমেৰিকাৰ চানফ্ৰাঞ্চিচকোত। ভাৰতৰ লগতে পৃথিৱীৰ বহুকেইখন দেশতে তেওঁলোকৰ শক্তিশালী উপস্থিতি আছে। সেই সুত্ৰে ক’ব পাৰি কোনো ব্যৱসায় প্ৰতিষ্ঠা কৰি সু-পৰিকল্পিতভাৱে আগবঢ়াই নিবলৈ তেওঁলোকৰ মূলধন আৰু অভিজ্ঞতাৰ অভাৱ নাই। ইফালে অ’লা এটা ভাৰতীয় প্ৰতিষ্ঠান। ভবিশ আগৰৱাল আৰু অংকিত ভাটি নামৰ দুজন মোম্বাই আই আই টিৰ পৰা ওলোৱা যুবকে ২০১০ চনত ইয়াক প্ৰতিষ্ঠা কৰে। এটা ভাৰতীয় প্ৰতিষ্ঠান হ’লেও ২০১৫ চনৰ নভেম্বৰত প্ৰকাশিত এটা বাতৰি মতে অ’লাত প্ৰায় ১.৩ বিলিয়ন ডলাৰ (প্ৰায় ৮,৭৩৮ কোটি টকা) বিদেশী বিনিয়োগ আছে। বিনিয়োগকাৰী প্ৰতিষ্ঠান ফেলক’ন এড্জ কেপিটেল, টাইগাৰ কেপিটেল, চফ্টবেংক গ্ৰুপ, ডি এছ টি গ্ল’বেল আদিৰ পৰা পোৱা ধনৰ সহায়তহে প্ৰয়োজনীয় পুঁজি অ’লাই গঠন কৰিবলৈ সক্ষম হৈছে। পুঁজিৰ ওপৰিও ন-উদ্যোগীৰ বাবে আন এটা গুৰুত্বপূৰ্ণ প্ৰয়োজন হৈছে মাৰ্গদৰ্শন। যেতিয়া এনেধৰণৰ বিদেশী প্ৰতিষ্ঠানে কোনো কোম্পানীত বিনিয়োগ কৰে স্বাভাৱিকতেই সেই কোম্পানীয়ে প্ৰতিযোগিতাৰ যুঁজত আৱশ্যক হোৱা উচিত মন্ত্ৰণাও লাভ কৰে। বৰ্তমান পৰিস্থিতিত কোনো অসমীয়া যুৱকে এই যুঁজত এঘড়ী যুঁজিবলৈ হ’লে এই দিশবোৰ আওকাণ কৰিব নোৱাৰে। উদ্যোগীজনক উদ্যমৰ লগতে পুঁজি আৰু সঠিক মাৰ্গদৰ্শনৰ প্ৰয়োজন হ’ব।\n‘বি আমেৰিকান, বাই আমেৰিকান’ এটা শ্লগান। পুঁজিবাদৰ পীঠস্থান আমেৰিকাত জাতীয়তাবাদী অৰ্থনীতিৰ সপক্ষে আমেৰিকাৰ গ্ৰাহকসকলক আমেৰিকাৰ কোম্পানীৰ দ্বাৰা প্ৰস্তুত হোৱা দ্ৰব্য কিনিবলৈ জনোৱা এক আহ্বান। www.madeintheusa.com হৈছে মোৰ চকুত পৰা এনে বিষয়ক এটা ৱেবচাইট। ৱেবচাইটটোত থকা এটা তথ্য এনেধৰণৰ – যদি প্ৰতিজন আমেৰিকান নাগৰিকে অতিৰিক্ত ৩.৩৩ ডলাৰ আমেৰিকাৰ দ্ৰব্য ক্ৰয় কৰে তেতিয়া আমেৰিকাত প্ৰায় ১০ হেজাৰ চাকৰীৰ সৃষ্টি কৰিব। যদি প্ৰতিজন গৃহ নিৰ্মাতাই মাত্ৰ ৫ শতাংশ বেছি আমেৰিকাত উৎপাদিত দ্ৰব্য ব্যৱহাৰ কৰে তেন্তে আমেৰিকাত ২ লাখ ২০ হেজাৰ চাকৰীৰ সৃষ্টি হ’ব। আমাৰ দেশতো বাবা ৰামদেৱে গ্ৰাহকলৈ কৰা প্ৰায় এনেধৰণৰ আবেদনেই তেওঁৰ ব্যৱসায় বৃদ্ধিত সহায়ক হৈছে। অসমতো এনে ধৰণৰ সজাগতাৰ প্ৰয়োজন আছে। কিন্তু সেই বুলি গুণগত দিশ আৰু দৰৰ প্ৰতিযোগিতাত সাংঘাতিক পাৰ্থক্য থাকিলে অসমৰ বেছিভাগ দুখীয়া গ্ৰাহকৰ হৃদয়ক এনে আবেদনে কিন্তু স্পৰ্শ কৰিবগৈ নোৱাৰিব।\nকেব সেৱাৰ ব্যৱসায়ৰ দৰে শাক-পাচলি, খাদ্য দ্ৰব্যৰ বজাৰতো গ্ৰাহকৰ স্বাৰ্থত এক সুস্থ প্ৰতিযোগিতাৰ প্ৰয়োজন আছে যাতে দাম হ্ৰাস পায়। ইফালে বজাৰত বস্তুৰ জুই ছাই দাম হলেও খেতিয়কে কিন্তু উচিত মূল্য পোৱা নাই বুলি প্ৰায়ে অভিযোগ শুনা যায়। যি কাৰণতেই নহওঁক প্ৰচলিত ব্যৱস্থাই খেতিয়ক আৰু খাৱৰীয়া গ্ৰাহকক সকাহ দিবলৈ সক্ষম হোৱা নাই। ইয়াতো বৃহৎ পুঁজিৰ আগমনৰ সময় সমাগত যেন অনুভৱ হয়। বিশেষকৈ ভাৰত চৰকাৰে ১০০ শতাংশ বিদেশী প্ৰত্যক্ষ বিনিয়োগ খাদ্য দ্ৰব্যৰ বিপণনত অনুমতি দিয়াৰ পিচত। ধৰক, কোনো দেশী বা বিদেশী প্ৰতিষ্ঠানে কৃষি ভূমিৰ ওচৰতে শীতল ভৰাঁল নিৰ্মাণ কৰি প্ৰত্যক্ষভাৱে কৃষকৰ পৰা পথাৰতে কৃষিজাত দ্ৰব্য ক্ৰয় কৰাৰ ব্যৱস্থা কৰিলে। পিচত সেই দ্ৰব্য চিধা-চিধি গ্ৰাহকক বেচিলে বৰ্তমানৰ ব্যৱস্থাত হোৱা দামতকৈ কমত গ্ৰাহকক দিবলৈ সক্ষম হ’ব। গ্ৰাহক উপকৃত হ’ব নিশ্চিতভাৱে, কিন্তু গভীৰ সংকটত পৰিব বৰ্তমানৰ খেতিয়ক আৰু শেষ গ্ৰাহকৰ মাজৰ মানুহখিনি। ক্ষুদ্ৰ ব্যৱসায়ীসকল সেই পৰিবেশতো উৎখাত নোহোৱাকৈ কেনেকৈ প্ৰতিযোগিতাত তিস্থি থাকিব পাৰে সেয়া চৰকাৰী পৰিকল্পনাই পথ দেখুৱাব লাগিব। উদাহৰণ স্বৰূপে চৰকাৰী উদ্যোগত নিৰ্মাণ হোৱা শীতল ভৰাঁল ক্ষুদ্ৰ খেতিয়ক আৰু ব্যৱসায়ীক ৰেহাই মূল্যৰ ভাড়াত উপলব্ধ কৰা ধৰণৰ কাৰ্যই বৃহৎ পুঁজিৰ লগত ক্ষুদ্ৰ পুঁজিৰ যুঁজখনত এক ভাৰসাম্য ৰক্ষা কৰিব পাৰে।\nএই কথাবোৰলৈ লক্ষ্য কৰিলে এটা কথা নিশ্চিত হয় যে অৰ্থনীতিত পুঁজিৰ এটা বিশেষ গুৰুত্ব আছে। প্ৰচলিত ব্যৱস্থাত এই গুৰুত্ব মুঠেও হ্ৰাস কৰিব পৰা নাযায়।কিন্তু অৰ্থনীতিত পুঁজিৰ এই প্ৰাধান্যতাক সমাজত সম্পদৰ ক্ষেত্ৰত থকা অসমতাৰ মূল কাৰণ বুলিব পাৰি। বিতৰ্কৰ ঊৰ্ধত নহ’লেও থমাছ পিকেটিৰ বিশ্ববিখ্যাত কিতাপ – ‘কেপিটেল ইন দি টুৱেণ্টি ফাৰ্ষ্ট চেঞ্চুৰী’ত উল্লেখ কৰা এটা ধাৰণাৰ গাণিতিক সম্পৰ্কলৈ মন কৰক –\nয’ত r হৈছে পুঁজিয়ে আহৰণ কৰা ৰিটাৰ্ন। ইফালে g হৈছে অৰ্থনৈতিক উন্নয়নৰ হাৰ, যাক এক কথাত মুঠ ঘৰুৱা উৎপাদনৰ হাৰ অৰ্থাৎ জি ডি পিৰ গ্ৰ’থ বুলিবও পাৰি। এতিয়া ধাৰণাটোৰ মতে যিহেতু পুঁজিৰ ৰিটাৰ্নে অৰ্থনৈতিক উন্নয়ণৰৰ হাৰক দীৰ্ঘ সময়ত পৰাভূত কৰে, এতেকে এই ধাৰণামতে সমাজৰ সম্পদসমূহ বৃহৎ পুঁজিৰ দখললৈ স্বাভাৱিকতেই গৈ থাকে। ফলত সমাজত অসমতা বৃদ্ধি পায়। চৰকাৰ এখনে সেই বৃহৎ পুঁজিৰ গৰাকীক প্ৰয়োজনীয় কৰ আদি আৰোপ কৰি সম্পদৰ পুণঃবিতৰণৰ ব্যৱস্থা কৰাৰ প্ৰয়োজন হয়। অৱশ্যে বৃহৎ পুঁজিক বিনিয়োগৰ বাবে আকৰ্ষণ কৰা আৰু তেওঁলোককেই অধিক কৰ লগাই অৰ্থনৈতিক অসমতা কমোৱা প্ৰক্ৰিয়াটোৰ মাজত ভাৰসাম্য অনাটো এটা ডাঙৰ প্ৰত্যাহ্বান।\nসাধাৰণতে ৰিস্ক আৰু ৰিটাৰ্নৰ সম্পৰ্কটো সমানুপাতিক। অৰ্থাৎ বেছি ৰিস্কৰ বিপৰীতে বেছি ৰিটাৰ্ন আশা কৰা হয়। পুঁজিৰ বিনিয়োগত শ্ৰমতকৈ অধিক ৰিস্ক জড়িত হৈ থাকে বুলি ধৰা হয়। উদাহৰণ স্বৰূপে ক’ব পাৰি এজন ব্যৱসায়ীয়ে জীৱিকাৰ বাবে গ্ৰহণ কৰা ৰিস্ক এজন চাকৰিজীৱিতকৈ বেছি। কাজেই বিনিয়োগ হোৱা পুঁজিৰ পৰা ব্যৱসায়ীয়ে চাকৰিয়াল এজনৰ দৰমহা বৃদ্ধিতকৈ অধিক ৰিটাৰ্নৰ প্ৰত্যাশা ৰখাটো স্বাভাৱিক। এনেবোৰ কথাইও ওপৰৰ গাণিতিক সম্পৰ্কটোক ন্যায্যতা প্ৰদান কৰে। কিন্তু সমাজ এখনত সম্পদৰ ক্ষেত্ৰত থকা অসমতাৰ প্ৰসংগটো কোনো চৰকাৰেই উলাই কৰিব নোৱাৰে আৰু ইয়াক কমাবলৈ কৰা প্ৰচেষ্টা ৰাষ্ট্ৰৰ গুৰু দায়িত্ব।সামাজিক নিৰাপত্তাৰ বাবে উৎসৰ্গিত আচঁনিসমূহ প্ৰকৃত হিতাধিকাৰীয়ে পোৱা, কম পুঁজিৰে বজাৰ অৰ্থনীতিৰ প্ৰতিযোগিতাত অৱতীৰ্ণ হোৱা সকললৈ সহযোগিতাৰ হাত, আদি বিষয়বোৰ কল্যাণকামী ৰাষ্ট্ৰ এখনে আন্তৰিকতাৰে পালন কৰিবই লাগিব। কিন্তু একেসময়তে বিক্ৰেতাৰ মাজত হোৱা প্ৰতিযোগিতাই উপভোক্তাক উপকৃত কৰিব পৰা অৱস্থা এটাও আমাৰ কাম্য।চৰকাৰে প্ৰয়োজনীয় ভাৰসাম্য ৰক্ষা কৰাত সততা আৰু পাৰদৰ্শিতা দেখুৱাওক।\n← হিন্দু বাংলাদেশীক নাগৰিকত্ব প্ৰদান (উদ্দীপ তালুকদাৰ)\nসময়ৰ চাকনৈয়াত দুৰ্গাপূজা (নৱনীতা বৰ্মন) →


মাহী মা-হিমাক্ষী ভূঞাঁ\nজনা হোৱাৰে পৰা মনত কঢ়িয়াই লৈ ফুৰা সপোনৰ ঘৰখনত আজি বিনীতাৰ প্ৰথম দিন৷ কিন্তু তথাপি তাইৰ চকুত সেই আনন্দ ফুটি উঠা নাই৷ উঠিবই বা কিয় ! বিনীতা যিজনৰ পত্নী হ’ল, তেওঁ বিবাহিত ; লগতে এটি পাঁচবছৰীয়া ল’ৰাৰ পিতৃ ৷ নাম অৰ্ণৱ ৷ মাত্ৰ কেইমাহমান আগতে অৰ্ণৱৰ মাকৰ মৃত্যু হৈছে ৷\nহঠাতে হৈ যোৱা এই বিয়াখনক লৈ তাই বিশেষ আগ্ৰহ দেখুওৱা নাছিল ৷ অভাৱত ডাঙৰ হোৱা ছোৱালী , ভাল ঘৰ এখন পাবগৈ- এই কথা ভাবিয়েই তাইক বিয়া দি দিয়া হ’ল ৷ ন-কইনা হৈ বহি আছিল বিনীতা ৷ সকলোৰে ওচৰত তাইৰ বাবে শুভকামনা বা শুভেচ্ছা নাছিল ৷ সাধাৰণ কথা-বতৰাখিনিৰ পিছত প্ৰত্যেকেই যেন আওপকীয়াকৈ তাইক উপদেশৰ সুৰত কৈছিল,-“ল’ৰাটোক ভালকৈ ৰাখিবা, খুউব মৰম দিবা; তাক মাকৰ অভাৱ অনুভৱ হ’বলৈ নিদিবা ৷” “ মাহী-মাক হে হ’ব , ল’ৰাটোক বা ভালকৈ চোৱা-চিতা কৰেনে নকৰে !” এই লৈয়ো বহুতৰ চকুত থকা সন্দেহৰ ভাৱ স্পষ্ট ৰূপত দেখা পাইছিল তাই ৷\nগিৰীয়েকেও প্ৰথমতেই এইটো সোঁৱৰাই দিলে, “মোৰ এই বিয়াখন পতাৰ কোনো ইচ্ছা নাছিল, ল’ৰাটোৱে মাত্ৰ মাকৰ মৰমৰ পৰা বঞ্চিত নহয় যাতে...আৰু ভাল সংস্কাৰেৰে ডাঙৰ হওঁক; এই কথা ভাবিহে মই বিয়া পাতিবলৈ প্ৰস্তুত হৈছিলো..তুমি মাথোঁন খুব ভালকৈ তাৰ যত্ন ল’বা ”\nবিয়াৰ ৩ মাহে পাৰ হৈ গ’ল, কিন্তু তাইৰ দায়িত্বক বাৰে বাৰে সোঁৱৰাই দিয়া মানুহৰ সংখ্যা কম হোৱা নাছিল, বৰঞ্চ তাইক লৈ মানুহৰ চকুত থকা সন্দেহৰ ভাব অধিক দ’ হৈ যাবলৈ ধৰাটো অনুভৱ কৰিব পাৰিছিল বিনীতাই ৷ দিন যায় মানে তাই নিশ্চিত হৈছিল যে তাইক এতিয়া আৰু সন্তান নালাগে, তাই তাইৰ সকলো মৰম, যত্ন, আৰু সময় অৰ্ণৱক দিব লাগিব ৷\nঅৰ্ণৱৰ ভালদৰে যত্ন লোৱা আৰু তাক ডাঙৰ কৰোতেই সময়বোৰ পাৰ হৈ গ’ল ৷ খুব ভাল অংকৰে সৈতে সি আজি স্নাতক হ’ল ৷ ওচৰ-চুবুৰীয়া সকলোৱে আজি এটা কথাকেই কৈ,আলোচনা কৰি ফুৰিছিল-“ ইমান ভাল ল’ৰা..মাহী-মাকৰ লগত থাকিও ইমান সুন্দৰকৈ পঢ়া-শুনা কৰি গ’ল” “ ইমান সংস্কৃতিৱান হ’ল অৰ্ণৱ ল’ৰাটো” ইত্যাদি ইত্যাদি...\nসময় গৈ থাকিল ৷ অৰ্ণৱে এদিন বিয়া পাতিলে৷ এদিনাখন অৰ্ণৱ অফিচলৈ বুলি ওলাই গৈ বাট পাইছে..লগত পত্নী; গিৰীয়েকক আগবঢ়াই দিবলৈ গৈছে...এনেতে ঘৰৰ ফালৰ পৰা -“ অ’ সোণ! ” বুলি কাতৰহৈ চিঞৰা মাততো শুনি সি দৌৰি আহিব খোজাত পত্নীয়ে যেন একপ্ৰকাৰ বাধা দিয়াৰ সুৰতে ক’লে, “ইমান অধৈৰ্য্য হৈ গৈছা যে..তেওঁ কিবা তোমাৰ নিজৰ মা নেকি?” বাৰাণ্ডাত পিছলি পৰাৰ পাছত কোনোৰকম উঠিবলৈ চেষ্টা কৰি থকাৰ মুহূৰ্তত শুনা এই কথাষাৰে বিনীতাৰ বুকুত শিলে বিন্ধাদি বিন্ধিলে ৷ কোঠালৈ গৈ কেৱল হুকহুকাই কান্দিছিল তাই...অৰ্ণৱে একো ক’ব কৰা নাছিল ৷ কিন্তু মাকে যে অন্তৰত বহুত দুখ পাইছিল, সেইটো সি বাৰুকৈয়ে অনুভৱ কৰিব পাৰিছিল ৷ সি মাত্ৰ এটি সুযোগৰ বাবে অপেক্ষা কৰিছিল , মাকৰ প্ৰতি তাৰ কৃতজ্ঞতা প্ৰকাশৰ সুযোগ...!\nআজি অৰ্ণৱৰ বাবে এটা ডাঙৰ দিন৷ খুউব আনন্দৰ দিন৷ আজি সি কোম্পানীৰ সকলোতকৈ ভাল কৰ্মচাৰীৰ পুৰস্কাৰ পাব ৷ পত্নীয়ে অনিচ্ছা প্ৰকাশ কৰা সত্বেও আজি কিন্তু সি সিহঁতৰ লগতে লৈ গ’ল বিনীতাক ৷\nমঞ্চত উঠিয়েই আৱেগিক হৈ অৰ্ণৱে কৈ উঠিল- “ আজি মই যিয়েই পাইছো, যেনেকৈ আহি এইখিনি স্থান পাইছো- সেয়া সকলো কেৱল এগৰাকী নাৰীৰ বাবেহে ৷” এইবুলি সি মঞ্চৰ পৰা নামি আগবাঢ়ি আহিল ৷ অৰ্ণৱক তাইৰ কাষলৈয়ে আগবাঢ়ি অহা বুলি নিশ্চিত হৈ আনন্দত আত্মহাৰা হৈ পৰিছিল তাৰ পত্নী৷\nকিন্তু অৰ্ণৱ গৈ একেবাৰে মাকৰ কাষত থমকি ৰ’লগৈ৷ চলচলীয়া চকুহাল আৰু কঁপা কঁপা হাতখনেৰে মাকক সি মঞ্চলৈ লৈ গ’ল ৷ তাৰপাছত সি মাকক মঞ্চতে সজোৰে সাৱতি ধৰি লৈ মাত্ৰ ক’লে, “ধন্যবাদ মা”...\nআজি বিনীতাৰ দ্বিতীয় মা হোৱাৰ সকলো বেদনা যেন অন্ত হৈ গ’ল ৷ তাইৰ দুচকুৰে সৰসৰকৈ চকুলো বৈ আহিল ৷\nTags: গল্প হিমাক্ষী ভূঞাঁ


'থ্ৰী ইডিয়ট'ৰ ভাইৰাছ, কাজিৰঙাৰ হিৰ'.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\n‘থ্ৰী ইডিয়ট’ৰ ভাইৰাছ, কাজিৰঙাৰ হিৰ’….\n‘অসমীয়া প্ৰতিদিন’ ডিজিটেল সংস্কৰণৰ ডিম্পুল বৰগোহাঁইৰ বিশেষ প্ৰতিবেদন…\n‘থ্ৰী ইডিয়ট’ …জীৱনটো কেৱল উপভোগ নহয়, উদযাপন কৰিবলৈ শিকোৱা বলিউদৰ এখন জনপ্ৰিয় ছবি। ২০০৯ চনৰ ২৫ ডিচেম্বৰত মুক্তি পাইছিল ছবিখন। সকলো দিশৰ পৰাই সফল আছিল থ্ৰী ইডিয়ট। ৰাজকুমাৰ হিৰানীৰ পৰিচালনাৰে নিৰ্মাণ হোৱা ছবিখনৰ প্ৰতিতো চৰিত্ৰই দৰ্শকৰ হৃদয়ত খোপনি পুতিবলৈ সক্ষম হৈছিল। সেয়া লাগিলে আমিৰ খান অভিনীত ‘ৰণচৌৰ’ চৰিত্ৰই হওঁক অথবা পৰীক্ষাক লৈ খুবেই সৰ্তক ৰাজু চৰিত্ৰটোৱে হওঁক। ছবিখন চালে এনে অনুভৱ হয় সকলো চৰিত্ৰই যেন সমাজৰ একো একোটা বাস্তৱ চৰিত্ৰক প্ৰতিনিধিত্ব কৰিছে। এই ছবিখনতে এটি ৰোমাঞ্চকৰ চৰিত্ৰ আছিল ‘ভাইৰাছ’। এই চৰিত্ৰটো অতি নিখুঁতভাৱে ৰূপায়ন কৰিছিল অভিনেতা বমন ইৰানীয়ে। যোৱা ২৯ নৱেম্বৰত এই অভিনেতাজন আহিছিল অসমলৈ। চলচ্চিত্ৰৰ প্ৰতি আগ্ৰহী অসমৰ বহু যুৱক-যুৱতীৰ সৈতে মত-বিনিময়ো কৰিলে অভিনেতাগৰাকীয়ে। গুৱাহাটীৰ এই অনুষ্ঠানৰ শেষত তেওঁ ক’লে- ‘অসমত প্ৰতিভাৰ অভাৱ নাই।’\nঅসমত প্ৰতিভাৰ অভাৱ নাই। বলিউডৰ অভিজ্ঞ অভিনেতা গৰাকীয়ে এই কথাষাৰ এনেয়ে কোৱা নাই। বিগত কেইটামান বছৰৰ ভিতৰত বিশ্বৰ প্ৰেক্ষাপটত কেইবাজনো অসম সন্তানে ভিন্নক্ষেত্ৰত অৰ্জন কৰা সফলতা প্ৰত্যক্ষ কৰিয়ে অভিনেতাজনে আগবঢ়াইছিল এই মন্তব্য। ভিন্ন ক্ষেত্ৰত বিগত কেইটামান বৰ্ষত কেইবাজনো অসম সন্তানৰ ঈৰ্ষণীয় সফলতাত এতিয়া দৃষ্টিনিৱদ্ধ সমগ্ৰ বিশ্বৰ। হিমা, হৃদয়, ৰীমা, গোলাপ, লভলিনাকে ধৰি সকলো দিশতে এতিয়া অসম সন্তানৰ অপ্ৰতিৰোধ্য যাত্ৰা। যোৱা কিছুদিনে পূৰ্বে অসমৰ উদীয়মান শিল্পী ৰাজদ্বীপে আজুুৰি আনিছে ৰাষ্ট্ৰীয় পৰ্যায়ৰ সন্মান। তাতোতকৈ ডাঙৰ কথাটো হ’ল ৰাজদ্বীপৰ কাহিনীৰে বলিউডত নিৰ্মাণ হ’ব এখন চলচ্চিত্ৰ, আমিৰ খানে দিলে এই প্ৰতিশ্ৰুতি। এতিয়া সকলো দিশতে অসম সন্তান অদম্য,অনন্য।\nবমন ইৰানী আহিছিল যষ্ঠ ব্ৰক্ষপুত্ৰ ভেলী চলচ্চিত্ৰ মহোৎসৱলৈ। গুৱাহাটীৰ প্ৰাগজ্যোতিষ আই টি এ প্ৰকল্প, মাছখোৱাত যোৱা ২৮ নৱেম্বৰৰ পৰা ১ ডিচেম্বৰৰ লৈকে ৪ দিনীয়া কাৰ্যসূচীৰে অনুষ্ঠিত হৈছিল এই চলচ্চিত্ৰ মহোৎসৱ। টাট’ভা ক্ৰিয়েচন আৰু ব্ৰক্ষপুত্ৰ ফাউণ্ডেচনৰ উদ্যোগত আয়োজন কৰা এই মহোৎসৱখনিত এইবাৰ প্ৰদৰ্শিত কৰা হয় ১৩খনকৈ ভিন্ন ভাষাৰ ছবি। ছবিকেইখন ক্ৰমে-\nস্পিৰিং থাউণ্ডাৰ (হিন্দী)\nহোৱাট উইল পিপল চে (নৰৱেগিন,উৰ্দু)\nডেভিল ( হিন্দী)\nনানি তেৰী মৰনি (নাগামিজ,হিন্দী)\nৰালাং ৰ’ড (নেপালী)\nএন্ধাৰৰ ভেঁটা ভাঙি…( অসমীয়া)\nদৌ কাপ চায়ে ( হিন্দী)\nখানিকা ( ওৰিয়া)\nআই য়ে ( ইংলিচ,বেংগলী)\nবৰনদী ভটিয়ায় ( অসমীয়া)\nকেৱল ছবি প্ৰদৰ্শনীয়ে নহয় মহোৎসৱত প্ৰতিখন ছবি প্ৰদৰ্শনৰ পাছতে অনুষ্ঠিত কৰা হৈছিল আলোচনা চক্ৰ। ইয়াৰ উপৰিও চলচ্চিত্ৰৰ প্ৰতি ইচ্ছুক সকলোৰে বাবে অভিজ্ঞ ব্যক্তিৰ দ্বাৰা ৱ’ৰ্কশ্বপৰো ব্যৱস্থা কৰিছিল উদ্যোক্তাই। বমন ইৰানী, চাহনাব আলম, ভাস্কৰ হাজৰিকাৰ দৰে অভিজ্ঞ ব্যক্তিয়ে এনে ৱৰ্কশ্বপত ভাগ লোৱা দেখা গৈছিল। এই মহোৎসৱখনি আয়োজন কৰা মূল উদ্দেশ্যই হ’ল উত্তৰ-পূবৰ সংস্কৃতিৰ লগতে চলচ্চিত্ৰ উদ্যোগটো প্ৰচাৰ আৰু প্ৰসাৰ কৰা। ইয়াৰ উপৰিত্ত চলচ্চিত্ৰৰ প্ৰতি আগ্ৰহী প্ৰতিজন শিকাৰুক এখন মঞ্চ প্ৰদান কৰা। এই লক্ষ্যত বহু পৰিমাণে সফল হৈছে উদ্যোক্তা মণ্ডলী ।\nমহোৎসৱৰ সৈতে সংগতি ৰাখি উদ্যোক্তামণ্ডলীয়ে অনুষ্ঠিত কৰিছিল এখনি ছুটী ছবিৰ প্ৰতিযোগিতা। প্ৰায় ৩০০ৰো অধিক ভিন্ন ভাষাৰ ছুটী ছবিৰ পৰা ১৫খন ছবি এই মহোৎসৱত প্ৰদৰ্শনৰ বাবে নিৰ্বাচন কৰিছিল বিশেষ ৬ জনীয়া বিচাৰক মণ্ডলীয়ে। ৬ জনীয়া বিচাৰকৰ ভিতৰত আছিল ৰীমা কাগতি, ৰণী লাহিৰি, শিলাদিত্য বৰা, ভাস্কৰ হাজৰিকা, মীনা লঙজাম, ৱানফাঙ্গ ডিয়েংড দৰে অভিজ্ঞ চলচ্চিত্ৰ নিৰ্মাণৰে জড়িত কৰ্মীসকল।\nএই ১৫খন ছুটীছবিৰ পৰা ৬ জনীয়া বিচাৰক মণ্ডলীয়ে ৩ খন ছবিক শ্ৰেষ্ঠ ছবি হিচাপে নিৰ্বাচন কৰে। প্ৰতিযোগিতাখনত শ্ৰেষ্ঠ ছবি হিচাপে বিবেচিত হয় সৌৰভ দাস আৰু সিদ্ধাৰ্থ ঘোচৰ – ‘The Survivors’ ছবিখন। দ্বিতীয় শ্ৰেষ্ঠ ছবি হিচাপে বিবেচিত হয় ধৃতিমান কাকতিৰ ‘The man who speaks nature’ আৰু তৃতীয় শ্ৰেষ্ঠ ছবি হিচাপে ইৰেল লোয়াঙৰ ‘Leikashi’ ছবিখনক নিৰ্বাচন কৰা হয়।\nছুটীছবিৰ প্ৰতিযোগিতাখনত প্ৰদৰ্শিত হোৱা ১৫খন ছবিয়েই দৰ্শক সমাদৰ লাভ কৰিবলৈ সক্ষম হৈছিল। ইয়াৰ ভিতৰতে দৰ্শকৰ বিশেষ সমাদৰ লাভ কৰিছিল ধৃতিমান কাকতি আৰু ৰক্তিম হাজৰিকাই নিৰ্মাণ কৰা ‘দ্য মেন হো স্পিকছ নেচাৰ’ ছবিখনে। ছবিখনৰ সকলো দৃশ্য আছিল অতি স্বতঃস্ফূৰ্ত আৰু অকৃত্ৰিম। প্ৰতিটো দৃশ্যক জুখি-মাপি কেমেৰাৰ লেন্সত ধৰি ৰাখিছে ধৃতিমান আৰু ৰক্তিমে। ছবিখনৰ সকলোবোৰ দৃশ্য এই কাৰণেই স্বতঃস্ফূৰ্ত আৰু অকৃত্ৰিম কিয়নো কোনো কাল্পনিক চৰিত্ৰ লৈ ৮ মিনিট ২৯ চেকেণ্ডৰ এই ছবিখন নিৰ্মাণ কৰা নাই। এজন মানুহ যিজনে নিজক প্ৰকৃতিৰ ওচৰত উৎসৰ্গা কৰিছে। এটা বাস্তৱ চৰিত্ৰ আৰু কিছু বাস্তৱ বিষয়বস্তুক লৈ মাত্ৰ দুজন যুৱকৰ অহোপুৰুষাৰ্থ প্ৰচেষ্টাত নিৰ্মাণ কৰা হৈছে ছবিখন। ছবিখন চোৱা প্ৰায়বিলাক দৰ্শকেই ছবিখন চোৱাৰ পাছত মন্তব্য কৰিলে- ‘ছবিখনক বহুখিনিলৈকে তথ্যচিত্ৰৰ মৰ্যদা দিব পাৰি।’ সেয়া যি কি নহওঁক, ছবিখনত আছে যথেষ্ট নতুনত্ব। সৃষ্টিশীল মনৰ দুগৰাকী যুৱকে নিৰ্মাণ কৰা এই ছবিখনৰ শ্বুটিংৰ সময়ত লোৱা কিছু দৃশ্য-\nকাজিৰঙাৰ কোনো অঞ্চলত যদি কোনো সাপ বা চৰাই উদ্ধাৰ হয় বহুলোকে প্ৰথম ফোনটো তেওঁলৈকে কৰে। ফোনটো ৰিচিভ কৰি মাত্ৰ কেইমিনিটমান সময় বিচাৰে মানুহজনে। তাৰপিছতে যাৱতীয় সা-সৰঞ্জাম লৈ তেওঁ সেই ঠাই পায়গৈ। মানুহজনৰ নাম মনোজ গগৈ। বন্যপ্ৰাণী উদ্ধাৰৰ বাবে তেওঁ জীৱন উৎসৰ্গিত। বিশেষকৈ চৰাই আৰু ভিন্ন প্ৰজাতিৰ সৰীসৃপ ধৰাৰ ক্ষেত্ৰত পাকৈত গগৈ। নিজৰ ঘৰতে আঘাতপ্ৰাপ্ত বহু চৰাই আৰু সাপ শুশ্ৰূষা কৰি সুস্থ কৰিছে মনোজ গগৈয়ে। মনোজে সেৱাৰ মনোভাৱেৰে এই সকলোবোৰ কাম নীৰৱে কৰি গৈছে। এই মনোজ গগৈয়ে হৈছে ধৃতিমান আৰু ৰক্তিমৰ ছবিখনৰ নায়ক ।\nবাস্তৱৰ এজন নায়কৰ কাৰ্যকলাপক কেমেৰাৰ লেন্সত ধৰি ৰাখি দৰ্শকৰ বাবে আগবঢ়াই দিছে যুৱকদ্বয়ে। ছবিখনৰ কামবোৰ চাই কোনোৱে ভাবিব নোৱাৰে যে, ১৯ বছৰীয়া সাংবাদিকতা আৰু গণসংযোগৰ এজন ছাত্ৰই এই ছবিখনৰ পৰিচালনা কৰিছে। কম সময়ৰ ভিতৰতে প্ৰকৃতিপ্ৰেমী মনোজ গগৈৰ কাম-কাজৰ সম্পূৰ্ণ এক আভাস দিবলৈ চেষ্টা কৰিছে যুৱ পৰিচালকজনে। বৰ্তমান ছিমলাত অধ্যয়নৰত ধৃতিমান। আনহাতে, ছবিখনৰ কনচেপ্ট, সম্পাদনা আৰু ভিডিঅ’গ্ৰাফী ৰক্তিম হাজৰিকাৰ। কটন বিশ্ববিদ্যালয়ত অধ্যয়ন কৰা ৰক্তিমৰ কেমেৰাৰে ধৰি ৰখা প্ৰতিটো জীৱন্ত দৃশ্যই ছবিখনক অনন্য মাত্ৰা প্ৰদান কৰিছে।\nমহোৎসৱৰ সকলো ছবিয়েই আছিল উপভোগ্য ছবি, ভিন্ন ভাষাৰ ভিন্ন বাৰ্তাবাহী ছবিবোৰৰ মাজত অসমীয়া কেইবাখনো ছবি প্ৰদৰ্শিত কৰা হ’ল। মহোৎসৱৰ শেষৰখন ছবি হিচাপে প্ৰদৰ্শিত কৰা হ’ল অনুপম কৌশিক বৰা ‘বৰনদী ভটিয়ায়’ ছবিখন। খবৰ অনুসৰি ২০১৯ৰ মাৰ্চত ৰাজ্যৰ ছবিগৃহত মুক্তি দিয়া হ’ব ছবিখনক। ছবিখনৰ প্ৰদৰ্শনৰ পাছতে অন্ত পৰে ষষ্ঠ ব্ৰক্ষপুত্ৰ ভেলী চলচ্চিত্ৰ মহোৎসৱ। বিগত ৫টা বছৰত উত্তৰ-পূবৰ চলচ্চিত্ৰ ক্ষেত্ৰখনক বিশ্ব দৰবাৰত চিনাকি কৰি দিয়াত এই মহোৎসৱৰ বহুখিনি অৱদান আছে। ৪টা দিন ধৰি মাছখোৱাৰ প্ৰাগজ্যোতিষ প্ৰকল্পত ছবি প্ৰদৰ্শনৰ লগতে চলচ্চিত্ৰ বিষয়ৰ ভিন্ন আলোচনাই বহু চলচ্চিত্ৰপ্ৰেমীক দি গ’ল অৰ্পূব স্বাদ।\nবিস্ফোৰণ নে শ্বৰ্টচাৰ্কিট! হৰিশিঙালৈ ৰেল বিভাগৰ উচ্চপদস্থ বিষয়াৰ দল\nহৰিশিঙাৰ ৰে’ল বিস্ফোৰণঃ এজনক সংকটজনক অৱস্থাত জিএমচিলৈ প্ৰেৰণ


দেশৰ উঠি অহা প্ৰজন্মক গণতান্ত্ৰিক প্ৰমূল্যবোধৰ শিক্ষা দিব নিবিচাৰে নেকি মোদী চৰকাৰে?\nদেশৰ উঠি অহা প্ৰজন্মক কি শিক্ষা দিবলৈ ওলাইছে মোদী চৰকাৰে? ইতিহাস বিকৃত কৰিবলৈ ওলাইছে নেকি মোদী চৰকাৰে? গণতন্ত্ৰান্ত্ৰিক নিৰ্বাচনেৰে ক্ষমতা দখল কৰা মোদী চৰকাৰে এতিয়া গণতন্ত্ৰক বিশ্বাস নকৰে নেকি? হয়, চৰকাৰৰ শেহতীয়া কৰ্ম-কাণ্ডলৈ লক্ষ্য কৰি এনেধৰণৰ প্ৰশ্নসমূহেই উত্থাপন হৈছে বিভিন্ন মহলত। উঠি অহা প্ৰজন্মক গণতান্ত্ৰিক প্ৰমূল্যবোধ শিকাব নিবিচাৰে নেকি মোদী চৰকাৰে? কিন্তু কিয়?\nদেশত আৰু এতিয়া গণতন্ত্ৰ তথা সুস্থ ইতিহাস চৰ্চাৰ প্ৰয়োজন নাই! তাৰ বিপৰীতে ছাত্ৰ-ছাত্ৰীসকলক ধৰ্মীয় উন্মাদনা, সাম্প্ৰদায়িক শিক্ষা দিয়া হ’ব। খোলাখুলিকৈ প্ৰকাশ নকৰিলেও মোদী চৰকাৰে শেহতীয়া পদক্ষেপসমূহৰ দ্বাৰা ইয়াৰ ইংগিতেই দাঙি ধৰিছে।\nশেহতীয়াকৈ কেন্দ্ৰীয় মাধ্যমিক শিক্ষা পৰিষদ (চিবিএছই)য়ে ঘোষণা কৰিছে যে শৈক্ষিক পাঠ্যক্ৰমৰ পৰা কেইবাটাও অধ্যায় আঁতৰোৱা হ’ব। একাদশ আৰু দ্বাদশ বৰ্ষৰ বুৰঞ্জী আৰু ৰাজনীতি বিজ্ঞানৰ অন্তৰ্ভূক্ত এই বিষয়সমূহ হৈছে- ইচলামিক সাম্ৰাজ্যৰ ইতিহাস, মোগল ইতিহাস, পাশ্চাত্যৰ শিল্প বিপ্লৱ, স্বাধীনোত্তৰ কালৰ গোষ্ঠী নিৰপেক্ষ আন্দোলন আৰু শীতল যুদ্ধ। তাৎপৰ্যপূৰ্ণভাৱে “গণতন্ত্ৰ আৰু বৈচিত্ৰতা’ নামেৰে থকা এটা অধ্যায়ও বাদ দিয়া হৈছে।\nকেৱল সেয়াই নহয়, পাঠ্যক্ৰমত যোৱা এক দশক ধৰি অন্তৰ্ভুক্ত হৈ থকা প্ৰসিদ্ধ কবি ফইজ আহমেদ ফইজৰ উৰ্দু কবিতাৰ ইংৰাজী অনুবাদো আঁতৰোৱা হৈছে। এনচিইআৰটিৰ নিৰ্দেশমৰ্মে চিবিএছইয়ে এইসমূহ আঁতৰ কৰিছে। এই ফইজ আহমদ ফইজ আছিল অবিভক্ত ভাৰত তথা বৰ্তমানৰ পাকিস্তানত বাস কৰা এগৰাকী স্বনামধন্য উৰ্দু কবি। তেওঁৰ প্ৰতিবাদী কবিতাসমূহত হিন্দু-মুছলমানৰ একতা আৰু গণতান্ত্ৰিক সংগ্ৰামৰ প্ৰতি আকুণ্ঠ সমৰ্থন পোৱা যায়। কা বিৰোধী আন্দোলনৰ সময়তো তেওঁৰ “চব য়াদ ৰখা জায়েগা’’ শীৰ্ষক কবিতাটো প্ৰতিবাদকাৰীসকলে মোদী চৰকাৰৰ বিৰুদ্ধে ব্যৱহাৰ কৰিছিল। এতিয়া এইগৰাকী কবিৰে কবিতা আঁতৰোৱা হৈছে পাঠ্যক্ৰমৰ পৰা।\nইয়াৰ পাছতে তুমূল বিতৰ্কৰ সূত্ৰপাত হৈছে। এইসমূহ অধ্যায় আঁতৰাই প্ৰকৃততে ছাত্ৰ-ছাত্ৰীক কি শিক্ষা দিব বিচৰা হৈছে? কুৰি শতিকাৰ বিষয়ে বুজিবলৈ এইসমূহ অধ্যায় অধ্যয়ন কৰাটো অত্যন্ত প্ৰয়োজন। তেনেস্থলত শীতল যুদ্ধ, গোষ্ঠীনিৰপেক্ষ আন্দোলন, শিল্প বিপ্লৱৰ বিষয়ে নজনাকৈ ভৱিষ্যত প্ৰজন্মই কি শিকিব? গণতন্ত্ৰ আৰু বৈচিত্ৰতা নিশিকাকৈ ভৱিষ্যত প্ৰজন্মই কিদৰে এজন সুনাগৰিক হিচাপে নিজকে গঢ় দিব পাৰিব?\nপ্ৰসিদ্ধ উৰ্দু কবি ফইজ আহমদ ফইজৰ কবিতাৰ ভাঙনি বাদ দিয়াক লৈও কবিগৰাকীৰ অনুৰাগীসকল ক্ষোভিত হৈ পৰিছে। ছাত্ৰ-ছাত্ৰীসকলক প্ৰতিবাদী কবিতাৰ পৰা আঁতৰাই ৰাখিবলৈকে ফইজৰ কবিতা আঁতৰোৱা হৈছে বুলি তেওঁলোকে ক্ষোভ প্ৰকাশ কৰিছে। তেওঁলোকৰ মতে, কবিগৰাকীৰ কবিতাত থকা প্ৰতিবাদী সত্ত্বাৰ প্ৰতি মোদী চৰকাৰ ভীতিগ্ৰস্ত হৈ পৰিছে।\nঅৱশ্যে কেৱল এয়াই প্ৰথম নহয়, ২০২০ চনতো চিবিএছইয়ে এনেধৰণৰ এটা সিদ্ধান্ত লৈছিল। সেইবাৰ একাদশ বৰ্ষৰ ৰাজনীতি বিজ্ঞানৰ পাঠ্যক্ৰমৰ পৰা যুক্তৰাষ্ট্ৰীয় ব্যৱস্থা, নাগৰিকত্ব, জাতীয়তাবাদ আৰু ধৰ্মনিৰপেক্ষতা বিষয়ক অধ্যায়টো বাদ দিবলৈ লোৱা হৈছিল। কিন্তু তীব্ৰ প্ৰতিবাদৰ ফলশ্ৰুতিত সেইবাৰ মোদী চৰকাৰ সফল নহ’ল। ২০২১-২২ বৰ্ষতো উক্ত অধ্যায়টো পাঠ্যক্ৰমত অন্তৰ্ভুক্ত থাকে।\nআনহাতে, চৰকাৰী পক্ষৰ মতে, ভাৰতৰ প্ৰকৃত ইতিহাস বাওঁপন্থী আৰু ইছলামিক বুৰঞ্জীবিদসকলে বিকৃত কৰি আহিছে। তেওঁলোকৰ মতে, ভাৰতৰ বুৰঞ্জীত মোগল, ব্ৰিটিছৰ দৰে বিদেশী শক্তিক স্থান দিয়াটো অনুচিত। তাৰ পৰিবৰ্তে প্ৰাচীন কালৰ ভাৰতৰ ইতিহাসতে মজি থাকিব লাগে ছাত্ৰ-ছাত্ৰীসকলে।\nকিন্তু মোগল, ব্ৰিটিছসকল ইতিহাসৰে এটা অংশ নহয় নেকি? চৰকাৰে বুৰঞ্জীক ধৰ্মৰ দৃষ্টিৰে চোৱাটো ভাৰতীয় সংবিধান অৱমাননা নহয় নে? ভাৰতৰ বুৰঞ্জীত অকল মোগল আৰু ব্ৰিটিছহে আছে নেকি? মোগলৰ সমসাময়িক বা পূৰ্বৰ হিন্দু ৰাজ্য আৰু শাসকসকলৰ কথা একো নাই নেকি? সম্ৰাট অশোকৰ বিষয়ে একো নাই নেকি? ৰাজপুতসকলৰ গৰিমা গাথাৰ ওপৰত একো নাই নেকি? আছে।\nভাৰতবৰ্ষৰ গৰিমাময় ইতিহাসত মোগলৰ সমানে সমানে এওঁলোকৰ বিষয়েও দীঘলীয়া অধ্যায় আছে। ইয়াতে হিন্দুত্ববাদীসকলৰ আপত্তি। তেওঁলোকৰ মতে, ইছলাম ধৰ্মীয় মোগলৰ বিষয়ে কিয় ভাৰতৰ ইতিহাসত থাকিব? এনেধৰণৰ বাকধাৰাৰেই মোদী চৰকাৰে দেশখনত এটা সাম্প্ৰদায়িক বিভাজনৰ পৰিৱেশ ৰচনা কৰি আহিছে। এতিয়া শৈক্ষিক পাঠ্যক্ৰমৰ পৰা এনেধৰণৰ অতি গুৰুত্বপূৰ্ণ বিষয়সমূহ কিয় আঁতৰোৱা হৈছে সেয়া সহজেই অনুমেয়।


গল্পঃ এনিশা / কেইশ্বম প্ৰিয়কুমাৰ\nHomeঅনূদিত গল্পগল্পঃ এনিশা / কেইশ্বম প্ৰিয়কুমাৰ\nমূল (মণিপুৰী) : কেইশ্বম প্ৰিয়কুমাৰ\nইংৰাজী অনুবাদ : ৰবীন এছ নাংগম\nকি কৰিম যদি শুই থাকোঁতে মূৰটো কিহবাৰে থেতালি পেলায় ? বা গম নোপোৱাকৈ মেচি দা খনেৰে কাটি পেলায় ? চিন্তা বোৰ মনলৈ অহাত ষ্টিফেন ভয়তে জোকাৰ খাই উঠিল । টোপনিটো আহিব খোজা সময়তে হঠাতে তাৰ চকু কাণ সষ্টম হৈ পৰিল। সি কোঠাটোৰ আনটো কোণত থকা বিচনাখনলৈ কিছুসময় একেথৰে চালে। লিংগপাওৱে তাৰ ভৰি দুখন দীঘলীয়াকৈ মেলি শুই আছে । সি একেবাৰে লৰচৰ কৰা নাই । ষ্টিফেন স্বস্তিৰ উশাহ ল’লে । তাৰ পাছতে তাৰ মনলৈ চিন্তা আহিল-মইতো সদায় ইয়াৰ নাকৰ গোঁজৰণি শুনা পাওঁ । এতিয়া নাকৰ শব্দ টো বাদেই মনত ভাব হৈছে সি যেন উশাহো লোৱা নাই। সিও সাৰে আছে নেকি বাৰু? ষ্টিফেনে আৰু চকু বন্ধ কৰিব নোৱাৰিলে। বাহিৰৰ পৰা অহা লাইটৰ ক্ষীণ পোহৰত ছয়াঁময়াঁকৈ দেখা তাৰ সৰু কোঠালিটোৰ বস্তু বোৰৰ ওপৰত সি চকু ফুৰালে । একোণত থকা চচপেন, ষ্টভ ,কেইটামান বটল ,খৰাহী এটা , দুখনমান থাল আৰু বেৰৰ কাষত থোৱা কেইটামান বাতি। মেচি দা খন ক'লৈ গ’ল ? সেইখনটো বেৰতে আঁউজাই থোৱা আছিল ? সি ভয়তে জোকাৰ খাই উঠিল । সি কেউফালে সাবধানে চকুফুৰাই চালে। ওপৰলৈ মুখ কৰি শুই থকা লিঙ্গপাও টোপনিতে বেৰৰ ফালে মুখ কৰি একতীয়া হৈ পৰিল। বিছনাত উঠি বহিব খোজা ষ্টিফেনে আগৰ দৰেই পৰি ৰ’ল। তাৰ মনত পৰিল মেচি দা খন সিয়ে বিচনাৰ তলত ভৰাই থৈছিল । সি ডিঙিটো বেঁকা কৰি উলিয়াই বিচনাৰ তললৈ চালে। দা খন কিছু ভিতৰলৈ মাটিতে থোৱা আছিল। সি স্বস্তিৰ উশাহ ল’লে। কিন্তু তাৰ চকুৰ পতা জাঁপ নাখালে ।\nৰাতি বহুত পৰ হৈছিল। কোনোফালে ক’তো কোনো মানুহৰ মাত এটা শুনা নগৈছিল । কেৱল ৰাস্তাৰ পৰা ৰৈ ৰৈ অহা কুকুৰৰ ভুকভুকনি শুনিবলৈ পোৱা গৈছিল । অইন দিনা হোৱা হ’লে সি ইমানপৰে টোপনিৰ পৰা দুই এবাৰমান সাৰ পালেহেঁতেন । আজি টোপনি নাহিবই নেকি বাৰু? সি মনৰ ভিতৰত হেঁচা মাৰি ধৰা তাৰ ভয়বোৰ আঁতৰাবলৈ চেষ্টা কৰিলে । সি তাৰ ওলোটা দিশে শুই থকা লিঙ্গপাওৰ ফালে আকৌ চাই পঠিয়ালে । এতিয়াও সি আগৰ দৰে লৰচৰ নকৰাকৈ একে ধৰণে শুই আছে। সি সঁচাকৈয়ে শুই আছেনে বাৰু? ষ্টিফেনে আকৌ ভাবিলে- মই আজি ৰাতি চকুৰ টিপ নমৰাকৈ ৰাতিপুৱালৈকে এনেদৰেই থাকিব লাগিব নেকি ?\nদীঘলীয়া অফিচঘৰ টোৰ একেবাৰে এমূৰত থকা সৰু কোঠালিটোত সিহঁত একেলগে থকা চাৰিবছৰৰ বেছি হ’ল। কিন্তু তাৰ মনৰ চিন্তাবোৰ আজিৰ দৰে কেতিয়াও ইমান বিষাক্ত হৈ উঠা নাছিল ।\n-“ তোমালোকে এতিয়াও একেলগে থাকিবলৈ ইচ্ছা কৰানে?”\nসেইদিনা ৰাতিপুৱাই অফিচৰ মুৰব্বী জনে দুয়োকে একেলগে মাতি নি শুধিছিল । আগতে কেতিয়াও নোসোধা প্ৰশ্নটোৰ সিহঁতি একো উত্তৰ দিব পৰা নাছিল । সিহঁতক যে এনেদৰে প্ৰশ্ন কৰিব পাৰে সেই ভাবটো এবাৰলৈও সিহঁতৰ মনলৈ অহা নাছিল । কেইচেকেন্ড মানৰ মূৰত ইটোৱে সিটোৰ চকুলৈ চাইছিলা । যান্ত্ৰিক ভাবে । মাত্ৰ কেই ছেকেণ্ড মানৰ বাবে । তাৰ পাছত তললৈ মূৰ কৰি দুয়োটা বহি পৰিছিল।\n-“ তোমালোকৰ মাজত তেনেকুৱা একো নহয় , কিন্তু কোনে জানে ? যদি বেয়া কিবা এটা হয় .... তেতিয়া আমাকো মাজত সুমুৱাব ।\nসিহঁত দুয়োটায়ে মনে মনে কথাবোৰ শুনি আছিল । অফিচাৰ জনে আকৌ আৰম্ভ কৰিলে\n-“ তেতিয়া চকীদাৰ আৰু চাফাই কৰা দুয়োটা কাম একেজনেই কৰিব লাগিব । যিহেতু আমি তোমালোকক বেলেগেকৈ এটা ঘৰ দিব নোৱাৰো কোনোবা এজন ভাৰাঘৰলৈ যাব লাগিব । তোমালোকে কি ঠিক কৰা কাইলৈৰ ভিতৰত জনাবা।\nএইবাৰো সিহঁতে একো উত্তৰ দিয়া নিদিলে । সিহঁতে ৰূমটোৰ পৰা নিঃশব্দে ওলাই আহিল। বন্ধু হিচাপে ইমান দিন একেলগে থকাৰ পিচত এনে লাগিবলৈ আৰম্ভ কৰিছে যেন হঠাতে সিহঁত ইটোৱে সিটোৰ পৰা একেবাৰে আঁতৰি পৰিছে । সিহঁতি ইটোৱে সিটোৰ মূখলৈ চাই কথা পাতিব নোৱাৰা হ’ল।\n-“ যদি এজন কুকী আৰু এজন নগা একেখন চাদৰ তলত একেলগে থাকি ৰাতি ইজনে সিজনক হত্যা কৰে ,এই অফিচটোৰ এটা বেয়া নাম নহ’বনে?”\nকাষৰ কোঠাটোৰ পৰা কথাবোৰ ভাঁহি আহিছিল । হেড ক্লাৰ্ক কুলবিধুৱে অফিচৰ বাকী সহকৰ্মী বোৰক কি কৈ আছে ষ্টিফেনে স্পষ্টকৈ শুনিবলৈ পালে। লিঙ্গপাওৱেও যে কথাবোৰ শুনিছে ষ্টিফেন নিশ্চিত আছিল । আগতে এনেধৰণৰ কথা ওলোৱা হ’লে সি কথাবোৰত কোনো গুৰুত্ব নিদিলে হেতেঁন । যদিও এই কেইবছৰত যথেষ্ট লোকৰ মৃত্যু হৈছে সাধাৰণ মানুহক বাদ দি অকল নেতা আৰু উগ্ৰপন্থীকে এইবোৰ কামত দোষাৰোপ কৰা হৈছিল। ষ্টিফেন সদায় এইবোৰ কথা বতৰাৰ পৰা পৰা আঁতৰত থাকে । কিন্তু আজি সিহঁতি কোনো ধৰণৰ পাতলীয়া ধেমেলীয়া কথা পাতিবলৈ অপাৰগ । সিহঁতৰ দুৰৰ ক'ৰবালৈ পলাই গুছি যাবলৈ ইচ্ছা গৈছে\n-“ লিঙ্গপাও, তোমাৰ গাওঁ খনৰ নাম পাছং বুলি কোৱা নাছিলা জানো? চোৱা আজিৰ কাগজত দিছে চঙ্খোপাও চংলয় নামৰ লোক এজন, তেওঁৰ পত্নী আৰু তিনি বছৰীয়া ছোৱালী জনীক ইহাং নদীৰ ওচৰত গুলীয়াই হত্যা কৰিছে “।\nটাইপিষ্ট টম্বিয়ে একেলগে কাকতখন পঢ়ি কথা কৈ কৈ বাতৰিতো দেখুৱাই আছিল । ষ্টিফেনে যেন জীৱনৰ আটাইতকৈ ডাঙৰ আঘাত টো পাইছিল । লিঙ্গপাওৱে কাগজ খন থাপ মাৰি লৈ জোৰত খামোচ মাৰি ধৰি একে উশাহতে খবৰটো পঢ়িছিল। তাৰ হাত দুখন অসম্ভৱ কঁপিবলৈ আৰম্ভ কৰিছিল। তাৰ চকুদুটাও ৰঙা হৈ পৰিছিল । তাৰ পিছত সি পিছলৈ ঘূৰি কাকত খন দলিয়াই থৈ কাকো একো নোকোৱাকৈ বাহিৰলৈ ওলাই গৈছিল । ষ্টিফেন এটা খুটাৰ দৰে অলৰ অচৰ হৈ পৰিছিল । ই তাৰ বাবেও এটা ভয়ঙ্কৰ দুঃস্বপ্নৰ দৰে আছিল । সি ভালদৰেই জানিছিল যে চঙ্খোপাও লিঙ্গপাওৰ সৰু ভায়েক।\n“তোমালোকৰ এই হত্যা ,আক্ৰমণ,আৰু ইটোৱে সিটোৰ ঘৰত কৰা অগ্নি সংযোগ বোৰ …. এনেদৰে নহয় । আৰু বহুত মৰিব । কেইদিনমান আগতে মলনমত টাংখুল বোৰক কৰা হত্যাকান্ডৰ এইটো এটা প্ৰতিশোধ । বাৰু ..লিঙ্গপাও একো নোকোৱাকৈ কিয় ওলাই গ’ল?”\nটম্বিয়ে ষ্টিফেনৰ ফালে ঘুৰি চাই শুধিলে।\n“মই নাজানো “\nষ্টিফেনে আৰু একো নকলে। তাৰ বেলেগ সম্প্ৰদায়ৰ মানুহ এজনৰ লগত এইবিষয়ে কথা পাতিবলৈ মন নাছিল । সি এইবোৰ কথা ঠাট্টা মস্কৰাৰ কথাৰ দৰে কবলৈ বিচৰা নাছিল । ষ্টিফেনো কোঠালীটোৰ পৰা ওলাই গ’ল । সি চিধা গেটখনৰ ফালে আগুৱাই গ'ল ।\nষ্টিফেনে আকৌ লিঙ্গপাওলৈ মন দি চালে । আগৰ দৰেই লিঙ্গপাও একেধৰণে লৰচৰ নকৰাকৈ শুই আছে। সিও তাৰ দৰে শুব পৰা নাই নেকি? নিশ্চয় সিও শুব পৰা নাই । কিন্তু সি শুব কেনেকৈ? যেতিয়া সি গম পাইছে যে তাৰ ৩০ বছৰীয়া একমাত্ৰ ভায়েক , তাৰ পত্নী আৰু একমাত্ৰ সন্তানটোক হত্যা কৰা হৈছে । সি মদৰ নিচাত সম্পূৰ্ণ ডুব গৈ টিকটিকিয়া ৰঙা চকুৰে ৰাতি বহুত দেৰিকৈ ঘূৰি আহিছিল । কাপোৰ কানি একো নোখোলাকৈয়ে চিধা বিছনাত বাগৰি পৰিছিলগৈ। ৰাতি খোৱা বোৱাও একো নকৰিলে। ষ্টিফেনৰ তাৰ লগত কথা পাতিবলৈ সাহস হোৱা নাছিল । তাক খাবলৈও একো দিব নোৱাৰিলে । লিঙ্গপাওৱে তাক এটা শব্দও কোৱা নাছিল । যিহেতু ৰাতি বহু দেৰিলৈকে সি ঘূৰি অহা নাছিল, ষ্টিফেনে ধৰি লৈছিল লিঙ্গপাও ইতিমধ্যে নিশ্চয় পাছঙলৈ গ'লগৈ। সি সুধিব বিচাৰিছিল। সি চঙ্খোপাওৰ মৃত্যুৰ বাবে সমবেদনা জনাই কথা পাতিব বিচাৰিছিল। কিন্তু লিঙ্গপাওৰ অৱস্থাটো দেখি সাহস গোটাব নোৱাৰিলে , কথা পতাটো দুৰৈৰে কথা । ৰাতিৰ নিঃশব্দ গভীৰতা বাঢ়ি অহাৰ লগে লগে ক্ৰমান্বয়ে তাৰ বুকুৰ ভিতৰ খন এটা অদ্ভুত ভয়ে গ্ৰাস কৰি আনিছে। ষ্টিফেনে আকৌ বিছনাত পিঠিখন দি ওপৰৰ চিলিং খনৰ ফালে মুখ কৰি পৰি থাকিল। মাজে মাজে ফাটি থকা চিলিংৰ কাপোৰখন এন্ধাৰত সি দেখা পোৱা নাছিল। তাৰ মনৰ চকুত পাহাৰৰ একেবাৰে তলত ইহাং নদীৰ পাৰত থকা সিহঁতৰ চানাকেইথেল গাওখন ভাঁহি আছিল । আৰু তাৰ নাতিদুৰৈত থকা কুকী গাওঁ পাছং খনো।\nচানাকেইথেল গাঁৱৰ সৰু বজাৰ খনলৈ পাছং গাঁৱৰ মানুহ কিছুমানে নিজৰ খেতিৰ ওপজাত সামগ্ৰী বোৰ বিক্ৰী কৰিবলৈ আনে। তেওঁলোকে বজাৰৰ পৰা বস্তু কিনে আৰু লগত লৈ অনা বোৰ বিক্ৰী কৰে । ইহাংৰ দুয়ো পাৰে থকা বহল মাটিবোৰ দুয়োখন গাঁৱৰে। সিহঁতে একেলগে ধানৰ খেতি কৰে। সিহঁতে একেলগে ইহাং নদীত মাছ মাৰে। আৰু এতিয়া ? হাতত অস্ত্ৰ শস্ত্ৰ লৈ সিহঁতে এতিয়া নিজৰ গাওঁ পহৰা দিব লগীয়া হৈছে । নিজৰ গাঁৱৰ পৰা এতিয়া মানুহে অকলে বাহিৰলৈ ওলাই যাবলৈ ভয় কৰা হৈছে । ষ্টিফেনে হঠাতে এটা দীঘলকৈ উশাহ ল’লে।\nচঙ্খোপাওৱে চানাকেইথেলত মাংস বিক্ৰী কৰিছিল । যিহেতু ষ্টিফেন তাৰ ডাঙৰ ককায়েকৰ বন্ধু আছিল চঙ্খোপাওৱে প্ৰায়ে গাঁৱলৈ ঘূৰি যোৱাৰ আগেয়ে ষ্টিফেনক কেইটুকুৰা মান মাংস দিছিল। কেতিয়াবা সি ৰাতি খোৱা বোৱা কৰি চানাকেইথেল গাঁৱতেই থাকি গৈছিল । প্ৰায়বোৰ টাংখুল ল'ৰাই তাৰ বন্ধু আছিল । এদিন গধুলি একেলগে বহি থাকোঁতে ষ্টিফেনে চঙ্খোপাওক কৈছিল\n“চঙ্খোপাও, মই শুনিবলৈ পাইছো সিহঁতে আমাৰ নদীখনৰ ওপৰত এটা বান্ধ সাজিব । সিহঁতি চকীদাৰ আৰু খালাছিৰ বাবে গাঁৱৰ মানুহক চাকৰি দিব বুলি শুনিছোঁ । তইও কৰিব পাৰ দেখোঁন ।\n“ মোৰ মন নাই । মই চৰকাৰী চাকৰি কৰিব নোৱাৰিম। মোৰ দৰে এটা অশিক্ষিতই কি কাম কৰিব? তাতকৈ মই হাবিত চিকাৰ কৰিম। মই নদীত মাছ মাৰিম আৰু মই হাবিত খৰি কাটিম”\n“ঠিক আছে। গোটেই গাত তেজৰ চিটিকনি বোৰ পেলাই মাংসকে বিক্ৰী কৰি থাক”\nষ্টিফেনে হাঁহি হাঁহি কৈছিল ।\n“মই গাঁৱতেই থাকিম । কেইদিনমান পিছত সিহঁতে মোক ইম্ফলত থাকিবলৈ ক’ব। মই সেইটো নিবিছাৰোঁ ।“\nজোনাকৰ পোহৰত চোতালত বহি দুয়োটাই হাঁহিছিল। উখৰুলৰ পাহাৰৰ শাৰীবোৰ ,সৰু সৰু গাঁৱৰ ঘৰবোৰ ,অকণ অকণ জোপোহাৰে সুন্দৰ ঘাঁহনিবোৰ জোনাকৰ পোহৰত সুন্দৰ কৈ দেখা যায় । গীৰ্জাৰ পৰা প্ৰাৰ্থনাৰ শব্দ ভাঁহি আহে। আৰম্ভণিতে মাতবোৰ বেছি ডাঙৰকৈ নাহে। লাহে লাহে শব্দ বোৰ ডাঙৰ হ’বলৈ আৰম্ভ কৰে আৰু পাহাৰত ঠেকা খাই প্ৰতিধ্বনিত হয়। সিহঁতি গীতবোৰ স্পষ্টকৈ শুনিবলৈ পাইছিল।\n“ব’ল গীৰ্জালৈ যাওঁ “।\nখুব মন দি শুনি শুনি চঙ্খোপাওৱে ক'লে\n“তইও যাবি ?”\n“ অঁ ব'ল ময়ো যাম । মোৰ জীৱ জন্তু মৰা পাপবোৰ কটা যাব । কোনো কথা নাই , মইও টাংখুল ভাষাত প্ৰাৰ্থনা গীত গাম”\nষ্টিফেনৰ মনত পৰিল- কেনেকৈ চঙ্খোপাওৱে হৃদয়ৰ সমস্ত আবেগ ঢালি গাঁৱৰ গীৰ্জা ঘৰত প্ৰাৰ্থনা সংগীত গাইছিল। এনেকুৱা লাগিছে যেন এতিয়াও সি চঙ্খোপাওৰ গীতবোৰ শুনি আছে। গম নোপোৱাকৈ স্টিফেনৰ দুচকুৰে চকুলো ওলাই আহিল। সি মুচিবলৈ কোনো চেষ্টা নকৰিলে ।\nকিমান নিঃশব্দ আছিল ৰাতিটো । ইমান সময় তাক হেঁচা মাৰি থকা ভয়টো লাহে লাহে কমিবলৈ আৰম্ভ কৰিছিল। সি লিঙ্গপাওৰ নাকৰ শব্দ শুনিবলৈ পালে। চিলিংৰ ফালে চাই থকা তাৰ চকুহালি লাহে লাহে জাঁপ খাই আহিল ।\n-“ৰাতিপুৱা হ’বলৈ আৰু কিমান পৰ আছে?”\nযোৱাকালি ৰাতিপুৱাৰ পৰাই সি লিঙ্গপাওৰ মুখত এইটো প্ৰথম শব্দ শুনিলে । ষ্টিফেন হঠাতে সাৰ পাই গ’ল । সি বিচনাৰ কাষতে থকা খিড়িকী খন খুলি বাহিৰলৈ চাই পঠিয়ালে । বাহিৰত তেতিয়াও অন্ধকাৰ । লামফেল এলেকাটোৰ সিহঁতৰ কাষৰীয়া অফিচঘৰ বোৰ ,গছ গছনি , বিল ,পুখুৰী আদি সকলোবোৰ তেতিয়াও গাঢ় নীলা অন্ধকাৰত বুৰ গৈ আছিল। সি খিড়িকী খন বন্ধ কৰি দিলে।\n-“কিছু সময় বাকী আছে । টোপনি অহা নাই ?\n“ কেনেকৈনো আহিব”\nকেবল এইকেইটা শব্দ । কেৱল এই দুটা শব্দৰ মাজেৰে তাৰ অন্তৰত জ্বলি থকা জুইকুৰা যেন ওলাই আহিল ।\n-“তই আজি গাঁৱলৈ যাবি নেকি?”\nকিছু সময় মনে মনে থাকি ষ্টিফেনে শুধিলে ।\n-“মই নাজানো । মই এচকৰ্ট পামনে নাপাম নেজানো”\nআৰ্মি এচকৰ্ট নোহোৱাকৈ ইম্ফলৰ পৰা সেইখন গাঁৱলৈ বহুদিন বাছ চলাচল বন্ধ হৈ আছে ।\n“ সিহঁতি যোৱাকালিও কোনো এচকৰ্ট নিদিলে নেকি?\n“ নাই । ভাবিছোঁ আজি মই যিকোনো উপায়েৰে যামেই । মই শেষ কৃত্যৰ আগতে যেনে তেনে এবাৰ চঙ্খোপাও, মোৰ ভাই বোৱাৰী আৰু ভতিজী জনীক চাব বিচাৰোঁ । অহাকালি সিহঁতৰ শৱ কেইটা কবৰ দিব”\nসি আৰু একো নক’লে । শোৱাৰ পৰা উঠি কোণত আঁউজাই থোৱা ঝাড়ুটো লৈ দৰজাখন খুলি বাহিৰলৈ ওলাই গ’ল। কাষৰ কোঠাবোৰৰ তলা খোলাৰ শব্দ শুনিবলৈ পোৱা গ’ল। চকুহালি জপাই ষ্টিফেনে আকৌ শুবলৈ চেষ্টা কৰিলে । হঠাতে সি বিচনাৰ পৰা জাঁপ মাৰি উঠি বিচনাৰ তলত থোৱা মেচি দা খন উলিয়াই সদায় থকা দৰে বেৰত আউজাই থৈ দিলে। -\nলাইটৰ পোহৰ পৰি সেইখন যেন বেচিকৈ উজলি উঠিছিল । ৰাতিটোৰ বাকি থকা সময় খিনি ভালদৰে শোওঁ বুলি সি চকুহল জপাই দিলে।\nগল্পকাৰ পৰিচিতি -- কেইশ্বম প্ৰিয়কুমাৰ মনিপুৰৰ এজন বিখ্যাত চুটি গল্প লেখক । তেখেতৰ মনিপুৰী ভাষাত লিখা ৫ খন চুটি গল্প সংকলন কিতাপ আকাৰে প্ৰকাশ হৈছে । তেওঁক ১৯৯৮ চনত সাহিত্য অকাডেমী বঁটা প্ৰদান কৰা হয় । ইয়াৰ বাহিৰেও তেখেতৰ তৃতীয় গল্প সংকলন ‘Nongdi Tarakhidare(1995)ৰ বাবে তেখেতক কেইবাটাও সাহিত্য পুৰস্কাৰেৰে সন্মানিত কৰা হয়। পেশাত এজন চিভিল ইঞ্জিনিয়াৰ যদিও তেওঁ কেইবাখনো সাহিত্য সম্বন্ধীয় আলোচনীৰ সম্পাদক হিচাপে কাৰ্য নিৰ্বাহ কৰি আহিছে । তেখেতৰ লিখনি সমূহৰ বিষয়বস্তু সাধাৰণতে মণিপুৰত সঘনাই হৈ থকা সন্ত্ৰাসবাদী কাৰ্যকলাপ আৰু গোষ্ঠীগত সংঘাট আদিত কেন্দ্ৰীভূত।


পিঁয়াজৰ বিষয়ে — Vikaspedia\nএজনে মানুহে দৈনিক কিমান পিঁয়াজ খাব লাগে জানেনে?\nপিঁয়াজ নোহোৱাকৈ আমাৰ এসাঁজো ভাত নচলে৷বহুতৰ প্ৰিয় খাদ্য হ'ল কেঁচা পিঁয়াজ নাইবা চালাডত মিহলি পিঁয়াজ৷ পিঁয়াজৰ ব্যৱহাৰ ৫হেজাৰৰো অধিক বছৰ পুৰণি৷ বুৰঞ্জীয়ে কোৱা মতে ইজিপ্তত পিৰামিডৰ নিৰ্মাণৰ লগত জড়িত বনুৱাসকলক কামৰ বিনিময়ত পিঁয়াজ দিয়া হৈছিল৷ এচিয়াৰ বিভিন্ন দেশ আৰু মধ্যপ্ৰাচ্যত বহু হাজাৰ বছৰৰ পৰা পিঁয়াজৰ খেতি চলি আহিছে৷ কলম্বচে পিঁয়াজৰ সঁচ বেষ্ট ইণ্ডিজ আৰু আমেৰিকালৈ লৈ যায়৷আজি বিশ্বৰ অধিক পিঁয়াজ উৎপাদনকাৰী দেশৰ তালিকাত আমেৰিকাও আছে৷আন আন দেশ হ'ল-ভাৰত, পাকিস্তান, চীন, ৰাচিয়া, স্পেইন, ইজিপ্ত৷পিঁয়াজ ডাঙৰ, মজলীয়া আৰু সৰু তিনিটা আকাৰৰ হয়, সৰহ সংখ্যক খেতি মজলীয়া বিধৰ হয়৷আকৌ সচৰাচৰ আমি দেখা ৰঙা বিধৰ বাহিৰে এবিধ বগা পিঁয়াজো আছে৷পিঁয়াজৰ ব'টানিকেল নাম হ'ল- এলিয়াম চিপা(Allium cepa)\nইয়াক এবিধ উত্তম খাদ্যৰ তালিকাত ৰাখিব পাৰি৷ কাৰণসমূহ চমুকৈ:\nপিঁয়াজত এলিচিন ( Allicin )নামৰ ৰাসায়নিক তত্ব থাকে-যাৰ ফলত ই হৈ পৰে বেক্টেৰিয়া,ফাংগাচ আৰু ভাইৰাচ প্ৰতিৰোধকাৰী৷ কলেষ্টৰল কমায়৷\nতেজৰ নলীৰ কঠোৰতা (stiffness ) কমায়, যাৰ ফলত ৰক্তচাপ কমে৷\nপ্লেটলেটক গোট মৰাত বাধা দিয়ে ফলত ষ্ট্ৰোক হোৱাৰ সম্ভাৱনা কমে৷\nট্ৰেচ মিনাৰেল ক্ৰমিয়াম থকাৰ ফলত ইনচুলিনে ভালদৰে ক্ৰিয়া কৰে আৰু ডায়েবেটিজৰ নিয়ন্ত্ৰণত সহায়ক হয়৷\nকোৱেৰচেটিন (Quertin) নামৰ এন্টিঅস্কিডেন্ট আছে যি হ'ল কেঞ্চাৰ প্ৰতিৰোধকাৰী, এন্টি-ইনফ্লেমটৰী আৰু ডায়েবেটিজ প্ৰতিৰোধকাৰী৷\nভিটামিন-বি কমপ্লেস্ক থকাৰ বাবে মগজুৰ ক্ৰিয়াত সহায়ক হয়৷\nভিটামিন-চি, মেংগানিজ, পটাচিয়াম আাদি থকাৰ ফলত শীতকালীন ৰোগ প্ৰতিৰোধত সহায়ক হয়৷\nযিমান মূল্য বাঢ়িলেও সেয়া আপোনাৰ বলে পোৱাৰ ভিতৰত থাকিব বুলিয়েই মোৰ বিশ্বাস৷কিয়নো মজলীয়া চাইজৰ আধা পিঁয়াজেই দিনটোৰ বাবে যথেষ্ট ৷অসমত, গুৱাহাটীত আৰু আন আন অঞ্চলত বৰ্তমান পিঁয়াজৰ মূল্য প্ৰতি কিলোত কিমান চলি আছে বাৰু? বাতৰিমতে দেশৰ সৰ্বাধিক পিঁয়াজ উপাদন হোৱা ঠাই মহাৰাষ্ট্ৰৰ নাচিকত ইয়াৰ মূল্য ৪০ৰ ওচৰ চাপিছেগৈ৷ বতৰৰ বিধি-পথালিৰ বাবে পিঁয়াজৰ খেতি বেয়া হলে মূল্য ১০০টকালৈকে উধাব পাৰে বুলি পূৰ্বানুমান কৰা হৈছে৷দিল্লী, নয়ডাত ৪৫ ৰ পৰা ৫৫ টকা চলি থকা বুলি জনা গৈছে৷


অমিতা মালিক - অসমীয়া ৱিকিপিডিয়া\n১৯৮৩ চনত বিআইটিএছত অনুষ্ঠিত অৱেছিছত মুখ্য অতিথি হিচাপে অমিতা মালিক\n২০ ফেব্ৰুৱাৰী, ২০০৯ (৮৭ বছৰ)\nচলচ্চিত্ৰ আৰু টেলিভিছন সমালোচক\nকমল কুমাৰী ৰাষ্ট্ৰীয় বঁটা, ১৯৯৬\nসাংবাদিকতাৰ বি. ডি. গোয়েংকা বঁটা, ১৯৯২\nঅমিতা মালিক (ইংৰাজী: Amita Malik, ১৯২১ - ২০ ফেব্ৰুৱাৰী ২০০৯) এগৰাকী ভাৰতীয় মিডিয়া সমালোচক। টাইম আলোচনীয়ে তেওঁক ভাৰতৰ "আটাইতকৈ বিশিষ্ট চলচ্চিত্ৰ আৰু টেলিভিছন সমালোচক" বুলি বৰ্ণনা কৰিছিল আৰু "ভাৰতীয় মাধ্যমৰ প্ৰথম মহিলা" আৰু "ভাৰতৰ সৰ্বশ্ৰেষ্ঠ জনাজাত চিনেমা বৰ্ণনাকাৰী" বুলি অভিহিত কৰিছিল। তেওঁ ১৯৪৪ চনত লক্ষ্ণৌৰ অ'ল ইণ্ডিয়া ৰেডিঅ'ত তেওঁৰ কৰ্মজীৱন আৰম্ভ কৰিছিল আৰু পিছত দি ষ্টেটছমেন, দা টাইমছ অফ ইণ্ডিয়া, ইণ্ডিয়ান এক্সপ্ৰেছ আৰু পাইয়নীয়েৰকে ধৰি বহুতো মুদ্ৰণ প্ৰকাশনৰ বাবে লিখা-মেলা কৰিছিল। ২০০৯ চনৰ ২০ ফেব্ৰুৱাৰী তাৰিখে দক্ষিণ দিল্লীৰ ওচৰৰ কৈলাস চিকিৎসালয়ত ৮৭ বছৰ বয়সত লিউকেমিয়াত আক্ৰান্ত হৈ তেওঁৰ মৃত্যু হৈছিল।\n2.1 কানাডাত অধ্যয়ন কৰিবলৈ ফেল'শ্বিপ\n2.2 বিদেশী মহিলা সকলে শাৰীপিন্ধাৰ বিৰুদ্ধে অভিযান\n2.3 জৰুৰীকালীন অৱস্থাত বিদেশী প্ৰেছৰ ওপৰত প্ৰতিবন্ধকতা আঁতৰোৱা\n2.4 সংবাদ মাধ্যমৰ অপব্যৱহাৰৰ বিৰুদ্ধে অভিযান\n2.5 খুছৱন্ত সিঙৰ সৈতে বিতৰ্ক\n3 চিণ্ডিকেট স্তম্ভ (ছাইট এণ্ড চাউণ্ড)\n১৯২১ চনত জন্ম ব্ৰিটিছ ভাৰতৰ অসমৰ গুৱাহাটীৰ এক বঙালী পৰিয়ালত অমিতা মালিকৰ জন্ম হৈছিল। যেতিয়া অমিতা মাত্ৰ ২১ দিনীয়া আছিল, তেওঁলোক ভ্ৰমণ কৰি থকা গাড়ীখন মহাত্মা গান্ধী বহি থকা আন এখন গাড়ীৰ সৈতে খুন্দা লাগিছিল। কণমানি অমিতায়ে আঘাত পাইছে নেকি জানিবলৈ গান্ধীজী যথেষ্ট উদ্বিগ্ন হৈছিল। অমিতায়ে তেওঁৰ জীৱনত দেখা প্ৰথমখন ছবি আছিল চাৰ্লি চেপলিনৰ গোল্ড ৰাছ। ছবিখন শ্বিলঙৰ লৰেটো কনভেণ্টৰ শ্বিলংৰ নানসকলে প্ৰদৰ্শিত কৰিছিল।\nঅমিতায়ে লক্ষ্ণৌত এশ টকা দৰমহাৰে লক্ষ্ণৌত "শনিবাৰে মধ্যাহ্ন ভোজনৰ সময়ত ইউৰোপীয় সংগীতৰ সাপ্তাহিক কাৰ্যসূচী উপস্থাপন কৰিবলৈ" যোগদান কৰিছিল। ১৯৪৪ চনত তেওঁ কাৰ্যসূচী সহায়কৰ বিজ্ঞাপনিত পদৰ বাবে আনুষ্ঠানিকভাৱে আবেদন কৰিছিল আৰু অ'ল ইণ্ডিয়া ৰেডিঅ'ৰ দিল্লী ষ্টেচনলৈ পঠিয়াইছিল। তেওঁ ইংগমাৰ বাৰ্গমেন আৰু মাৰ্লন ব্ৰেণ্ডোৰ দৰে বহুতো গুৰুত্বপূৰ্ণ চলচ্চিত্ৰ জগতৰ প্ৰসিদ্ধ ব্যক্তি আৰু পৰিচালকৰ সাক্ষাৎকাৰ লোৱা একমাত্ৰ ভাৰতীয় চলচ্চিত্ৰ সমালোচক আছিল।\nতাছখণ্ডত লাল বাহাদুৰ শাস্ত্ৰীৰ মৃত্যুৰ পিছত যেতিয়া তেওঁ অপ্ৰত্যাশিতভাৱে ইন্দিৰা গান্ধী ভাৰতৰ প্ৰধানমন্ত্ৰী হৈছিল তেতিয়া অমিতা ইন্দিৰা গান্ধীৰ সাক্ষাৎকাৰ লোৱা প্ৰথম সাংবাদিক আছিল।\nকানাডাত অধ্যয়ন কৰিবলৈ ফেল'শ্বিপ[সম্পাদনা কৰক]\nতেওঁক কানাডিয়ান মহিলা প্ৰেছ ক্লাৱৰ প্ৰথম ফেল'শ্বিপ প্ৰদান কৰা হৈছিল। এই ফেল'শ্বিপে তেওঁক ১৯৬০ চনত ১০ মাহৰ বাবে তেওঁলোকৰ সদস্যসকলৰ সৈতে বসবাসৰ ব্যৱস্থা কৰিছিল।  তেওঁ ১৯৬০ চনত কানাডিয়ান প্ৰধানমন্ত্ৰী ডিফেনবেকাৰৰ সৈতে হোৱা সাক্ষাৎকাৰত ৰাষ্ট্ৰসংঘত বৰ্ণবৈষম্যৰ কথা উপস্থাপন কৰিছিল।\nবিদেশী মহিলা সকলে শাৰীপিন্ধাৰ বিৰুদ্ধে অভিযান[সম্পাদনা কৰক]\n১৯৬০ চনত স্তম্ভকাৰ অমিতা মালিকে শাৰীপিন্ধা বিদেশী মহিলাৰ বিৰুদ্ধে এক অভিযান আৰম্ভ কৰিছিল:\n"যদি স্ফীত জিন্স পিন্ধা ভাৰতীয় মেট্ৰনৰ তুলনাত কিবা কুৎসিত হয়," তেওঁ কৈছিল, "ই হৈছে যেতিয়া এগৰাকী শ্বেত মহিলা, ওখ, কৌণিক আৰু খেৰৰ ৰঙৰ চুলি থকা যুৱতীয়ে ঢাকা শাৰী পিন্ধে। বিদেশী পত্নীসকলে ভালদৰে কল্পনা কৰে যে তেওঁলোকক শাৰীত ধুনীয়া দেখুৱায়, আচলতে তেওঁলোকক গিংহামত মাইল গুণ ভাল দেখুৱায়।" \nজৰুৰীকালীন অৱস্থাত বিদেশী প্ৰেছৰ ওপৰত প্ৰতিবন্ধকতা আঁতৰোৱা[সম্পাদনা কৰক]\nভাৰতৰ জৰুৰীকালীন অৱস্থাত বিদেশী প্ৰেছৰ প্ৰতিবন্ধকতা আঁতৰোৱা আৰু চেঞ্চাৰশ্বিপৰ নিয়ন্ত্ৰণ পোৱাৰ বাবে আমিতা মালিক দায়বদ্ধ আছিল।\n"জৰুৰী কালীন অৱস্থাত মালিকে গান্ধীক দক্ষিণ ব্লকৰ তেওঁৰ কাৰ্যালয়ত লগ পাইছিল। ' 'ভাৰতৰ সংবাদ মাধ্যমৰ বৰ্তমানৰ অৱস্থাৰ বিষয়ে আপুনি কি ভাবে," প্ৰধানমন্ত্ৰীয়ে সুধিলে।\n'আপুনি মোক স্পষ্টকৈ কোৱাটো বিচাৰে নে নম্ৰকৈ কোৱা বিচাৰে? "অবশ্যই, তুমি খোলাখুলিকৈ কোৱা বিচাৰোঁ," প্ৰধানমন্ত্ৰীয়ে মালিকক কৈছিল। 'মই নাজানো মোৰ কি হৈছিল কিন্তু মই লগে লগে সংবাদ মাধ্যমত চলি থকা সন্ত্ৰাসবাদীৰ দৰে অৱস্থাৰ এক বিস্তৃত বিৱৰণ আৰম্ভ কৰিছিলো..."\nমালিকে দাবী কৰে, 'মই কিংমেকাৰৰ দৰে শব্দ কৰিব নিবিচাৰো, কিন্তু এইটো এটা সত্য যে পৰৱৰ্তী দিনাই বিদেশী প্ৰেছৰ ওপৰত নিষেধাজ্ঞা উঠাই দিয়া হৈছিল।" \nসংবাদ মাধ্যমৰ অপব্যৱহাৰৰ বিৰুদ্ধে অভিযান[সম্পাদনা কৰক]\n১৯৮৯ চনত তেওঁ ভাৰতৰ ৰাজ্যিক মালিকানাধীন সংবাদ মাধ্যমৰ অপব্যৱহাৰৰ বিৰুদ্ধে এক স্পষ্টপ্ৰচাৰ আৰম্ভ কৰিছিল। ইয়াক ৰাজীৱ গান্ধীক প্ৰচাৰ কৰিবলৈ ভাৰতীয় জাতীয় কংগ্ৰেছ দলৰ ব্যক্তিগত অংগলৈ ৰূপান্তৰিত কৰা হৈছিল বুলি তেওঁ দাবী কৰিছিল। \nখুছৱন্ত সিঙৰ সৈতে বিতৰ্ক[সম্পাদনা কৰক]\nঅমিতায়ে খুছৱন্ত সিঙৰ সৈতে এক ভাল বিতৰ্ক উপভোগ কৰিছিল। এক সাক্ষাৎকাৰত সিঙে কৈছিল যে মালিকে এবাৰ লিখিছিল যে তেওঁ এতিয়ালৈ জনা আটাইতকৈ বেয়া পোছাক পিন্ধা মানুহ আছিল। তেওঁ স্বীকাৰ কৰিছিল যে এইটো একমাত্ৰ সময় আছিল যে তেওঁ প্ৰকৃততে তঅমিতাৰ সৈতে সন্মত হৈছিল।\nচিণ্ডিকেট স্তম্ভ (ছাইট এণ্ড চাউণ্ড)[সম্পাদনা কৰক]\nভাৰতৰ কুখ্যাত পাৰ্চিমোনিয়ছ প্ৰেছ বেৰনৰ প্ৰতি অতিশয় অতিৰিক্ত হৈ আমিতাই কেইবাটাও কাৰ্যপন্থা হাতত লৈছিল। তেওঁৰ চিণ্ডিকেট স্তম্ভ 'ছাইট এণ্ড চাউণ্ড' (দৃষ্টি আৰু ধ্বনি) প্ৰায় প্ৰতিটো আগশাৰীৰ ভাৰতীয় বাতৰি কাকতত বিভিন্ন সময়ত প্ৰকাশ কৰা হৈছে। তেওঁৰ স্তম্ভ দূৰদৰ্শনৰ সংবাদ পাঠকৰ প্ৰজন্মৰ দ্বাৰা তেওঁলোকৰ ওপৰত পৰ্যৱেক্ষণৰ বাবে গুৰুত্ব সহকাৰে পঢ়া হৈছিল। একে সময়তে তেওঁ ৰাজনৈতিক আৰু আমলাতান্ত্ৰিক চাপত কাম কৰা আকাশবাণী আৰু দুৰদৰ্শনৰ কম পৰিশোধ কৰা কৰ্মচাৰীসকলক দৃঢ়ভাৱে ৰক্ষা কৰিছিল।\n'অমিতা, ন হোল্ড ৱেৰেড': আত্মজীৱনী – ১ জানুৱাৰী ১৯৯৯\nসাংবাদিকতাৰ বি.ডি. গোয়েংকা বঁটা, ১৯৯২\nআন্তৰ্জাতিক আৰক্ষী সংস্থাৰ সন্মানীয় ফেল'শ্বিপ\n↑ "Worldwide Wave – Why is the Entire Planet Baywatching? Why Not? It's Sexy, Wholesome Fun. Yes, Really". Time. 25 September 1995. Archived from the original on 17 August 2000. https://web.archive.org/web/20000817095119/http://www.time.com/time/international/1995/950925/television.html। আহৰণ কৰা হৈছে: 31 July 2017.\n↑ New Straits Times, Singapore, 16 May 1991\n↑ "Amita Malik, RIP". news.outlookindia.com. Archived from the original on6October 2011. https://web.archive.org/web/20111006155846/http://news.outlookindia.com/item.aspx?654427। আহৰণ কৰা হৈছে: 26 October 2012.\n↑  Archived 27 February 2009 at the Wayback Machine\n↑ pg.3/4 "Amita No Holds Barred" আই.এচ.বি.এন. 81-7223-351-5\n↑ pg. 13 "Amita No Holds Barred" আই.এচ.বি.এন. 81-7223-351-5\n↑ pg. 63 "Amita No Holds Barred" আই.এচ.বি.এন. 81-7223-351-5\n↑ pg. 77 "Amita No Holds Barred" আই.এচ.বি.এন. 81-7223-351-5\n↑ "Lonely death foratrailblazer – Analysis – DNA". Dnaindia.com. 26 February 2009. http://www.dnaindia.com/report.asp?newsid=1234539। আহৰণ কৰা হৈছে: 26 October 2012.\n↑ "Amita no holds barred" – pages 180/181\n↑ The Montreal Gazette, 1 October 1960, https://news.google.com/newspapers?id=s4wtAAAAIBAJ&sjid=HJ0FAAAAIBAJ&pg=6904,170269&dq=amita-malik&hl=en\n↑ The Montreal Gazette, pg 1, 12 October 1960\n↑ Time Magazine. 5, Sept 1960. http://www.time.com/time/magazine/article/0,9171,826556,00.html\n↑ "Indira and Malik – A no holds barred encounter". Expressindia.com. 31 May 1999. http://www.expressindia.com/news/ie/daily/19990531/ile31036.html। আহৰণ কৰা হৈছে: 26 October 2012.\n↑ The New York Times. 23, June 1989. https://www.nytimes.com/1989/06/23/world/gandhi-s-domination-of-broadcasting-brings-outcry-in-india.html\n↑ The Age,6July 1989 https://news.google.com/newspapers?id=7bMQAAAAIBAJ&sjid=ZZEDAAAAIBAJ&pg=4622,4963981\n↑ "A Nice Man to Know". The Indian Express.7August 1998. http://archive.indianexpress.com/Storyold/45718/। আহৰণ কৰা হৈছে: 8 February 2018.\nThe inimitable, dear Mrs M\nAmita Malik, RIP\n"https://as.wikipedia.org/w/index.php?title=অমিতা_মালিক&oldid=267197"ৰ পৰা অনা হৈছে\nএই পৃষ্ঠাখন ১০ মাৰ্চ, ২০২১ তাৰিখে ২৩:২৪ বজাত অন্তিম সংশোধন কৰা হৈছিল।


পুঁজিবাদ আৰু পৰিৱেশ - Mahabahu.com\n-মনোজ কুমাৰ বৰুৱা\n–মনোজ কুমাৰ বৰুৱা |\n“একবিংশ শতিকা ধেমালি নহয়”। সঁচাকৈ, এই একবিংশ শতিকাই আমাক এনেকুৱা এখন পৃথিৱীৰ সৈতে পৰিচয় কৰাই দিছে, যিখন পৃথিৱীত নিজকে শ্ৰেষ্ঠ ৰূপে প্ৰতিষ্ঠা কৰাৰ এক মহাযজ্ঞত আমি ৰত হৈ থাকোঁ। যিখন পৃথিৱীত আমাৰ মূলমন্ত্ৰ হৈ পৰে “লাভৰ অংক”। মানুহৰ কেতিয়াও সন্তুষ্ট নোহোৱা চৰিত্ৰটোৰ বাবেই আমাৰ জীৱনৰ মূল চালিকা শক্তি ‛পৰিবেশ’ক জীয়াই ৰাখিবলৈও নানান সংগঠন গঠন কৰি যুঁজ দিব লগা হৈছে। যি মুষ্টিমেয় মানুহে ৰাজহুৱাকৈ পৰিৱেশৰ হৈ মাত দিয়ে তেওঁলোকৰো বহুখিনি মানুহ কোৱাভাতুৰিৰ দৰেই। মেলে মিটিঙে ৰঙীন গামোচা আৰু শৰাই লৈ ঘৰলৈ আহি ক্লৰ’ফ্লৰ’ কাৰ্বনৰ উৎস শীত তাপ নিয়ন্ত্ৰিত কোঠাত বহি বনকৰা মানুহে সজাই থোৱা ফুলনিখনৰ নয়নাভিৰাম দৃশ্য উপভোগ কৰে।\n২০২১ চনৰ বিশ্ব পৰিবেশ দিৱসৰ মুলমন্ত্ৰ হৈছে Ecosystem Restoration . ২০২১ বৰ্ষৰ এই দিৱসৰ আয়োজক দেশ হৈছে আমাৰ ওচৰৰ দেশ পাকিস্তান। ৰাষ্ট্ৰসংঘই এই দিনটোতেই পৰিবেশ-তন্ত্ৰৰ পুনঃ সংস্থাপনৰ দশক আৰম্ভ কৰাৰ কথাও কৈছে। কিন্তু সেই ৰাষ্ট্ৰসংঘই গাজা আৰু ইজৰাইলৰ মাজত হোৱা ৰকেট নিক্ষেপৰ সময়ত পৰিবেশৰ ওপৰত পৰা প্ৰভাৱৰ ক্ষেত্ৰত নিৰ্লিপ্ততা গ্ৰহণ কৰিলে। তাকে চাই অনুমান হয় যে মানুহৰ প্ৰয়োজনীয় সামগ্ৰীৰ তালিকা যিমানেই দীঘল হৈছে, সিমানেই পৰিৱেশৰ ওপৰত মাধমাৰ পৰিছে।\nসাধাৰণ অৰ্থত পুঁজিবাদ বুলিলে আমি কি বুজো। পুঁজি সৰ্বস্ব এখন উদাসীন সমাজ। পুঁজি আহৰণৰ নিৰলস প্ৰচেষ্টাৰ ধামখুমীয়াত পুজিপতিসকলে পাহৰি যায় পৰিবেশৰ প্ৰয়োজনীয়তাৰ কথা। পৰিবেশৰ সৈতে পুঁজিবাদৰ সম্পৰ্ক এটা বেংক অথবা ব্যক্তিগত প্ৰতিষ্ঠানৰ দৰে। যি ব্যক্তিগত প্ৰতিষ্ঠানে প্ৰথমে গ্ৰাহকক গাড়ী কিনিবলৈ টকা দি পাছত সূতৰূপে পাবলগীয়া মুনাফাখিনিৰ আশাত ৰৈ থাকে। মুঠতে অৱধাৰিতভাৱে পুঁজিবাদ এনে এখন জুৱাৰ খেল , য’ত প্ৰতিটো বাজীৰ অন্তৰালত নিহিত হৈ থাকে মুনাফা ঘটাৰ অংক। পৰিৱেশবিদ Richard Levin ৰ এষাৰি কথা এইখিনিতে উল্লেখনীয় , ” Agriculture is not about producing food but about profit. Food isaside effect…… Health service isacommodity , healthabyproduct.”\nপুঁজিবাদৰ জৰিয়তে প্ৰকৃতি আৰু পৰিৱেশতন্ত্ৰৰ ক্ষয় ক্ষতিৰ তালিকাখন লক্ষ্য কৰিলে পোন প্ৰথমেই আমাৰ দৃষ্টি নিৱদ্ধ হয় ১৮ আৰু ১৯ শতিকাৰ ঔদ্যোগিক বিপ্লৱৰ সময়ত। এনেসময়তে মূলতঃ ১/ সৰ্বোচ্চ লাভ ( Maximization of profit ) আৰু ২/ মালিক পক্ষৰ সুখ স্বাচ্ছন্দ্যৰ জীৱন, এইবোৰ কাৰণক ভিত্তি কৰিয়েই পৰিৱেশৰ সাংঘাতিক অত্যাচাৰ আৰম্ভ হয়। দুখনকৈ বিশ্বধ্বংসী যুদ্ধৰ সমসাময়িক কালছোৱাত আমেৰিকা যুক্তৰাষ্ট্ৰৰ পুঁজিবাদী চৰিত্ৰ, যুদ্ধোত্তৰ সময়ৰ পশ্চিম ইউৰোপ ( জাৰ্মানী, ফ্ৰান্স, ইটালী)ৰ অৰ্থনৈতিক নীতি আদিসমূহৰ মাজেৰেও সাম্প্ৰতিক পুঁজিবাদৰ জৰিয়তে পৰিৱেশৰ ওপৰত বিভিন্ন প্ৰভাৱ পৰিলক্ষিত হয়। আমাজানৰ ঘন অৰণ্যত জ্বলি উঠা জুই সমূহ আৰু ব্ৰাজিলৰ সোঁপন্থী নেতা জে’ৰ বলজ’নাৰুয়েই হওঁক, পৰিৱেশৰ ক্ষতিৰ বাবে এই সমূহো এটা কাৰক। সঘন জলবায়ু পৰিৱৰ্তন আৰু লোভৰ লালসাত মত্ত হোৱাৰ বাবেই ছাইবেৰিয়া, আফ্ৰিকা আদিত সঘনে দেখা পোৱা বনজুইসমূহো প্ৰকৃতি বিনষ্ট কৰাৰ মূল, যাৰ আঁৰত নিহিত হৈ থাকে পুঁজিবাদ। এনেদৰে পুঁজিবাদৰ এনেধৰণৰ আক্ৰমণে মিলিয়ন বছৰীয়া প্ৰাকৃতিক সম্পদসমূহৰ ধ্বংস কৰাৰ লগতে মেটাবলিজম (কাৰ্ল মাৰ্ক্সৰ মতে, মানুহৰ শ্ৰমৰ জৰিয়তে মানুহ আৰু প্ৰকৃতিৰ মাজত হোৱা জটিল আভ্যন্তৰীণ পৰিৱৰ্তন)ক পূৰ্ণৰূপে ভাঙি পেলাইছে। প্ৰকৃততে মূল সমস্যা, মানুহৰ কৰ্মকাণ্ডৰ সৈতে নহয়। তাৰ পৰিৱৰ্তে সমস্যাটো হৈছে পুঁজিবাদী নীতি সম্বলিত উৎপাদনৰ ধাৰা।\nমূলতঃ উদ্যোগসমূহৰ অঘোষিত প্ৰতিযোগিতাই বিশ্বৰ পৰিৱেশত সামগ্ৰীকভাৱে তিনিটা দিশত প্ৰভাৱান্বিত কৰিছে- সাগৰীয় পানীৰ এছিডীয়কৰণ, জৈৱ বৈচিত্ৰ্য নোহোৱা হোৱাৰ ত্বৰান্বিত গতি, উদ্যোগৰ ৰাসায়নিক আৱৰ্জনৰ বাবে পানী আৰু মাটিৰ প্ৰদূষণ। Intergovernmental Panel on Climate Change (IPCC) ৰ তথ্যমতে আহিবলগীয়া দোষকসমূহত মাটিৰ উপৰিভাগৰ উষ্ণতা আৰু বৃদ্ধি পাব। এই সংস্থাটোৱে সাগৰীয় ভূ ভাগৰ বৰ্দ্ধিত উচ্চতাৰ কথাও কৈছে। পুঁজিবাদী ৰাষ্ট্ৰসমূহৰ শতিকা ধৰি চলি অহা পুঁজিপতি সকলৰ সুখ স্বাচ্ছন্দ্যৰ জীৱনৰ পৰা নিৰ্গত সেউজগৃহ গেছসমূহে সহস্ৰাব্দ ধৰি পৃথিৱীত গোলকীয় উষ্ণতা বৃদ্ধি কৰাৰ সম্ভাৱনা আছে।\nএইখিনিতে এটা কথা উল্লেখযোগ্য যে, কল কাৰখানাৰ পৰা ওলোৱা ধোঁৱা, ৰাসায়নিক পদাৰ্থ আদিৰ হৈ চিন্তা কৰাৰ আগ্ৰহো বহু পুঁজিবাদী চৰিত্ৰৰ দেশে নেদেখুওৱা নহয়। তাৰ বাবে এই বিশেষ পুঁজিবাদী শ্ৰেণীটোৱে আশ্রয় লোৱা পদ্ধতিটো হৈছে সেউজীয়া অথবা বহনক্ষম পুঁজিবাদ। অজৈৱিক ‛inexhaustible’ আৱৰ্জনাৰে এওঁ দেশ, সংস্থা অথবা দলসমূহে আগবাঢ়ি অহা দেখা যায়। এফালে ৰিপাব্লিকান পাৰ্টি, টি পাৰ্টি অথবা ব্ৰাজিলৰ বলজ’নাৰু। আনফালে আকৌ সেউজ পুঁজিবাদৰ প্ৰৱক্তা ডেমক্ৰেটিক পাৰ্টি, ৰাজনৈতিক নেতা যেনে- এঞ্জেলো মাৰ্কেল, ইমানুৱেল মেক্ৰন অথবা পেদ্ৰ’ চেঙ্কেজ। এই তালিকাত বহুতো পৰিৱেশৰ প্ৰতি সচেতন NGO, আন্তঃৰাষ্ট্ৰীয় পুঁজিবাদী সংস্থা জড়িত হৈ আছে। এই প্ৰৱক্তাসকলে প্ৰায়ে নব্য উদাৰবাদী নীতিৰ সৈতে সেউজ অৰ্থনীতিক একত্ৰিত কৰি নিজৰ মতসমূহ উপস্থাপন কৰে যদিও বিপৰীত ক্ষেত্ৰত ইয়াৰ বহুতো ঋণাত্মক ফলো পৰিলক্ষিত হয়। উদাহৰণস্বৰূপে জাৰ্মানীৰ গ্ৰীণ পাৰ্টিয়ে ব্যৱহাৰ কৰা আৰু সমৰ্থন কৰা মিলিটেৰাইজেচন প্ৰক্ৰিয়াত সাংঘাতিক স্ব-বিৰোধিতা দেখা যায়। বহুতো সমালোচকে ইয়াকে সেউজীয়া ঔপনিৱেশিকতাও বুলিছে। পৰৱৰ্তী এঞ্জেলা মাৰ্কেলৰ দৰে ইউৰোপৰ নেতা – নেত্ৰীসকলৰ প্ৰত্যক্ষ হস্তক্ষেপত কাৰ্বন ডাই অক্সাইড আদিৰ দৰে গেছৰ নিৰ্গমনৰ বাবে কৰৰ ব্যৱস্থা কৰা হয়। তদুপৰি গেছ’লিন, মাত্ৰাধিক জীৱ-জন্তুৰ মাংস আদিৰ ওপৰতো কৰৰ ব্যৱস্থা কৰা হয়। ভবা হৈছিল যে কৰৰ অধিক প্ৰয়োগে এইসমূহৰ ব্যৱহাৰক অনুৎসাহিত কৰিব। কিন্তু তাৰ বিপৰীতে এই অধিক কৰৰ বাবে আৰ্থিক ভাৱে দুৰ্বল শ্ৰেণীৰ ক্ৰয় ক্ষমতাহে অত্যাধিক পৰিমাণে কমি আহে। তাৰ পৰিৱৰ্তে এই সেউজ গৃহ গেছসমূহৰ নিৰ্গমনো প্ৰায় আগৰদৰেই থাকিল। আমেৰিকা ইউৰোপ আদিৰ দৰে ৰাষ্ট্ৰ ব্যৱস্থাই তেল অথবা অস্ত্ৰৰ বজাৰৰ বাবে মধ্য প্ৰাচ্যত দেখুওৱা কুৎসিত স্বৰূপৰ বিষয়েও আমি সকলো জ্ঞাত। গতিকে সেউজ পুঁজিবাদেও বহুক্ষেত্ৰত পৰিৱেশৰ ক্ষতি কৰাৰ ক্ষেত্ৰত সুপ্ত দস্যু হিচাপে কাম কৰিছে।\nআমাৰ ভাৰতবৰ্ষত স্বাধীনোত্তৰ কালৰে পৰা অনেক নিঃস্বাৰ্থ প্ৰকৃতিপ্ৰেমীৰ নিদৰ্শন পোৱা যায়। অলপতে কৰ’ণা ভাইৰাছৰ আক্ৰমণৰ বাবে মৃত্যুমুখত পৰা সুন্দৰলাল বহুগুণাৰ যুঁজখনো লেখত ল’বলগীয়া। অসম গৌৰৱ যাদৱ পায়েঙৰ মুলাই কাঠনিও এইক্ষেত্ৰত অন্যতম। ভাৰতবৰ্ষতো বহু ক্ষেত্ৰত পুঁজিবাদী চৰিত্ৰই পৰিৱেশক কৰা আক্ৰমণৰ বহুখিনি দিশ লক্ষ্য কৰা যায়। উদাহৰণস্বৰূপে ২০২০ চনত ভাৰত পৰিৱেশ, অৰণ্য আৰু জলবায়ু পৰিৱৰ্তন মন্ত্ৰালয় (MoEFCC) ৰ পৰা প্ৰকাশিত EIA২০২০ খনক লৈও জনসাধাৰণ বহুখিনি সোচ্চাৰ হৈছে আৰু বহু অঞ্চলত ইয়াৰে বিৰুদ্ধে জনমত গঠন কৰিছে। সংবিধানৰ প্ৰাথমিক অধিকাৰৰ অনুচ্ছেদ ২১ য়ে ব্যক্তিৰ জীয়াই থকাৰ অধিকাৰৰ কথা কয়। গতিকে পুঁজিবাদী চৰিত্ৰই কৰা প্ৰকৃতিৰ ক্ষয় ক্ষতিয়ে এই প্ৰাথমিক অধিকাৰ খণ্ডন কৰাটো আমাৰ কাম্য নহয়।\nবিশ্ব পৰিৱেশ দিৱস প্ৰতিবছৰেই আহে আৰু যায়। কিন্তু যি বিশ্ব পৰিৱেশ দিৱসো এক উৎসৱলৈহে ৰূপান্তৰিত হয়গৈ অথবা ৰাজনীতিবিদককলৰ নিজকে প্ৰকৃতিপ্ৰেমী হিচাপে প্ৰমাণ কৰাৰ দিন হিচাপে উদযাপিত হয়, সেই বিশ্ব পৰিৱেশ দিৱসে সমাজলৈ কেতিয়াও শুভবার্তা কঢ়িয়াব নোৱাৰে। এটা কথা নিশ্চিত যে, উত্তৰ পূৰ্বাঞ্চলৰ বহু জনগোষ্ঠীয়ে জৈৱ বৈচিত্ৰ্য ৰক্ষা কৰাৰ কথা ভাবিবলৈ অথবা বহুগুণা আৰু যাদৱ পায়েঙক এজন প্ৰকৃতিবিদ হ’বলৈ একোটা বিশ্ব পৰিৱেশ দিৱসৰ প্ৰয়োজন হোৱা নাছিল।\nপ্ৰগতিশীল মানৱজাতি হিচাপে নিজৰ সা সুবিধাৰ সকলো ব্যৱস্থা কৰি লোৱাটো নিতান্তই প্ৰয়োজনীয়। কিন্তু তাৰ বাবে আমি ভৱিষ্যত প্ৰজন্মৰ প্ৰাথমিক অধিকাৰ, জীয়াই থকাৰ অধিকাৰক খৰ্ব কৰাৰ যুক্তিযুক্ততা নাই। শ্ৰেষ্ঠত্ব প্ৰতিপন্নৰ দৌৰত আমি অৱতীৰ্ণ হোৱাটোৱেও বহু সময়ত সময়ৰ দাবী হিচাপে ন্যায্যতা পায়, তথাপি এই দৌৰত জলবায়ু, পৰিৱেশতন্ত্ৰক ভৰিৰে মোহাৰি আগুৱাই যোৱাটো কিমান সমীচীন সেয়া সময়েহে ক’ব। আশা এটাই , এগৰাকী ১৫ বছৰীয়া কিশোৰীয়ে যাতে কোনো এখন দেশৰ সংসদৰ সন্মুখত Skolstrejk för Klimatet বুলি ধৰ্ণা দিবলগীয়া নহয়।\n(মনোজ কুমাৰ বৰুৱা, দৰং মহাবিদ্যালয়)


দুৰ্বল স্মৃতিশক্তি -পৰিস্মীতা বৰদলৈ – ফটাঢোল\nএই বেমাৰটোৱে মোক কেতিয়াৰপৰা লগ ল’লে পাহৰিলো। বেমাৰ মানে কথা মনত নাথাকে, তাকো আকৌ মানুহৰ চেহেৰা। কেতিয়াবা বৰ ডাঙৰ বিপদত পৰো এই ৰোগটোৰ কাৰণে। ক’ত দেখিছিলো, কোন আছিল ভাবি উলিয়াব নোৱাৰো নহয়।\nঘটনা – ১)\nকেইদিনমানৰ আগৰ বন্ধৰ দিন এটাত মই, মোৰ মানুহজন আৰু শাহুমা ওলালো ওচৰৰে মল এটালৈ। অলপ দেৰি এনেয়ে ওপৰ তল কৰাৰ পিছত শাহুমা আৰু মোৰ মানুহজনক এঠাইত ৰ’বলৈ দি মই ওপৰ মহলালৈ যাবলৈ ষ্টেয়াৰকেচত উঠিলো, এনেয়ে মানুহৰ আলেখ লেখ চাই মই ভাৱনাৰ সাগৰত ডুব গ’লো। হঠাতে দেখিলো এজন মানুহে মোলৈ চাই মিচিকিয়াই হাঁহি আছে আৰু মোক ৰ’বলৈ ইংগিত দি মোৰ পিছে পিছে আহি আছে। মই মনে মনে ভাবি আছোঁ, এই মানুহজনে যে মোক ৰ’বলৈ কৈছে, ক’ৰবাত দেখিছোঁ যেন লাগিছে। ইমান চিনাকি মুখ! ক’ত দেখিছিলো বাৰু! মানুহজনক চাই চাই মই খুব মনত পেলাবলৈ চেষ্টা কৰিছোঁ, কোন আছিল বুলি! তেনেতে তেখেতে মোক আকৌ ৰ’বলৈ ইংগিত দিলে আৰু মোৰ ঘপহকৈ মনত পৰিল মানুহজন কোন!\nসেইজন মোৰ নিজৰে মানুহজন, যাক মই শাহুমাৰ লগত তলৰ মহলাত এৰি থৈ গৈছিলো। মোৰ অসুবিধা হ’ব বুলি ভাবি তেওঁ মোৰ পিছে পিছে ওপৰলৈ উঠি আহিছিল!\nঘটনা – ২)\nপ্ৰথম কলেজত ভৰি থৈছোঁ। গতিকে দেহা মনে একেবাৰে ৰিব্ ৰিব্ ৰাব্ ৰাব্ কৰি থাকে। পাচঁজনীয়া বান্ধৱীৰ দলটোৰ লগত অফ্ পিৰিয়দত হয় কমন ৰুমত, নহয় গছৰ তলত কলেজৰ পৰিৱেশ চাই মগন হৈ থাকো। লাহে লাহে লগৰ দুজনীৰ নাম কাটিলেই, মানে বয়ফ্ৰেণ্ডৰ কৃপাত তেওঁলোকে আমাৰ লগ এৰিলে। মোৰ আকৌ পেহীৰ ল’ৰা, জেঠাইৰ ল’ৰাই কলেজতে বডিগাৰ্ডৰ কাম কৰি থাকে, গতিকে বয়ফ্ৰেণ্ড বোলা প্ৰাণীবিধক গোটাবলৈ সাহস নাই, কাৰণ মই কেনেবাকৈ কিবা গণ্ডগোল কৰিলেই খবৰটো চিধাই দেউতাৰ ওচৰ পাবগৈ।\nপিছে কি কু-ক্ষণত নাজানো, দুদিনমানৰ পিছতেই এটা ল’ৰাই আহি মোক চিধাই প্ৰ’পজ কৰিলেহি, মইও থৰহৰি কম্পমান হৈ লগে লগে ভাবি চাম বুলি ক’লো।\nপিছদিনা কলেজ পায়েই মোৰ লগৰ দুজনীক ক’লো, কালি মোক প্ৰপ’জ দিয়া ল’ৰাটোক দেখিলেই ক’বি, মই পলাম। কাৰণ মই তাৰ চেহেৰাটো পাহৰি থাকিলো!\nতেতিয়াৰপৰাই বহুত দিনলৈকে ভয়তে চিধাই অফ্ পিৰিয়দত কমনৰুমলৈ যাওঁ, কিজানি আকৌ ল’ৰাটোৱে মোক বিচাৰি আহে!\n« লটিঘটি – মুংচাজ’ বৰ্ণালী আম্ফি মান্তা\nবিয়াখন কেতিয়া – কমল তালুকদাৰ »\nহা হা,জমনি দেই।\nসেইবুলি নিজৰ মানুহজনকে পাহৰিলা নে? কি কম আৰু, এনেকৈ ৪৫ বছৰতে এই অৱস্থা হলে আমাৰ দৰে ৬৭ হলেচোন সব দুনীয়া পাহৰি যাবা৷\nভাল জমনি..নাহাঁহি নোৱাৰিলো দেই..


দাৰ্জিলিং ৰ'পৱে - অসমীয়া ৱিকিপিডিয়া\nৰঞ্জিত ভেলী ৰ'পৱে, দাৰ্জিলিং\nদাৰ্জিলিং ৰ'পৱে (ইংৰাজী: Darjeeling Ropeway ) পশ্চিমবংগৰ দাৰ্জিলিঙত আছে। ই ৰঞ্জিত ভেলী ৰ'পৱে নামেৰেও জনাজাত। ই ভাৰতবৰ্ষৰ আটাইতকৈ পুৰণি আৰু এছিয়াৰ আটাইতকৈ দীঘল ৰ'পৱে। এই ৰ'পৱেটো দাৰ্জিলিং চহৰৰ উত্তৰ দিশৰপৰা ৰম্মন নদীৰ পাৰত অৱস্থিত চিংলা বজাৰলৈ বিস্তৃত। ইয়াৰ দৈৰ্ঘ্য প্ৰায় ৫ কি: মি:। ই দাৰ্জিলিঙৰ এক উৎকৃষ্ট পৰ্যটনথলী যদিও যোৱা প্ৰায় ন বছৰ এই ৰ'পৱেটো বন্ধ হৈ আছিল।\nদাৰ্জিলিং ৰ'পৱেটো ১৯৬৮চনৰপৰা আৰম্ভ হয় আৰু ১৯৮৮ চনত ইয়াক নতুনকৈ নিৰ্মাণ কৰা হয়। কিন্তু ২০০৩ চনত ৰছী ছিগি চাৰিজন পৰ্যটকৰ কৰুণ মৃত্যু হোৱা পাছত এই ৰ'পৱেটো বন্ধ কৰি দিয়া হয়। ২০০৫ চনত ৰাজ্যিক বনবিভাগ আৰু গড়কপ্তানি বিভাগে এখন তিনিজনীয়া কমিটি গঠন কৰি ইয়াৰ সুৰক্ষা সম্পৰ্কীয় বিচাৰৰ দায়িত্ব দিয়ে। এই কমিটিত এজন গড়কপ্তানি বিভাগৰ অভিযন্তা আৰু কল্যাণী চৰকাৰী অভিযান্ত্ৰিক মহাবিদ্যালয়ৰ দুজন অধ্যাপক আছিল। তেওঁলোকে পূৰ্ব পৰীক্ষণৰ পিছত এই ৰ'পৱে অসুৰক্ষিত বুলি ঘোষণা কৰে। পুনৰ নবীকৰণৰ পিছত এই ৰ'পৱেটো ২০১২ চনৰ ২ ফেব্ৰুৱাৰী তাৰিখে পৰ্যটকৰ বাবে আকৌ মুকলি কৰি দিয়া হয়। \nৰঞ্জিত ভেলী ৰ'পৱে[সম্পাদনা কৰক]\n১৯৬৮ চনত এই ৰ'পৱেটো আৰম্ভ কৰোঁতে একেটা পথত চলা মাত্ৰ এখন যাত্ৰীবাহী কে'বল গাড়ীৰে আৰম্ভ কৰা হৈছিল। পিছলৈ এই পথত ষোল্লখন গাড়ী চলা হ'ল।\nদাৰ্জিলিং ৰ'পৱেত চলা ৰছীযুক্ত ডবাবোৰ। একোটা ডবাত ছজন যাত্ৰী বহিব পাৰে\nদাৰ্জিলিঙৰ উত্তৰ দিশৰ ৭০০০ফুট উচ্চতাৰ পৰা গাড়ীবোৰ ৰছীৰে ৰম্মন নদীৰ পাৰৰ চিংলা বজাৰলৈ নামি আহে, যি মাত্ৰ ৮০১ ফুট উচ্চতাত অৱস্থিত। এই যাত্ৰা মুঠ ৪৫ মিনিটৰ। ঘন অৰণ্য, ওখ পাহাৰ, পাহাৰৰ গাতে লগা জলপ্ৰপাত আৰু চাহ বাগিচাৰ ওপৰেৰে কে'বল গাড়ীৰে কৰা এই যাত্ৰাত পৰ্যটকসকল অভিভূত হৈ পৰে।\nৰঞ্জিত নৈখন হ'ল তীস্তা নদীৰ উপনৈ। ই দুভাগ হৈছে, ডাঙৰ আৰু বহলভাগ কাব্ৰু পাহাৰৰ উচ্চতাৰপৰা কাঞ্চনজংঘাৰ তললৈ নামি আহিছে আৰু ইয়াতে প্ৰথমে ই ৰম্মন নৈৰ সৈতে আৰু পিছত ৰঞ্জিত নৈৰ আনটো ভাগ ঠেক ৰঞ্জিতৰ সৈতে মিলিছে। চিংলা এই দুয়োখন নৈৰ উপত্যকাভাগ। সৰু অৰ্থাৎ ঠেক ৰঞ্জিত নৈ বিজনবাৰী উপত্যকাৰে বৈ গৈছে। দাৰ্জিলিং ৰ'পৱেক সেয়ে ৰঞ্জিত ভেলী ৰ'পৱেও বোলা হয়।\nৰঞ্জিত ভেলী ৰ'পৱে বা দাৰ্জিলিং ৰ'পৱেটো পশ্চিম বংগ চৰকাৰৰ বনবিভাগ আৰু কনভেয়ৰ আৰু ৰ'পৱে ছাৰ্ভিচ প্ৰাইভেট লিমিটেদৰ সংযুক্ত প্ৰচেষ্টাত সক্ৰিয় হৈ আছে। ১৯৮৮ চনত ইয়াক নৱীকৰণ কৰা হৈছিল।\n↑ 1.0 1.1 Banerjee, Amitava (2 February 2012). "Darjeeling ropeway reopens after more than 8 yrs". Hindustan Times. Archived from the original on5February 2012. https://web.archive.org/web/20120205224710/http://www.hindustantimes.com/India-news/WestBengal/Darjeeling-ropeway-reopens-after-more-than-8-yrs/Article1-805796.aspx। আহৰণ কৰা হৈছে: 16 February 2012.\n↑ Mookerjee, Soma. "Darjeeling Ropeway to open again". Bengal. The Statesman, 22 June 2007. Archived from the original on 2007-09-29. https://web.archive.org/web/20070929115017/http://www.thestatesman.net/page.arcview.php?clid=6&id=187778&usrsess=1। আহৰণ কৰা হৈছে: 2007-06-30.\n↑ "Horror in the hills". Editorial. The Statesman, 24 October 2003. Archived from the original on 2007-09-29. https://web.archive.org/web/20070929091949/http://www.thestatesman.net/page.arcview.php?clid=3&id=54239&usrsess=1। আহৰণ কৰা হৈছে: 2007-06-30.\n↑ Agarwala, A.P. (editor), Guide to Darjeeling Area, 27th edition, pp. 81-82, আই.এচ.বি.এন. 81-87592-00-1.\n↑ Chhetri, Vivek (2003-10-20). "Tourists die in cable car plunge". প্ৰকাশক Calcutta, India: The Telegraph, 20 October 2003. http://www.telegraphindia.com/1031020/asp/frontpage/story_2479831.asp। আহৰণ কৰা হৈছে: 2007-06-30.\n"https://as.wikipedia.org/w/index.php?title=দাৰ্জিলিং_ৰ%27পৱে&oldid=230292"ৰ পৰা অনা হৈছে


ASD 201: 7TH MAY 2013 - অসমীয়াৰ সুখ-দুখ\nHome Unlabelled ASD 201: 7TH MAY 2013\nxukhdukh.com May 07, 2013\nপ্ৰথম বছৰঃ ২০১তম সংখ্যাঃ ৭ মে ২০১৩\n১. পল্টন বজাৰৰ মাছৰ বজাৰৰ দ্বায়িত্ব ল’লে ফিছফেডেঃ ছিণ্ডিকেট উৎখাতৰ বাবে ভংগ কৰা হ’ল পাইকাৰী মাছ বেচা-কিনা সমিতি ৷\n২. কৃষি খণ্ডত বিচাৰিব বিদেশী বিনিয়োগঃ আজি থাইলেণ্ডলৈ উৰা মাৰিব কৃষি মন্ত্ৰী ৷\n৩. বিলুপ্তপ্ৰায় পৰম্পৰাগত খেলৰ জনপ্ৰিয়তা বৃদ্ধি পাইছে বড়ো সমাজতঃ ৮-৯মে’ত ঘিলা আৰু বাথা ক্ৰীড়াৰ কৰ্মশালা, লগতে ৰৌতাত ১০মে’ৰ পৰা অনুষ্ঠিত হ’ব পৰম্পৰাগত খেল প্ৰতিযোগিতা ৷\n৪. নৈ-পৰীয়া মানুহলৈ অভিনৱ উপহাৰঃ পাগলাদিয়া আৰু নদীয়াল মানুহক লৈ কৰা তথ্যচিত্ৰ, আলতাফ মজিদ পৰিচালিত "বলিয়া পিতাইৰ চহকী চোতাল"য়ে লাভ কৰা পুৰস্কাৰৰ একলাখ টকাৰ ধনৰাশি প্ৰদান কৰিলে উত্তৰ আঞ্চলিক ডোং বান্ধ সমিতি নামৰ পাগলাদিয়াৰ ব্যৱস্থাপনা কৰা স্বেচ্ছাসেৱী সংগঠনলৈ ৷ এনে আদৰ্শনীয় কৰ্মৰ সচেতন মহলে ল’লে শলাগ ৷\n৫. মুখ্যমন্ত্ৰীৰ জ্ঞানজ্যোতি আঁচনিৰ কাৰ্যসূচীত শ্ৰেষ্ঠত্ব প্ৰতিপন্ন কৰিলে নলবাৰীয়ে ৷\n৬. তেজপুৰ বিশ্ববিদ্যালয়ত ৰক্তদান শিবিৰঃ এনচিচি কেডেটৰ উদ্যোগত ৮০জনে দান কৰিলে ৰক্ত, প্ৰদান কৰিলে কনকলতা অসামৰিক চিকিৎসালয়ক ৷\n৭. এইবাৰ মংগলদৈৰ লেঙেৰীপাৰা বহুতলীয়ে আয়োজন কৰিলে মাৰাথান দৈৰঃ অহা ১০মে’ত সদৌ অসম ভিত্তিত হব অনুষ্ঠিত ৷\n৮. সদৌ অসম যোগাসন প্ৰতিযোগিতাত শিৱসাগৰ পৰিগণিত হ’ল শ্ৰেষ্ঠ দল ৰূপেঃ আকাশ প্ৰতিম চেতিয়াক প্ৰদান কৰিলে "যোগ সম্ৰাট" সন্মান ৷\n৯. JEE মেইনচৰ ফলাফল আজি হব ঘোষিত ৷\n১. বিশিষ্ট সাংবাদিক প্ৰফুল্ল চন্দ্ৰ বৰুৱাৰ দেহাৱসানঃ ৭৬বছৰীয়া জীৱন পৰিক্ৰমাৰ সামৰণি, নৱগ্ৰহত সম্পন্ন হব শেষকৃত্য ৷ সতীৰ্থ, গুণমুগ্ধই জনালে শ্ৰদ্ধা, মুখ্যমন্ত্ৰীয়েই প্ৰকাশ কৰিলে শোক ৷ শোকত ম্ৰিয়মাণ হ’ল জন্মস্থান শিৱসাগৰ ৷\n২. অসমৰ এগৰাকী স্বনামধন্য ভূ-তত্ববিদ তথা ডিব্ৰুগড় বিশ্ববিদ্যালয়ৰ পেট্ৰ’লিয়াম টেকনলজি বিভাগৰ অধ্যাপক ডঃ ক্ষেত্ৰধৰ গগৈৰ দেহাৱসানঃ ছাত্ৰ আৰু গুণমুগ্ধই জনালে শ্ৰদ্ধাঞ্জলি ৷\n১. দিল্লীলৈ উৰা মাৰিবলৈ লৈ মুখ্যমন্ত্ৰীয়ে ক’লে- চীট ফাণ্ডৰ ধন খোৱা মন্ত্ৰীয়ে কৰিছিল তেখেতক আঁতৰোৱাৰ ষড়যন্ত্ৰ ৷\n২. মাছৰ ছিণ্ডিকেটৰ নায়ক জিতুক মুকলিঃ পনৰ গ্ৰেপ্তাৰ নকৰিলে আদালতৰ দ্বাৰস্থ হ’ব বুলি সঁকিয়ালে সচেতন নাগৰিক মঞ্চই ৷\n৩. কাৰ্যক্ষম কৰাৰ বাবে চৰকাৰৰ নেতিবাচক স্থিতিয়ে জনাইছে উৎসাহঃ অশোক কাগজ কলৰ ২২শ বিঘা ভূমিত চলিছে বেদখল ৷\n৪. গতি সলাই যোৰহাটৰ ফালে ধাৱধান হৈছে মহাবাহু ব্ৰহ্মপুত্ৰঃ সংকটত পৰিছে বৰআলি, পানীত পৰিল জলসম্পদৰ ১.৫ কোটি ৷\n৫. হাতী দাঁতৰ চোৰাং ব্যৱসায়ত ছাত্ৰঃ যোৰহাটত প্ৰিন্স ৱেলছৰ ছাত্ৰৰ জিম্মাৰ পৰা উদ্ধাৰ হ’ল এক কেজিৰ হাতীৰ দাঁত ৷\n৬. GMDAক মেনেজ কৰি উচ্চ ক্ষমতা সম্পন্ন বৈদ্যুতিক তাঁৰৰ তলতে চলি আছে গুৱাহাটীৰ ডিপিএছ ৷\n৭. মীন মহলত বেআইনী ভাৱে মাছ মৰাক লৈ ৰাইজ আৰু লেচীৰ মাজত সংঘাতঃ দণ্ডাধীশ পৰ্যায়ৰ তদন্তৰ নিৰ্দেশ দিলে মৰিগাঁৱৰ জিলা উপায়ুক্তই ৷\n৮. সৰ্থেবাৰীত বিজেপিৰ ধৰ্ণাঃ গহিয়া, গাদেশালী গো-চৰণীয়া পথাৰ বেদখলমুক্ত কৰাৰ তুলিলে দাবী ৷\n৯. নগাঁও জিলাত ধোঁৱাচাঙত উঠিছে গ্ৰাহক সুৰক্ষা আইনঃ অভিযোগ সন্দৰ্ভত নমিতা হৈ পৌৰসভাই দিছে উৎসাহ ৷\n১০. ঠেলামাৰাত গঁড়ৰ খৰ্গসহ গ্ৰেপ্তাৰ হ’ল তিনিজন ৷\n১১. ভেদ ভাঙিলে টিভি চেনেলেঃ আলফা (স্বাধীন)ৰ নতুন সভাপতি ডাঃ অভিজিত অসম প্ৰকৃততে ইংলেণ্ড নিবাসী ডাঃ মুকুল হাজৰিকাহে ৷\n১২. সৰ্বস্তৰৰ দুৰ্নীতিক লৈ উদ্বিগ্নতা প্ৰকাশ কৰিলে উত্তৰ পূৱৰ বিধান সভাৰ অধ্যক্ষ সকলে ৷\n১৩. অসম জাতীয় বিদ্যালয়ত অঘটনঃ পৰিচালনা সমিতিৰ সম্পাদক আৰু সভাপতি নামিল পৰস্পৰৰ মাজত আইনী যুঁজত৷\n১৪ বিগত বিত্তীয় বৰ্ষত লোকচানৰ পৰিমাণ বাৰশ কোটিঃ এইবাৰ জনৰোষত পৰিল শিৱসাগৰৰ ৰ’জভেলীৰ এজেণ্ট ৷\n১৫. মানকাচাৰত সেনাৰ ৰূপ ধৰি জৈন মন্দিৰত লুটঃ ২৫লাখৰো অধিক সম্পত্তি লুট হোৱাৰ খবৰ ৷\n১৬. মৰিগাঁৱত যৌতুকজনিত কাৰণত অধিবক্তাসহ তিনিজনক তিনিবছৰৰ জেললৈ পঠালে ন্যায়ালয়ে ৷\n১৭. বৰপেটাত খহনীয়াৰ কৱলত তিনি লাখৰো অধিক লোকঃ ৬০খন গাঁৱত অব্যাহত আছে খহনীয়া ৷\n১৮. নগাঁৱত কণীযুক্ত মাছেৰে ভৰি পৰিছে বজাৰঃ কৰ্তৃপক্ষই লৈছে চকুমুদা কুলিৰ ভূমিকা ৷\n১. কুডানকুলমৰ পাৰমাণৱিক প্ৰকল্পলৈ সেউজ সংকেত দিলে উচ্চতম ন্যায়ালয়ে ৷\n২. বিয়াৰ ১৫দিনৰ ভিতৰতে যৌতুকৰ বাবে NRI স্বামীয়ে দিছিল ডিভোৰ্চঃ ভাৰতীয় লোকসেৱা আয়োগৰ পৰীক্ষাত সফলতাৰে নিজকে প্ৰতিপন্ন কৰিলে গুজৰাটৰ কোমলে ৷\n৩. বাংলাদেশত মৌলবাদীৰ প্ৰতিবাদত জ্বলিছে জুইঃ ব্যাপক হিংসাৰ বাতৰি ৷\n৪. চৰকাৰৰ মন্ত্ৰী তথা বিষয়াৰ হস্তক্ষেপত সলনি হৈছিল কয়লা কেলেংকাৰীৰ অভিযোগনামাঃ শপত নামাত সৈ কাঢ়িলে চিবিআইয়ে ৷\n৫. খাদ্য নিৰাপত্তা বিল পাছ কৰিবলৈ সংসদলৈ আহ্বান জনালে অৰ্থনীতিবিদ অৰ্মত্য সেনে ৷\n৬. পাকিস্তানত নিৰ্বাচনী সভাত তালিবানী আক্ৰমণঃ ২০জন নিহত ৷\n৭. পাৰ্টিত উলংগ নৃত্য কৰা অপৰাধত নিলম্বিত হ’ল মহাৰাষ্ট্ৰ NSUIৰ সভাপতি সূৰয ঠাকুৰ ৷\nBy xukhdukh.com on May 07, 2013


ঘৰুৱা ভাৱে বিদায় দিয়ক আপোনাৰ বয়স ৰেখাক: কিন্তু কেনেকৈ?\nঘৰুৱা ভাৱে বিদায় দিয়ক...\n|3Nov 2019 12:24 PM GMT\nঘৰুৱা ভাৱে বিদায় দিয়ক আপোনাৰ বয়স ৰেখাক: কিন্তু কেনেকৈ? সাম্প্ৰতিক সময়ত আমাৰ সকলোৰে ব্যস্ততা পূৰ্ণ জীৱনত আমাক নিজৰ স্বাস্থ্যৰ প্ৰতি যত্ন ল’বলৈ সময় অতি কম থাকে ৷ তাৰ মাজতে আমি সকলোৱে নিজৰ স্বাস্থ্য তথা সৌন্দৰ্যৰ প্ৰতি সচেতন ল’ব লাগে ৷সৌন্দৰ্য্যৰ ক্ষেত্ৰত সম্প্ৰতি আমাৰ সকলৰো এটা প্ৰধান সমস্যা হৈছে আমাৰ মুখ তথা চকুৰ তলত বয়স ৰেখা পৰা ৷কিন্তু সঠিক সময়ত সঠিকভৱে তাৰ যতন ল’লে সেই সমস্যাৰ পৰা পৰিত্ৰাণ পাব পাৰি ।\nমুখত বা আমাৰ চকুৰ তলত বয়স ৰেখা পৰা বহুত কাৰণ থাকে ৷ নিশা উজাগৰে থকা,দেহত ভিটামিনৰ অভাৱ আদি বহু কাৰণৰ কাৰণে আমাৰ চকুৰ তলত ডাৰ্ক চাৰ্কল পৰে ৷কিন্তু চকুৰ তলত পৰা সেই ডাৰ্ক চাৰ্কলসমূহৰ আমি ঘৰুৱা ভাৱে বিভিন্ন বস্তু ব্যৱহাৰ কৰি উপকৃত হ’ব পাৰো । দেহত সাধাৰণতে ভিটামিন ই ৰ পৰিমাণ হ্ৰাস পালেও আমাৰ ছালখন শুকান যেন ভাৱ হয় ।কিন্তু আমি যদি দৈনিক নেমু,বা ভিটামিন যুক্ত আহাৰ সেৱন কৰোঁ তেন্তে এই সমস্যাৰ পৰা পৰিত্ৰাণ পাব পাৰো।\nলগতে নেমু যদি আমি চকুৰ তলত লগাঁও তেতিয়াও ভাল ফলাফল লাভ কৰিব পাৰো। লগতে নাৰিকল তেলো আমি ব্যবহাৰ কৰিব পাৰো ৷ নাৰিকল তেল আমাৰ ছালৰ কাৰণে অত্যন্ত উপযোগী ৷নিশা শুৱাৰ প্ৰাকমুহুৰ্তত আমি যদি নাৰিকল তেলেৰে আমাৰ চকুৰ চাৰিও কাষ মালিচ কৰো তেন্তে সুফল লাভ কৰিব পাৰো। লগতে ভিটামিন ই ৰ কেপচুলৰ তেলটো আমাৰ মুখত ব্যৱহাৰ কৰিব পাৰো। কিন্তু আমি ভিটামিন ই যুক্ত আহাৰ খোৱাটো অত্যন্ত জৰুৰী। উল্লেখ্য যে এই সকলোবোৰ কৰাৰ পিছত যদি আমি ভালকৈ টোপনি নাযাও তেন্তে স্বাস্থ্যৰ সমস্যা কেতিয়াও সমাধান নহয় । গতিকে সুস্থ মন,শৰীৰ আৰু ছাল পাবলৈ ভালকৈ শোৱা,খোৱাটো অত্যন্ত প্ৰয়োজনীয় ৷\nঅন্য খবৰৰ বাবে পঢ়ক: অত্যাধুনিক এখন হোটেল:কিন্তু এনিশাৰ মূল্যই সচকিত কৰিব আপোনাক\nTags: Beauti Health Skin Wrinkles


সৰোজ খানৰ চিনে জীৱনৰ ইটো সিটো বহুতো – চিনেকথা\nসৰোজ খানৰ চিনে জীৱনৰ ইটো সিটো বহুতো\nসৰোজ খান। বলীউডৰ যশস্বী কৰিঅ’গ্রাফাৰ তথা নৃত্য পটীয়সী গৰাকীয়ে শেহৰাতি প্রায় ২ মান বজাত এই ইহ সংসাৰ ত্যাগ কৰে। তেখেতৰ মৃত্যুত সমগ্র দেশবাসীয়ে হেৰুৱালে এক বিৰল নৃত্য প্রতিভাক, যি কৰিঅ’গ্রাফীৰ জৰিয়তে বলিউডত এটা যুগৰ সৃষ্টি কৰিছিল বুলিলেও অত্যোক্তি কৰা নহ’ব। এই মুহূর্তত তেখেতলৈ শ্রদ্ধাঞ্জলি জ্ঞাপনেৰে চিনেকথাৰ জৰিয়তে সৰোজ খানৰ চিনে জীৱনক আলোকপাত কৰি আগবঢ়াইছো দহোটি তথ্য\n১. ১৯৪৮ চনৰ ২২ নবেম্বৰত বম্বেত জন্মগ্রহণ কৰা সৰোজ খানৰ জন্মৰ সময়ত নাম আছিল নির্মলা নাগপাল। ৪৭ ৰ বিভাজনৰ সময়ত ভাৰতলৈ অহা কিষণচন্দ সাধু সিং আৰু ননী সিঙৰ জীয়ৰী আছিল সৰোজ খান।\n২. ১৯৫১ চনৰ চিনেমা ‘তাৰানা’ত অভিনেত্রী শ্যামাৰ সৰু কালৰ চৰিত্রটি ৰূপায়ণেৰে মাত্র ২ বছৰ বয়সতে শিশু শিল্পী হিচাবে সৰোজ খানে চিনেমা জগতত প্রবেশ কৰিছিল। তাৰ পিছৰ বছৰটোতে ‘আগুছ’ চিনেমাখনত কণমানি ‘ৰাধা’ হিচাপেও নৃত্য পৰিবেশন কৰা দেখা পোৱা গৈছিল।\n৩. পঞ্চাশ দশকৰ শেহৰ পিনৰ পৰা কৰিঅ’গ্রাফাৰ বি. চোহনলালৰ তত্বাৱধানত নৃত্যৰ বহু চিনেমাত নেপথ্য নৃত্যশিল্পী (Background Dancer) হিচাবে ভূমুকি মৰাৰ লগতে সহকাৰী ৰূপে (১৯৬২-৭৩) কাম কৰিছিল। নেপথ্য নৃত্যশিল্পী শিল্পী হিচাপে ভাগ লোৱা তেওঁৰ প্রথম গীতটো আছিল মধুবালাৰ ওঁঠত চিত্রায়িত বিখ্যাত ‘আইয়ে মেহেৰাবান’ (চিনেমা-হাওৰা ব্রীজ, ১৯৫৮)। সহকাৰী ৰূপত তেওঁ প্রথম শিকাবলৈ পোৱা অভিনেত্রী গৰাকী আছিল বৈজয়ন্তীমালা আৰু গীতটো আছিল ১৯৬২ চনৰ চিনেমা ‘ড: বিদ্যা’ৰ ‘পৱন দিৱানী নামানে, উৰায়ে মেৰা ঘুংগতা’।\n৪. ১৩ বছৰ বয়সত তেওঁ চোহনলালৰ লগতে বিবাহ পাশত আবদ্ধ হৈছিল। তেওঁলোকৰে প্রথম পুত্র হামিদ (জন্মৰ সময়ৰ নাম) বর্তমান ৰাজু খান হিচাপে প্রসিদ্ধি লাভ কৰা বলিউড কৰিঅ’গ্রাফাৰ। ১৯৭৫ চনত দ্বিতীয় বাৰৰ বাবে বিবাহ পাশত আবদ্ধ হৈছিল চর্দাৰ ৰোশন খান নামৰ এজন পাঠান ব্যক্তিৰ লগত। ইয়াৰ পিছতহে তেওঁ নামৰ লগত ‘খান’ উপাধিটো গ্রহণ কৰি ‘সৰোজ খান’ হৈছিল। তাৰ আগলৈকে চিনেমাসমূহৰ নাম ফলকত ‘মিছ সৰোজ’ অথবা ‘সৰোজ’ নামটোহে ব্যৱহাৰ কৰিছিল।\n৫. পাছৰ জীৱনত নৃত্যৰ বাবেই জনপ্রিয় হৈ পৰা শ্রীদেৱীৰ ‘মেই তেৰি দুছমন’ (চিনেমা- নাগিন, ১৯৮৬), ‘হাৱা হাৱাই’ (চিনেমা- মিষ্টাৰ ইণ্ডিয়া. ১৯৮৭); মাধুৰী দীক্ষিতৰ ‘এক দৌ তিন’ (চিনেমা- তেজাব, ১৯৮৮), ‘তাম্মা তাম্মা লৌগে’ (চিনেমা- থানেদাৰ, ১৯৯০) আদি গীতসমূহৰ দ্বাৰা বলিউডত থিতাপি নিগাজী কৰা সৰোজ খানে ১৯৭৪ চনৰ চিনেমা ‘গীতা মেৰা নাম’ৰ জৰিয়তে স্বতন্ত্র কৰিঅ’গ্রাফাৰ হিচাবে অভিষেক ঘটাইছিল।\n৬. নিজৰ গোটেই জীৱনত দুই হাজাৰৰ অধিক গানৰ কৰিঅ’গ্রাফ কৰা সৰোজ খানে আন্ত:ৰাষ্ট্রীয় প্রডাক্সনতো কাম কৰিছিল। চিনেমাখন আছিল বিখ্যাত অভিনেতা ষ্টিফেন লাঞ্জ, ওম পুৰী অভিনীত হলিউডৰ চিনেমা ‘দ্যা গান্ধী মার্দাৰ’। চিনেমাখনে ২০১৯ চনৰ মহাত্মা গান্ধীৰ মৃত্যু বার্ষিকীত (৩০ জানুৱাৰী) মুক্তি লাভ কৰিছিল।\n৭. হয়তো বহুতেই জ্ঞাত নহয় যে, বলিউডী কেৰিয়াৰত কৰিঅ’গ্রাফাৰ হিচাপে বেছি পৰিচিতি লাভ কৰিলেও তেওঁ আছিল এগৰাকী চিত্রনাট্যকাৰো। খিলাড়ী (১৯৯২), হাম হে বেমিছাল (১৯৯৪), নজৰ কে চামনে (১৯৯৫), চোটে চৰকাৰ (১৯৯৬), দি তেৰা দীৱানা (১৯৯৬), হৌতে হৌতে প্যাৰ হৌ গয়া (১৯৯৯), বেনাম (১৯৯৯), খঞ্জৰ (২০০৩) আদি চিনেমাৰ তেওঁ চিত্রনাট্য লিখিছিল।\n৮. ভাৰতৰ ৰাষ্ট্রীয় চলচ্চিত্র বঁটাৰ ইতিহাসত তেওঁ তিনিবাৰকৈ শ্রেষ্ঠ কৰিঅ’গ্রাফাৰ হিচাপে সন্মানিত হৈছিল। ২০০৩ চনত ‘দেৱদাস’ (গীত- দৌলা ৰে দৌলা), ২০০৭ চনত তামিল চিনেমা ‘শৃংগাৰম্’ আৰু ২০০৯ চনত ‘জাৱ উই মেট’ (গীত- ইয়ে ইস্ক্ হায়ে) ৰ বাবে এই সন্মান লাভ কৰিছিল।\n৯. ১৯৮৮ চনত ‘তেজাব’ৰ ‘এক দৌ তিন’ গানটো ইমানেই জনপ্রিয় হৈছিল যে সেই গানটোৰ জনপ্রিয়তাৰ প্রতি লক্ষ্য ৰাখিয়েই (চিনেমা পৰিচালক এ চন্দ্রাৰ মতে) ফিল্মফেয়াৰে পুৰস্কাৰৰ শিতানত ১৯৮৯ চনত শ্রেষ্ঠ কৰিঅ’গ্রাফাৰ শিতানটি অন্তর্ভুক্ত কৰিছিল আৰু ফিল্মফেয়াৰ বঁটাৰ ইতিহাসত প্রথম বাৰৰ বাবে এই বঁটা সৰোজ খানক ওপৰোক্ত গীতটোৰ বাবেই দিয়া হৈছিল।\n১০. সৰোজে খানে কৰিঅ’গ্রাফ কৰা অন্তিমখন চিনেমা আছিল ‘কলংক’ (২০১৯)। এই চিনেমাত মাধুৰী দীক্ষিতৰ ওপৰত চিত্রায়িত ‘তবাহ হৌ গয়ে’ গীতটিৰ কৰিঅ’গ্রাফী কৰিছিল।\nগড় মাপকাঠী 4.4 / 5. ভোট : 62\nRelated Items:বিশেষ, শ্ৰদ্ধাঞ্জলি, হিন্দী চিনেমা\nLust Stories – ভোকৰ এখন পৃথিৱী\n‘সন্ধ্যাৰাগ’ৰ ঘৰুৱা স্মৃতি


৬০তম ফিল্মফেয়াৰ বঁটা - অসমীয়া ৱিকিপিডিয়া\n৩১ জানুৱাৰী ২০১৫\nয়শ ৰাজ ষ্টুডিঅ', মুম্বাই\n< ৫৯তম ফিল্মফেয়াৰ বঁটা ৬১তম >\n২০১৪ চনৰ বলিউডৰ শ্ৰেষ্ঠ হিন্দী চলচ্চিত্ৰসমূহক পুৰস্কৃত কৰিবলৈ ২০১৫ চনৰ ৩১ জানুৱাৰী তাৰিখে মুম্বাইৰ য়শ ৰাজ ষ্টুডিঅ'ত ৬০তম ফিল্মফেয়াৰ বঁটা প্ৰদান অনুষ্ঠান অনুষ্ঠিত হয়। অনুষ্ঠানটি আঁত ধৰে চলচ্চিত্ৰ নিৰ্মাতা কৰণ জোহৰ, অভিনেত্ৰী আলিয়া ভাট আৰু কৌতুক শিল্পী কপিল শৰ্মাই।\n1.1.1 মূল বঁটাসমূহ\n1.1.2 সমালোচকৰ বঁটা\n1.1.3 কাৰিকৰী বঁটাসমূহ\n1.1.4 বিশেষ বঁটা\nবিভিন্ন শিতানৰ ফিল্মফেয়াৰ বঁটাসমূহৰ বাবে ২০১৫ চনৰ ১৯ জানুৱাৰী তাৰিখে মনোনয়ন ঘোষণা কৰা হয়।\nবিকাশ বাহ্‌ল, শ্ৰেষ্ঠ পৰিচালক\nশ্বাহিদ কাপুৰ, শ্ৰেষ্ঠ অভিনেতা\nকংগণা ৰাণাওট, শ্ৰেষ্ঠা অভিনেত্ৰী\nকে কে মেনন, শ্ৰেষ্ঠ সহ অভিনেতা\nটাবু, শ্ৰেষ্ঠা সহ অভিনেত্ৰী\nৰজত কাপুৰ, শ্ৰেষ্ঠ কাহিনী আৰু সমালোচকৰ শ্ৰেষ্ঠ পৰিচালক\nসঞ্জয় মিশ্ৰ, সমালোচকৰ শ্ৰেষ্ঠ অভিনেতা\nআলিয়া ভাট, সমালোচকৰ শ্ৰেষ্ঠা অভিনেত্ৰী\nকামিনী কৌশল, জীৱনজোৰা সাধনাৰ বঁটা\nবিজয়ীসকলক গাঢ় আখৰত দেখুওৱা হৈছে।\nমূল বঁটাসমূহ[সম্পাদনা কৰক]\nকুঈন– অনুৰাগ কাশ্যপ আৰু বিক্ৰমাদিত্য ম'টৱানে\nবিকাশ বাহ্‌ল – কুঈন\nবিশাল ভৰদ্বাজ – হেইদৰ\nঅভিষেক বৰ্মণ – ২ ষ্টেট্‌ছ\nঅনুৰাগ কাশ্যপ – আগলী\nৰাজকুমাৰ হিৰাণি – পি কে\nশ্বাহিদ কাপুৰ – হেইদৰ, চৰিত্ৰ- হেইদৰ মীৰ\nআমিৰ খান – পি কে, চৰিত্ৰ- পি কে\nঅক্ষয় কুমাৰ – হলিডে' - এ ছ'লজাৰ ইজ নেভাৰ অফ ডিউটী, চৰিত্ৰ- বিৰাট বক্সী\nঋত্বিক ৰোছন – বেং বেং!, চৰিত্ৰ- ৰাজবীৰ/জয় নন্দা\nৰণদীপ হোদা – ৰং ৰছিয়া, চৰিত্ৰ- ৰাজা ৰবি বৰ্মা\nকংগণা ৰাণাওট – কুঈন, চৰিত্ৰ- ৰাণী মেহৰা\nআলিয়া ভাট – হাইৱে', চৰিত্ৰ- বীৰা ত্ৰিপাঠি\nমাধুৰী দীক্ষিত – ডেঢ় ঈস্কিয়া, চৰিত্ৰ- বেগম পাৰা\nৰাণী মুখাৰ্জী – মৰদানি, চৰিত্ৰ- শিৱানী শিৱাজী ৰয়\nছ'নম কাপুৰ – খুবছুৰত, চৰিত্ৰ- মৃণালিনী "মিলি" চক্ৰৱৰ্তী\nপ্ৰিয়ংকা চোপ্ৰা – মেৰী কম, চৰিত্ৰ- মেৰী কম\nশ্ৰেষ্ঠ সহ অভিনেতা\nশ্ৰেষ্ঠা সহ অভিনেত্ৰী\nকে কে মেনন – হেইদৰ, চৰিত্ৰ- খুৰ্ৰম মীৰ\nৰিতেশ দেশমুখ – এক ভিলেইন, চৰিত্ৰ- ৰাকেশ মহাডকাৰ\nঅভিষেক বচ্চন – হেপ্পী নিউ ইয়েৰ, চৰিত্ৰ- নন্দু ভিড়ে\nৰোনিত ৰয় – ২ ষ্টেট্‌ছ, চৰিত্ৰ- বিক্ৰম মলহোট্ৰা\nতাহিৰ ৰাজ ভাচিন – মৰদানি, চৰিত্ৰ- ৱাল্ট/কৰণ ৰাস্তোগি\nটাবু – হেইদৰ, চৰিত্ৰ- গজালা মীৰ\nঅমৃতা সিং – ২ ষ্টেট্‌ছ, চৰিত্ৰ- কবিতা মলহোট্ৰা\nডিম্পল কাপাডিয়া – ফাইণ্ডিং ফেনী, চৰিত্ৰ- ৰ'জেলিনা "ৰ'জি" ইউকেৰিষ্টিকা\nজুহি চাওলা – গুলাব গেং, চৰিত্ৰ- সুমিত্ৰা দেৱী\nলিজা হে'ডন – কুঈন, চৰিত্ৰ- বিজয়লক্ষ্মী\nশ্ৰেষ্ঠ নৱাগত অভিনেতা\nশ্ৰেষ্ঠা নৱাগতা অভিনেত্ৰী\nফৱাড আফজল খান – খুবছুৰত, চৰিত্ৰ- বিক্ৰম সিং\nকৃতি ছান'ন – হিৰ'পন্তি, চৰিত্ৰ- ডিম্পল/"ডিম্পী"\nশ্ৰেষ্ঠ সংগীত পৰিচালক\nশংকৰ-এহছান-লয় – ২ ষ্টেট্‌ছ\nঅমিত ত্ৰিৱেদী – কুঈন\nঅনুপম আমোদ, অৰ্ক' প্ৰভ' মুখাৰ্জী, য় য় হনী সিং, মিথুন, প্ৰীতম – য়াৰিয়াঁ\nহিমেশ ৰেশামিয়া, মীত ব্ৰছ অঞ্জান, য় য় হনী সিং – কিক\nমিথুন, অংকিত তিৱাৰী, ছ'চ – এক ভিলেইন\nৰশ্মি সিং - "মুস্কুৰানে'" – চিটী লাইট্‌ছ\nইৰশাদ কামিল – "পটাখা গুড্ডি" – হাইৱে'\nঅমিতাভ ভট্টাচাৰ্য - "জেহনছীব" - হঁচি ত' ফচি\nগুলজাৰ – "বিছমিল" – হেইদৰ\nকৌছাৰ মুনিৰ – "চুন' না চংগ মৰমৰ" – ইয়ংগিস্তান\nশ্ৰেষ্ঠ নেপথ্য গায়ক\nশ্ৰেষ্ঠা নেপথ্য গায়িকা\nঅংকিত তিৱাৰী – "গলিয়াঁ" – এক ভিলেইন\nঅৰিজিত সিং – "মস্ত মগন" – ২ ষ্টেট্‌ছ\nঅৰিত সিং – "চুন' না চংগ মৰমৰ" – ইয়ংগিস্তান\nবেনী দয়াল – "ল'চা-এ-উল্ফট" – ২ ষ্টেট্‌ছ\nশেখৰ ৰাবিজানি – "জেহনছীব" - হঁচি ত' ফচি\nকণিকা কাপুৰ – "বেবী ডল" – ৰাগিণী এম এম এছ ২\nজ্যোতি নুৰান, চুলতানা নুৰান – "পটাখা গুড্ডি" – হাইৱে'\nৰেখা ভৰদ্বাজ - "হমাৰি অতৰিয়া পে" - ডেঢ় ইস্কিয়া\nশ্ৰেয়া ঘোষাল – "মনৱা লাগে" - হেপ্পী নিউ ইয়েৰ\nছোনা মহাপাত্ৰ – "নেইনা" – খুবছুৰত\nসমালোচকৰ বঁটা[সম্পাদনা কৰক]\nশ্ৰেষ্ঠ চলচ্চিত্ৰ (শ্ৰেষ্ঠ পৰিচালক)\nআখোঁ দেখি – ৰজত কাপুৰ\nআলিয়া ভাট - হাইৱে'\nসঞ্জয় মিশ্ৰ - আখোঁ দেখি\nকাৰিকৰী বঁটাসমূহ[সম্পাদনা কৰক]\nৰজত কাপুৰ – আখোঁ দেখি\nৰাজকুমাৰ হিৰাণি আৰু অভিজাত যোশী – পি কে\nঅভিজাত যোশী আৰু ৰাজকুমাৰ হিৰাণি – পি কে\nঅভিজিত ক'কাতে আৰু অনুৰাগ কাশ্যপ – কুঈন\nশ্ৰেষ্ঠ নৃত্য নিৰ্দেশনা\nআহমেদ খান - জুম্মে কি ৰাত – কিক\nববী সিং আৰু সিদ্ধাৰ্থ দিৱান – কুঈন\nশ্ৰেষ্ঠ কলা নিৰ্দেশনা\nশ্ৰেষ্ঠ শব্দ অভিযোজনা\nসুব্ৰত চক্ৰৱৰ্তী আৰু অমিত ৰায় – হেইদৰ\nঅনিলকুমাৰ ক'নাকান্দলা আৰু প্ৰবাল প্ৰধান – মৰদানি\nশ্ৰেষ্ঠ আৱহ সংগীত\nডলী আহলুৱালিয়া – হেইদৰ\nঅমিত ত্ৰিবেদী – কুঈন\nশ্ৰেষ্ঠ স্পেচিয়েল এফেক্ট্‌ছ\nবঁটা দিয়া নহ'ল\nশাম কৌশল – গুণ্ডে'\nশ্ৰেষ্ঠ নৱাগত পৰিচালক\nঅভিষেক বৰ্মণ - ২ ষ্টেট্‌ছ\n↑ "Look who are hosting this year's Filmfare Awards!". DNAIndia. January 4, 2015. http://www.dnaindia.com/entertainment/report-look-who-are-hosting-this-year-s-filmfare-awards-2049542। আহৰণ কৰা হৈছে: January 19, 2015.\n↑ "Nominations for the 60th Britannia Filmfare Awards". Filmfare. January 19, 2015. http://www.filmfare.com/news/nominations-for-the-60th-britannia-filmfare-awards-8237.html। আহৰণ কৰা হৈছে: January 19, 2015.\nList of Winners 60Th Britannia Filmfare Awards 2014\n60th Filmfare Awards 2014\n"https://as.wikipedia.org/w/index.php?title=৬০তম_ফিল্মফেয়াৰ_বঁটা&oldid=268613"ৰ পৰা অনা হৈছে\nভাৰতীয় চলচ্চিত্ৰ বঁটা\nএই পৃষ্ঠাখন ২২ মাৰ্চ, ২০২১ তাৰিখে ০৮:৫১ বজাত অন্তিম সংশোধন কৰা হৈছিল।


Our Programme and Constitution\nProgressive Youth Federation of India, Assam\nOfficial Site of PYFI, Assam State Committee\nসংগ্রাম :: শান্তি :: প্রগতি\nভাৰতৰ প্রগতিশীল যুৱ ফেডাৰেছন\nখচৰা ইস্তাহাৰ আৰু গঠনতন্ত্র\n১. যুৱ সমাজে অসীম কল্পনাশক্তি আৰু প্রৱল উৎসাহ- উদ্দীপনাৰ অধিকাৰী। শক্তি সভ্যতাৰ মূল চালিকা শক্তিও তেওঁলোকৰেই। তেওঁলোকৰ সৃজনীশক্তিৰ পৰিপূৰ্ণ ব্যৱহাৰৰ দ্বাৰাই এই পৃথিৱীখনক অধিকতৰ বাসোপযোগী আৰু সর্বাঙ্গসুন্দৰ কৰি তুলিব পাৰি।\n২. বিজ্ঞান আৰু প্রযুক্তিবিদ্যাৰ ব্যাপক বিকাশৰ ফলত বর্তমান সুখী আৰু সমৃদ্ধিশালী মানৱ সমাজ গঢ়াৰ উজ্জ্বল সম্ভাৱনাই দেখা দিছে। অন্যহাতেদি বিজ্ঞান আৰু প্রযুক্তিবিদ্যাৰ বিকাশৰ ফলত মানৱ সভ্যতাৰ সম্পূর্ণভাৱে ধ্বংস হোৱাৰ আশঙ্কাজনক অৱস্থাও আমি দেখিবলৈ পাইছোঁ।\n৩. বিজ্ঞান আৰু প্রযুক্তিবিদ্যা তথা উন্নত কাৰিকৰী বিদ্যাৰ বহুল প্রয়াগৰ ফলত (কম্পিউটাৰ, ইন্টাৰনেট, বৈদ্যুতিক মাধ্যম, চ'চিয়েল মেদিয়া) দূৰসংযোগ আৰু বিকাশ যিমান সুবিধা আৰু লাভজনক, সিমানেই ইয়াৰ অপপ্রয়াগে সর্বনাশী ৰূপ লয়।\n৪. ছোভিয়েট ইউনিয়ন আৰু পুব ইউৰোপৰ সমাজতান্ত্রিক ৰাষ্ট্ৰ ব্যৱস্থা আজি অস্তিত্ব নথকাৰ সত্ত্বেও তাত যে নতুন সমাজ ব্যৱস্থা প্রতিষ্ঠিত হৈছিল, সেই আগৰ ব্যৱস্থা আজিও মানৱতা আৰু সুখী সমৃদ্ধিশালী মানৱ সমাজ গঢ়ি তোলাৰ পথ প্রাধর্শক হৈ ৰৈছে। এই ব্যৱস্থা মানুহে মানুহক শোষণ যে বহু যুগ ব্যাপী যি পদ্ধতি বিৰাজমান আছিল সেইটো সামুলঞ্চে নির্মূল হ'ব। সামুহিকভাৱে পিছ পৰি গ'লেও, এই সমাজ ব্যৱস্থা সমৃদ্ধি, শান্তি আৰু সুখৰ পথ খুলি দিব। সেই ব্যৱস্থাৰ নাম হৈছে সমাজতন্ত্র। পুৰাতন পুঁজিবাদ বিশ্বায়ন ঘটি বিশ্বায়িত পুঁজিবাদলৈ গতি কৰা সময়তে লেটিন আমেৰিকাত নতুন ধৰণৰ সমাজ ব্যৱস্থা উন্মেষ ঘটি নতুন যুগৰ সূচনা হৈছে। সেই ব্যৱস্থাৰ নাম হৈছে বলিভিয়ান চোসিয়েলিজম বা বলিভিয়ান সমাজবাদ। এই ব্যৱস্থাই সমাজতন্ত্র প্রতিষ্ঠাৰ পথ খুলি দিছে। অৱশ্যে পথ বৰ সুগম নহয়। ধাৰাবাহিক সংগ্রাম আশ্যৱকীয়।\n৫. পুৰাতন পুঁজিবাদ অৱসান আৰু সমাজতান্ত্রিক বিশ্ব পতনৰ পিছত, দ্বিমেৰু বিশ্ব আজি একমেৰু বিশ্বত পৰিণত হৈছে। চীন, উত্তৰ কৰিয়া, কিউবা আৰু লেটিন আমেৰিকাৰ বলিভিয়ান সমাজবাদী দেশবোৰৰ বাদে বাকী বিশ্বত দখল পুঁজিবাদী ব্যৱস্থাৰ হাতত। এই পুঁজিবাদী বিশ্বৰ জনগণৰ মাজত দৰিদ্ৰ, ক্ষুধা আৰু নির্যাতন ভয়ানকভাৱে বিৰাজমান। যুৱ সমাজৰ মাজত ব্যাপক আৰু ভয়ানকভাৱে নিবনুৱাৰ সমস্যাই স্থায়ী ৰূপ ধাৰণ কৰিছে। কৌটি কৌটি যুৱক কর্মসংস্থাপন, খাদ্য আৰু আশ্রয়ৰ সন্ধানত অতিবাহিত কৰিছে।\n৬. এনে অৱস্থাৰ পৰিপেক্ষিতত যেতিয়া যুৱ সমাজে অনুভৱ কৰিছে যে এই পৃথিৱী তেওঁলোকৰে আৰু পৃথিৱীৰ সকলো সম্পদ আৰু শক্তিৰ ওপৰত অধিকাৰী, সেই দাবীও ন্যায়সঙ্গত তেতিয়াই যুৱ সমাজ সংগঠিত হৈছে আৰু তেওঁলোকৰ অধিকাৰ প্রতিষ্ঠাৰ বাবে অগ্রসৰ হৈছে। তেওঁলোকে সকলো প্ৰকাৰৰ সামাজিক অবিচাৰ আৰু নিপীড়নৰ বিৰুদ্ধে যুদ্ধ ঘোষণা কৰিছে। সমস্ত বাধা চূর্ণ কৰিছে আৰু জীৱনৰ পৰিপূর্ণ বিকাশৰ পথত হেঙাৰ ৰূপে থিয় দিয়া সকলোবিলাক বাধাৰ প্ৰাচীৰ ওফৰাই পেলাইছে।\n৭. দেশৰ স্বাধীনতা অৰ্জনাৰ্থে চলা সংগ্রামত আমাৰ যুৱ সমাজে প্ৰভূত আত্মত্যাগ কৰি বীৰত্বপূৰ্ণ সংগ্ৰাম কৰিছিল, স্বাৰ্থ ত্যাগৰ প্ৰেৰণা যোগাইছিল আৰু শোষণ আৰু নিপীড়নৰ পৰা মুক্ত কৰি সুখী আৰু সমৃদ্ধিশালী ভাৰত গঢ়াৰ বাবে, জনসাধাৰণৰ স্বাৰ্থৰ পক্ষে আত্মনিয়োগৰ আদৰ্শ প্ৰতিষ্ঠা কৰিছিল।\n৮. দেশৰ স্বাধীনতাৰ সাতটি দশকৰ পিছতো দেখা গৈছে, যি আদৰ্শৰ কাৰণে হাজাৰ হাজাৰ যুৱকে আত্মত্যাগ কৰিছিল, অশেষ নিৰ্যাতন সহ্য কৰিছিল, কাৰাবাসৰ জীৱন যাপন কৰিছিল, সেই আদৰ্শ, লক্ষ্য আজি শূন্যত বিলীন হৈ গৈছে। বাস্তৱতে ধনী আৰু সম্পদশালী শ্ৰেণীয়ে স্বাধীনতাৰ সুফল ভোগ কৰিছে। তেওঁলোকৰ নিৰ্মম শোষণ আৰু মুনাফা লুণ্ঠনে আজি দেশক চৰম দৰিদ্ৰতাৰ দিশলৈ ঠেলি দিছে। উৎপাদন আৰু সম্পদ সৃষ্টিত সমৰ্থন লক্ষ লক্ষ যুৱক-যুৱতী কৰ্মহীনতাৰ ভয়ংকৰ জ্বালাত জ্বলিছে।\n৯. ব্ৰিটিছ আমোলাৰ উত্তৰাধিকাৰীৰ সূত্ৰে পোৱা অৰ্থনীতিৰ পূৰ্ণগঠন আৰু পুনৰুজীৱনৰ কাৰণে তথাকথিত অৰ্থনৈতিক পৰিকল্পনাৰ কাৰণে কৌটি কৌটি টকা খৰচ কৰিছে। তাৰ ফলত প্ৰধানতঃ পুঁজিপতিৰ স্বাৰ্থ পুৰণ হৈছে। সমাজতন্ত্ৰৰ সলনি পুঁজিবাদ শক্তিশালী হৈছে।\n১০. উদাৰীকৰণ, বেচৰকাৰীকৰণ আৰু পুঁজিবাদ বিশ্বায়ন ঘটাৰ পাছত আমাৰ দেশৰ জাতীয় অৰ্থনীতিৰ সমস্ত বিভাগ, আনকি আগতে বিদেশী বিনিয়োগৰ বাবে নিষিদ্ধ বিভাগসমূহত বিদেশী বহুজাতিক সংস্থা বা নিগমসমূহত উৎসাহভৰা আমন্ত্ৰণ জনাই মুকলি কৰি দিয়া হৈছে 'মেক ইন ইণ্ডিয়া' যোগেদি। এই ব্যৱস্থা আমাৰ দেশৰ স্বাধীনতাক বিপদগ্ৰস্ত কৰি তুলিছে, দেশৰ স্বাধীন বিদেশ নীতি পৰিচালনা অধিকাৰকে খৰ্ব কৰিছে, আমাৰ অৰ্থনীতিক দাসলৈ পৰিণত কৰিছে আৰু মানুহক ভয়ংকৰ শোষণৰ দিশে ঠেলি দিছে।\n১১.আমাৰ জাতীয় অৰ্থনীতিত, বিশেষকৈ কৃষিখণ্ডত বিশ্বায়নৰ কুফলৰ প্ৰভাৱ পৰিছে অত্যাধুনিক কাৰিকৰী বিদ্যাৰ প্ৰয়োগৰ ফলত ধীৰে ধীৰে কৰ্মসংস্থাপনৰ সুযোগ কমাই আনিছে, কম খৰচত অধিক পণ্য উৎপাদন কৰি পুঁজিপতিৰ মুনাফা বৃদ্ধি কৰিছে। সাধাৰণ মানুহৰ স্বাৰ্থ-বিৰোধীভাৱে এই কাৰিকৰী বিদ্যা কামত লগোৱা হৈছে। অন্যহাতে কৃষি ভূমি পণ্য সামগ্ৰীলৈ ৰূপান্তৰিত হৈছে। সাধাৰণ কৃষকে নিজা মাটি ধৰি ৰখাটো কঠিন হৈ পৰিছে।\n১২. আমাৰ অৰ্থনৈতিক জীৱনৰ গণতন্ত্ৰ দ্ৰুতভাৱে খৰ্ব হৈ স্বৈৰাতন্ত্ৰৰ দিশে অগ্ৰসৰ হৈছে। জনগণৰ স্বাৰ্থ ৰক্ষা আৰু জনমুখী কাম কাজৰ নামত নিজৰ স্বাৰ্থ আৰু ক্ষমতা ৰক্ষাৰ কাৰণে ৰাষ্ট্ৰীয় পৰিচালনা ব্যৱস্থাত অগণতান্ত্ৰিক পন্থাই আশ্ৰয় লৈছে। জনগণৰ গণতান্ত্ৰিক ঐক্য ভঙাৰ উদ্দেশ্যে সামন্ততান্ত্ৰিক প্ৰৱনতাক উক দিয়া হৈছে।\n১৩. আঞ্চলিকতাবাদ আৰু প্ৰাদেশীকতাবাদৰ পুণৰোত্থানে মৃত্যুমুখী পুঁজিবাদৰ উদ্বেগজনক অৱস্থাকে ঘোষণা কৰিছে। সাম্প্ৰদায়িকতাবাদ আৰু সংকীৰ্ণ গোষ্ঠীচিন্তাক শাসক শ্ৰেণীৰ স্বাৰ্থত উচতাই দিছে আৰু বিদেশী শক্তিয়ে তাৰ সুযোগ গ্ৰহণ কৰিছে। ফলত সাধাৰণ মানুহৰ মুক্তিৰ কাৰণে ঐতিহাসিক গণতান্ত্ৰিক ঐক্য ক্ৰমাগতভাৱে বিপদাপন্ন হৈছে।\n১৪. উপৰোক্ত অৱস্থাৰ পৰিপ্ৰেক্ষিতত ভাৰতীয় যুৱ সমাজৰ ওপৰতো ঐতিহাসিক দায়িত্ব আহি পৰিছে যে সমাজৰ এই সমস্যা আৰু বিশৃংখলাৰ মূল কাৰণবোৰ গভীৰভাৱে অনুধাৱন কৰি অশুভ শক্তিবোৰৰ ক্ৰিয়াকলাপ উপলব্ধি কৰি আৰু মানৱ সমাজৰ প্ৰগতিত হেঙাৰৰূপে ঠিয় দিয়া অশুভ শক্তিবোৰ মষিমূৰ কৰিবলৈ কাৰ্যসূচী প্ৰস্তুত কৰাৰ প্ৰয়োজন আহি পৰিছে। বৰ্তমান বিশ্বায়িত পুঁজিবাদী সমাজবাদী সমাজ ব্যৱস্থাক পৰিৱৰ্তন কৰি শোষণ-নিষ্পেষণৰ পৰা মুক্ত এক নতুন সমাজ ব্যৱস্থা বৈজ্ঞানিক সমাজতন্ত্ৰ প্ৰতিষ্ঠাৰ কাৰণে ভাৰতৰ যুৱ সমাজৰ কল্পনা শক্তি প্ৰয়োগ কৰি সাহসেৰে অগ্ৰসৰ হ'ব লাগিব আৰু প্ৰাচুৰ্যময়, শান্তিকামী আৰু প্ৰগতিকামী মানৱ সমাজ গঢ়াৰ দুৱাৰ উন্মুক্ত কৰিব লাগিব। পৃথিৱীৰ এক অংশত নতুন ধৰণৰ জীৱন যাত্ৰাৰ সমাজ, সমাজতন্ত্রই বাস্তৱ ৰূপ ধাৰণ কৰিছে আৰু বিকশিত হৈছে। ভাৰতীয় যুৱসকলৰ সম্মুখতো ঐতিহাসিকভাৱে ধনতান্ত্রিক সমাজ ব্যৱস্থাক বৈপ্লৱিক পৰিৱৰ্তন কৰি তাৰ ঠাইত এক নতুন ব্যৱস্থা প্রতিষ্ঠা কৰাৰ বাহিৰে বিকল্প কোনো পথ নাই।\nএই মুহূৰ্তত এনেভাৱে প্রগতিশীল আদর্শত উৎসাহিত কৰি যুৱসকলক আগবঢ়াই নিবৰ কাৰণে সৰ্বভাৰতীয় ভিত্তিত যুৱসকলকৰ নিজস্ব এটি স্বাধীন সংগঠন গঢ়ি তোলাৰ প্রয়োজন হৈছে আৰু তাক বস্তৱায়িত কৰিবৰ কাৰণে এখন সংগ্রামী কার্যসূচীও গ্রহণ কৰিব লাগিব। এই উদ্দেশ্যেই ভাৰতৰ প্রগতিশীল যুৱ ফেডৰেছনৰ জন্ম।\nযুৱ সংগঠনৰ কর্মসূচী\nভাৰতৰ যুৱ সমাজৰ মাজত সমাজতান্ত্রিক চেতনা উন্মেষৰ কাৰণে কাম কৰিব।\nগণতন্ত্র ৰক্ষা আৰু সম্প্রসাৰিত আৰু মানৱ সমাজৰ ব্যাপক অংশত গণতন্ত্রই জনসাধাৰণৰ জীৱন ধৰণৰ পদ্ধতি গঢ়ি তুলিব।\nযুৱ সমাজক প্রগতিশীল সমাজনীতি সম্পর্কে সচেতন আৰু সংগঠিত কৰিব। সংকীর্ণ গোষ্ঠী চিন্তা, উগ্র জাতীয়তাবাদী, ধর্মীয় জাল-কুল ভিত্তিত আৰু অস্বাভাৱিক ভাষা প্রীতি আদি যিবোৰ প্রগতিশীল মানৱ সমাজৰ ঐক্য, শান্তিআৰু স্বাৰ্থৰ পৰিপন্থি তাৰ বিৰুদ্ধে দৃঢ়ভাৱে সংগ্রাম কৰিব।\nজনসাধাৰণৰ, বিশেষভাৱে যুৱসকলৰ মাজত ধর্মনিৰপেক্ষ, সোহনশীলতাৰ মনোভাৱ গঢ়ি তুলিব।\nদেশৰ স্বাধীনতা ৰক্ষাৰ কাৰণে যুৱসকলক সচেতন আৰু প্ৰস্তুত কৰিব।\nমনুহ আৰু মানৱ সমাজক ৰক্ষা কৰাৰ কাৰণে যুদ্ধ বিৰোধিতা আৰু যুদ্ধবিহীন বিশ্ব গঢ় দিয়াৰ কাৰণে প্ৰস্তুত কৰিব।\nদেশৰ উপৰি বিশ্বজুৰি সকলো যুৱ সমাজৰ লগত বন্ধুত্ব আৰু মৈত্ৰী ভাৱ গঢ়ি তুলিব।\nদুর্নীতি, মূল্যবৃদ্ধি, অত্যাৱশ্যকীয় অন্য্ সামগ্ৰীৰ কৃত্রিম সংকট সৃষ্টিৰ বিৰুদ্ধে, শোষণ-নিষ্পেষণৰ বিৰুদ্ধে আৰু সামাজিক অন্যায় অবিচাৰৰ বিৰুদ্ধে যুৱসকলক থিয় কৰিব। শিক্ষা আৰু সংস্কৃতিৰ বিকাশ আৰু বিস্তাৰৰ কাৰ্যসূচী ৰূপায়ন কৰিব।\nপ্রাথমিকৰ পৰা বিশ্ববিদ্যালয় পর্যন্ত সর্বস্তৰৰ শিক্ষাকে অবৈতনিক (বিনামূলীয়া) কৰাৰ কাৰণে আৰু শিক্ষাক বাণিজ্যিকীকৰণ কৰাৰ প্রচেষ্টাৰ বিৰুদ্ধে গণতান্ত্রিক আন্দোলন গঢ়ি তুলিব।\nসকলো মানুহৰে স্বাস্থ্য আৰু চিকিৎসাৰ কাৰণে প্রয়োজনীয় চৰকাৰী সাহায্যপ্রাপ্ত চিকিৎসালয়, হেল্থক্লিনিক আৰু ফাৰ্মাচী আদি গঢ়ি তোলাৰ কাৰণে দাবী কৰিব। বেচৰকাৰী ক্ষেত্রত খৰচ সাপেক্ষে স্বাস্থ্য আৰু চিকিৎসা ব্যৱস্থা একমাত্র ধনী আৰু সম্পত্তিশীল মানুহৰ কাৰণেহে গ্রহণযোগ্য। এই জাতীয় বেচৰকাৰী চিকিৎসা আৰু স্বাস্থ্য ব্যৱস্থাৰ বিৰুদ্ধে আৰু জনস্বাস্থ্য ব্যৱস্থাক পৰিপূর্ণ আধুনিকীকৰণ কৰাৰ দাবিত এই সংগঠনে জনমত গঢ়ি তুলিব।\nCondemnation of the arrest of Peasant Leader Akhil Gogoi\nPYFI Assam State Committee condemns the arrest of\nCondemnation of the arrest of Peasant Leader Akhil...


Quad Summit: PM মোদীৰ আমেৰিকা যাত্ৰা, কোৱাড সন্মিলন কি আৰু ভাৰতৰ বাবে ই কিয় গুৰুত্বপূৰ্ণ?– News18 Assam\nQuad Summit: PM মোদীৰ আমেৰিকা যাত্ৰা, কোৱাড সন্মিলন কি আৰু ভাৰতৰ বাবে ই কিয় গুৰুত্বপূৰ্ণ?\n»Quad Summit: PM মোদীৰ আমেৰিকা যাত্ৰা, কোৱাড সন্মিলন কি আৰু ভাৰতৰ বাবে ই কিয় গুৰুত্বপূৰ্ণ?\nUpdated:September 22, 2021, 6:47 PM IST\nএই প্ৰথমবাৰৰ বাবে কোৱাড নেতাসকলে ২৪ ছেপ্টেম্বৰত সোঁশৰীৰে মুখামুখি হ'ব।\nLast Updated: September 22, 2021, 6:47 PM IST\nপ্ৰধানমন্ত্ৰী নৰেন্দ্ৰ মোদী (PM Narendra Modi) আমেৰিকা (America)লৈ ৰাওনা হৈছে। তেওঁ ৰাষ্ট্ৰসংঘৰ সাধাৰণ সভাত (UNGA)অংশগ্ৰহণ কৰিবলৈ গৈ আছে। কিন্তু এইবাৰ তেওঁৰ আমেৰিকা ভ্ৰমণ আন এক কাৰণত বিশেষ বুলি গণ্য কৰা হ'ব। ইয়াত ২৪ ছেপ্টেম্বৰত কোৱাড সন্মিলন (Quad Summit ) অনুষ্ঠিত হ'ব, য'ত কোৱাড দেশসমূহৰ নেতা যেনে প্ৰধানমন্ত্ৰী মোদী, অষ্ট্ৰেলিয়াৰ প্ৰধানমন্ত্ৰী স্কট মৰিচন, জাপানৰ প্ৰধানমন্ত্ৰী য়োশিহিদে চুগা আৰু আমেৰিকা যুক্তৰাষ্ট্ৰৰ ৰাষ্ট্ৰপতি জো বাইডেন প্ৰথমবাৰৰ বাবে মুখামুখি হ'ব। ইয়াৰ আগেয়ে কোৱাড সন্মিলনখন ভাৰ্চুৱেলী হৈ আছিল। এই কোৱাড কি? আৰু ভাৰত-প্ৰশান্ত মহাসাগৰৰ পৰিপ্ৰেক্ষিতত ইয়াৰ কিয় প্ৰয়োজন? তদুপৰি, চীনৰ বৰ্ধিত শক্তিৰ তুলনাত ইয়াক কিয় এক নতুন বিকল্প হিচাপে দেখা যায়?\nকোৱাড হৈছে কোৱাড্ৰিলেটালেৰ ছিকিউৰিটী ডায়লগ (QSD)। ভাৰত, আমেৰিকা যুক্তৰাজ্য, জাপান আৰু অষ্ট্ৰেলিয়া ইয়াৰ সদস্য। ইয়াৰ উদ্দেশ্য হৈছে এই দেশসমূহৰ সামুদ্ৰিক সীমাৰ স্বাৰ্থৰ প্ৰতি লক্ষ্য ৰখা। লগতে জলবায়ু পৰিৱৰ্তন, কোভিড-১৯ মহামাৰীৰ বিৰুদ্ধে যুঁজ দিয়া। আনহাতে ইয়াৰ অন্যতম উদ্দেশ্য হৈছে দক্ষিণ চীন সাগৰত চীনৰ বৰ্ধিত শক্তিৰ বিৰুদ্ধে যুঁজ দিয়া।\n২০০৪ চনত ভাৰত মহাসাগৰত হোৱা ছুনামিৰ পৰা কোৱাডৰ আৰম্ভণি হোৱা বুলি বিবেচনা কৰিব পাৰি। সেই সময়ত ভাৰত, জাপান, অষ্ট্ৰেলিয়া আৰু আমেৰিকা যুক্তৰাষ্ট্ৰই সাহায্য আৰু উদ্ধাৰ অভিযান চলাই অঞ্চলটোলৈ বৃহৎ পৰিমাণৰ সাহায্য সামগ্ৰী প্ৰেৰণ কৰে। কিন্তু এই অভিযানৰ পিছত ২০০৬ চনত জাপানৰ তদানীন্তন প্ৰধানমন্ত্ৰী শিনজো আবেয়ে এই গোটটো পুনৰ সক্ৰিয়কৰণ প্ৰস্তাৱ দিয়ে। তেওঁ কয় যে এই গোটটোত সমভাবাপন্ন দেশসমূহে যোগদান কৰিব লাগে আৰু ভাৰত-প্ৰশান্ত মহাসাগৰৰ নিৰাপত্তাৰ ক্ষেত্ৰত সহযোগিতা আগবঢ়াব লাগে।\n২০০৭ চনত শিনজো আবেয়ে প্ৰধানমন্ত্ৰী পদৰ পৰা পদত্যাগ কৰিছিল। আনহাতে, অষ্ট্ৰেলিয়াত কেভিন ৰুড প্ৰধানমন্ত্ৰী হয়, যাক কোৱাডৰ সমালোচক বুলি গণ্য কৰা হয়। তেওঁ চীনৰ হেঁচাত কোৱাডৰ পৰা আঁতৰি আহিছিল। ২০০৮ চনলৈ গোটটো শেষ হৈছিল।\n২০১৭ চনত জাপানে কোৱাড পুনৰ প্ৰৱৰ্তন কৰাৰ প্ৰস্তাৱ দিয়ে। প্ৰথম পৰ্যায়ৰ বৈঠক মানিলাত অনুষ্ঠিত হৈছিল। অষ্ট্ৰেলিয়াই ২০২০ চনত ভাৰত-আমেৰিকা যুক্তৰাষ্ট্ৰ-জাপান মালাবাৰ নৌ অনুশীলনত যোগদান কৰে।\nএই প্ৰথমবাৰৰ বাবে কোৱাড নেতাসকলে ২৪ ছেপ্টেম্বৰত সোঁশৰীৰে মুখামুখি হ'ব। কোৱাড হৈছে এক আনুষ্ঠানিক মিত্ৰতা। সিদ্ধান্ত লোৱাৰ অধিকাৰ ইয়াৰ নাই, যি সিদ্ধান্ত নাটো দেশ বা ৰাষ্ট্ৰসংঘত লোৱা হয়। এই গোটে সন্মিলন, সভা, তথ্য আদান-প্ৰদান আৰু সামৰিক অনুশীলনৰ জৰিয়তে কাম কৰে। এই মিত্ৰতাৰ কোনো জটিল গাঁথনি নাই। যিকোনো দেশে যিকোনো সময়তে এই গোটটো এৰিব পাৰে।\nFirst published: September 22, 2021, 6:47 PM IST


একক প্ৰচেষ্টাৰে গঢ় লৈ উঠা এটা যাদুঘৰ: উত্তৰণ\nযাদুঘৰ আপুনি বহুত দেখিছে । কিন্তু সম্পূৰ্ণ একক প্ৰচেষ্টাৰে সজোৱা, সকলো বস্তু উপলব্ধ যাদুঘৰৰ কথা শুনিছেনে ? যদি জনা নাই , এবাৰ যাওক, স্বচক্ষুৰে প্ৰত্যক্ষ কৰক, জয়সাগৰৰ “উত্তৰণ” যাদুঘৰ ।\nউত্তৰণ যাদুঘৰটো সজোৱা ব্যক্তিজন\nবিশ্ব, প্ৰকৃতি আৰু মানৱ সমাজৰ মাজত নিজকে বিলীন কৰি সমাজৰ বাবে অমূল্য অৱদান আগঢ়োৱা উত্তৰণ যাদুঘৰটোৰ প্ৰতিষ্ঠাতা হ'ল দুৰ্লভ বৰুৱা। এসময়ৰ বিদ্যুৎ বিভাগৰ অভিযন্তাজনে সৰুৰে পৰা সৃষ্টিশীল কামত নিয়োজিত আছিল । প্ৰথমে ভাস্কৰ্য্য শিল্পক প্ৰাণ দিয়া ব্যক্তিজনে যেতিযা কোনো কামত বিভিন্ন ঠাইলৈ গৈছিল, অপুৰুগীয়া সম্পদেই হওক বা পৌৰাণিক সমল অথবা হেৰাই যোৱাৰ উপক্ৰম হোৱা সম্পদ সমূহ এপদ এপদকৈ সংগ্ৰহ কৰি ৰাখিছিল আৰু সম্পদ সংগ্ৰহৰ এই হবিটোৱে যেতিয়া ঘৰ ভৰি পৰিছিল তেতিয়া উত্তৰণ যাদুঘৰৰ জন্ম হৈছিল ।\nউত্তৰণ যাদুঘৰটোত কি কি আছে ?\nএই বিশেষ যাদুঘৰটোত কি কি আছে, এষাৰতে কৈ শেষ কৰিব নোৱাৰি । কাৰণ বৰ্ত্তমানে প্ৰায় ৮০০০ সম্পদ সংৰক্ষণ হৈ আছে এইবোৰৰ ভিতৰত বিভিন্ন পৌৰাণিক সমল, অসমৰ বিভিন্ন জাতি জনজাতিৰ বিভিন্ন প্ৰকাৰৰ নিত্য ব্যৱহাৰ্য্য সামগ্ৰী যেনে মাছ ধৰা সঁজুলি, তাঁতশালৰ সমগ্ৰ সঁজুলি, যুদ্ধত ব্যবহৃত অস্ত্ৰ সামগ্ৰী, হাতনি পেৰা, পেতাৰী(কাপোৰ থোৱা কাঠেৰৰে ৰ্নিমিত পুৰণি বাকচ), ৰজাৰ দিনৰ যুদ্ধৰ অস্ত্ৰ, অসমৰ বিভিন্ন থলুৱা সামগ্ৰী, আহোম যুগৰ ৩৫০ টা পুখুৰীৰ পানী, ৪০০ বিধ গছৰ গুটি, ১২৬ টা প্ৰজাতিৰ ধান, দোলা, কৰাল, বিভিন্ন প্ৰকাৰৰ মাটি, বিভিন্ন চৰাইৰ কণী, চুকলিভাৰ কৃষিকাৰ্য্যৰ বিভিন্ন আহিলা, বিহুৰ বিভিন্ন বাদ্যযন্ত্ৰ, বিভিন্ন প্ৰকাৰৰ শামুক, চিত্ৰশিল্প আদিবোৰ উত্তৰণ যাদুঘৰ থকা কেইবিধমান বস্তুৰ মাথো উদাহৰণ ।\n'মানৱ সভ্যতা যাতে আগুৱাই যোৱাৰ উত্তৰণ যাদুঘৰৰ সংগ্ৰহীত সমলে সহায়ক হয় তাৰ প্ৰতি লক্ষ্য ৰাখিয়ে এই যাদুঘৰক জন্ম দিলো । মোৰ চিন্তা আৰু শ্ৰমৰ যোগেদি যিমান পাৰো চেষ্টা অব্যাহত ৰাখিছো । ২০০৮ চনৰ ১৯ জানুৱাৰীৰ পৰা দৰ্শকৰ অৰ্থে মুকলি কৰা এই যাদুঘৰটোত প্ৰত্যেক দিনে ন ন বস্তু সংগ্ৰহ কৰি ৰাখো । ৰ্বত্তমানেও যাদুঘৰটোৰ লগতে একেলগে আৰ্ট গেলাৰী আৰু পুথিভঁৰালৰ নিৰ্মাণ কাৰ্য্য চলি আছে । মই নিজেই নিৰ্মাণ কাৰ্য্যত হাতে কামে লাগিছো ।' উত্তৰণ যাদুঘৰৰ সৰ্ন্দভত ৰ্দুলভ বৰুৱাৰ ভাষ্য।\nসমগ্ৰ অসম তথা ভাৰতবৰ্ষৰ বিভিন্ন পৰ্যটকে বিশিষকৈ বিভিন্ন ডিচেম্বৰৰ পৰা ফেব্ৰুৱাৰী মাহত যাদুঘৰ পৰিদৰ্শন কৰিবলৈ আহে । কানাডা, আমেৰিকা, ফ্ৰান্স, ৰ্জামানি, নেদাৰলেন্দছ, আৰ্জেণ্টিনা, ডেনৰ্মাক, জাপান, চীন, নেপাল, মেক্সিক, যুক্তৰাজ্য, প'লেন্দ, দক্ষিণ কোৰিয়া, বেলজিয়াম, থাইলেণ্ড, ইটালি, আষ্টিয়া, ৰাছিয়া আদি দেশৰ অসংখ্য বিদেশী পৰ্যটক বিভিন্ন ঠাইৰ পৰা যাদুঘৰ চাবলৈ আহিছে । ।\nবৰ্ণিল ব্যক্তিত্বৰ অধিকাৰী দুলৰ্ভ বৰুৱাই যাদুঘৰৰটোৰ লাইখুটা স্থাপন কৰা সময়ত মাটি এচপৰাও সংগ্ৰহ কৰি ৰাখিছে ।\nৰ্দুলভ বৰুৱা মতে জীৱন জোখা হয় তিনিটা C ৰ মাজেৰে । সেই তিনিটা C হৈছে Calendar, Creation আৰু Culture। উত্তৰণ নামৰ অৰ্থৰ লগত অতীত, ৰ্বত্তমান আৰু ভবিষ্যত সন্নিবিষ্ট হৈ আছে । এতিয়াও উত্তৰণ ঘাদুঘৰটোক মনৰ জোখৰে সজাবলৈ বহুত বাকী । পৰৰ্বত্তী সময়ত যাদুঘৰটোত সংগৃহীত হৈ থকা সমুহ সমল সন্ধৰ্ভত এখন কিতাপ প্ৰকাশ কৰাৰ পৰিকল্পনা আছে বৰুৱাৰ।\nউত্তৰণ যাদুঘৰটো আজিৰ অৱস্থা কেনেকৈ পালে\n'যাদুঘৰটোৰ সম্পূৰ্ণ চিন্তা মোৰ যদিও পৰিযালৰ ৬জন সদস্যৰ বহুখিনি বৰঙণি আছে । প্ৰথমে যাদুঘৰটো ৰ্নিমাণৰ বাবে বিভিন্ন ঠাইলৈ গৈ অৰ্থ সংগ্ৰহ কৰিছিলো । যিয়েই যিমান পাৰে অৰ্থ বৰঙণি হিচাপে আগবঢাইছিল । আনকি পাণ দোকানীয়েও । লগতে আছিল মোৰ নিজৰ টকা । অৱশেষত উত্তৰণ যাদুঘৰটো ৰ্নিমাণ কৰিবলৈ সক্ষম হৈছিলো ।' এইদৰে মন্তব্য কৰিলে দুলৰ্ভ বৰুৱাই । যাদুঘৰত থকা প্ৰায়বোৰ সমল জনসজগতাৰ অৰ্থে ইতিপূৰ্বে প্ৰায় ৩২ খন মান ঠাইত প্ৰৰ্দশিত কৰা হৈছিল । ইয়াৰে প্ৰথম প্ৰৰ্দশনী বুলি কলে ১৯৮৬ চনত শিৱসাগৰ ব’ৰ্ডিঙ খেল পথাৰৰ প্ৰৰ্দশনী কথা মনলৈ আহে । ৰ্বত্তমানেও বিভিন্ন উৎসৱ মেলাত এই যাদুঘৰৰ সমল সমূহ প্ৰৰ্দশিত হয় । উত্তৰণ ঘাদুঘৰটো দৰ্শনাৰ্থে অহা প্ৰায়বোৰ মানুহে স্বইচ্ছাৰে বৰঙণি আগবঢ়োৱাৰ লগতে নিজৰ যদি ঐতিহাসিক অপুৰুগীয়া সম্পদ বা সমল আছে, সেই সমল বা সম্পদ সমূহ উত্তৰণ যাদুঘৰক দিয়ে ।\n'মোৰ লৰা দুজনেও যথেষ্ট সহায় সহযোগিতা আগবঢাই আহিছে । সেয়েহে আজি আমি পিছলৈ ঘুৰি চাবলগীয়া হোৱা নাই । এই যাদুঘৰটো সামাজিক অনুষ্ঠানত পৰিণত হৈছে । যাদুঘৰটো পৰিচালনাৰ বাবে এখন কমিটিও আছে । মুঠতে ক’ব গ’লে ই এটা চৰকাৰী অনুষ্ঠানৰ তুলনাত কোনো গুণে কম নহয় । প্ৰাৰম্ভিক অৱস্থাত চৰকাৰৰ ফালৰ পৰা অলপ সাহাৰ্য্ লাভ কৰিছিলো ।'\nশেহতীয়াকৈ উত্তৰণৰ আৰ্হিত অসমৰ অন্যান্য ঠাইতো গঢ়ি উঠিছে যাদুঘৰ । ইয়াকে লৈ গৌৰৱান্বিত ৰ্দুলভ বৰুৱা । 'আটাইতকৈ সুখৰ কথা যে ডিব্ৰুগড়তো আমাৰ উত্তৰণ যাদুঘৰ আৰ্হিত এক যাদুঘৰৰ শুভাৰম্ভ কৰা প্ৰস্ততি তুংগত উঠিছে। ' বৰুৱাৰ মন্তব্য ।\nসামজিক সুচিন্তাৰে উদ্ভাষিত ৰ্দুলভ বৰুৱা আৰু উত্তৰণ যাদুঘৰে হাজাৰ জনক ন পথৰ সন্ধান দিয়ক । নৱপ্ৰজন্মৰ মাজত নৱ চিন্তাৰ উন্মেষ ঘটক – য়’ৰ ষ্ট'ৰীৰ ফালৰ পৰা যাচিলো অশেষ শুভকামনা ।\nএনেকুৱা কাহিনীৰ বাবে আমাৰ ফেচবুক পেজ লাইক কৰক\nএক লাখ টকাৰ পৰা ১০০ কোটি টকালৈঃঅলপীয়া মূলধনৰ ষ্টাৰ্টআপৰ চমকপ্ৰদ চফৰ\nছিলিকন ভেলীৰ চাকৰি এৰি আহি ভাৰতত ষ্টাৰ্ট-আপ ‘স্পইল’ স্হাপন ভাৰ্গৱ ইৰাঙ্গীৰ\nনতুন উদ্যোগীৰ বাবে কেতবোৰ বিক্ৰীৰ পৰামৰ্শ\nএজন উদ্যোগীৰ বাবে ৫টা গুৰুত্বপূৰ্ণ কথা\nStories by Sangeeta Saikia\nউত্তৰ পূৱত কাঠফুলাৰ খেতিৰে বিপ্লৱ সুচনা কৰা উদ্যমীজন\nঅসমৰ এখন সৰু চহৰৰ পৰা ৰুবৰু মিঃ ইণ্ডিয়ালৈ সঞ্জু ৰায়ৰ যাত্ৰা\nবাঁহৰ জৰিয়তে বিপ্লৱৰ সূচনা কৰা এগৰাকী যুৱ উদ্যমী\nপৰিবৰ্তনৰ জোৱাৰ আনিছে 'পৰিবৰ্তনে'


জগমোহন কৌৰ - অসমীয়া ৱিকিপিডিয়া\n১৬ এপ্ৰিল, ১৯৪৮\nপাঠনকোট পঞ্জাব, ভাৰত\n৬ ডিচেম্বৰ, ১৯৯৭ (৪৯ বছৰ)\nলুধিয়ানা, পঞ্জাব, ভাৰত\nপঞ্জাবী লোকসংগীত, দ্বৈতসংগীত, কৌতুক\nকণ্ঠশিল্পী, অভিনেতা, শিক্ষক, কৌতুক অভিনেতা\nকে দীপ, ২ ফেব্ৰুৱাৰী ১৯৭১-১৯৯৭\nজগমোহন কৌৰ (১৬ এপ্ৰিল ১৯৪৮ – ৬ ডিচেম্বৰ ১৯৯৭) এগৰাকী পঞ্জাবী কণ্ঠশিল্পী আছিল। তেখেত 'বাপু ভে এড হুনি আইন', 'ঘৰা ৱাজদা, ঘড়োলি ৱাজদীৰ' নিচিনা গীতৰ বাবে পৰিচিত।\nতেখেত তেওঁৰ পতী, কণ্ঠশিল্পী কে দীপৰ লগত ষ্টুডিঅ’ত গৈছিল আৰু এই দুয়োজনে তেওঁলকৰ কৌতুক চৰিত্ৰ 'মাই মোহনো' আৰু 'পোস্তিৰ' বাবে সুপৰিচিত হৈছিল। দুয়োজনৰ আন এটা উল্লেখযোগ্য গীত 'পুড়না'। তেখেত 'দাজ' (১৯৭৬), 'মতিয়াৰ' (১৯৭৯) আৰু 'দুশমণি দি এজ' (১৯৯০)-ৰ নিচিনা কিছুমান পঞ্জাবী চলচ্চিত্ৰিত অভিনয় কৰিছিল। তেখেত 'সুখী পৰিবাৰ' (১৯৮০) আৰু 'দো জাতিয়া' সহ আৰু বহুতৰ প্ৰতি প্লেবেক গায়িকা হিচাপে পৰিচিত।\nকৌৰ ১৯৪৮ চনৰ ১ এপ্ৰিল পঞ্জাবৰ পাঠানকোটত জন্ম হয়। পিতা 'গুৰবচন সিং কং' আৰু মাক 'প্ৰকাশ কৌৰ কং'। তেখেত তেওঁৰ জন্ম গাওঁ 'বুৰ মাজৰা' (বৰ্তমানত ৰোপা জিলা) আৰু তেওঁ প্ৰাথমিক শিক্ষা গাঁৱৰ স্কুলৰ পৰা লাভ কৰে। ইয়াৰ পিছত তেখেত 'খালচা উচ্চ বিদ্যালয়', কুৰালিয়াণ্ডৰ পিছত আকৌ প্ৰশিক্ষণ স্কুল, 'খাৰাৰত' যোগদান কৰে আৰু জে.বি.টি. আৰু চণ্ডীগড়ৰ ওচৰত মণি মাজৰাত শিক্ষক হিচাপেও কাম কৰিছে।\nপিছত, 'কানৱাৰ এচ মহিন্দৰ সিং বেদীৰ' পৰা সংগীত শিকিছিল, তেখেত চাকৰি এৰি গীত গোৱা আৰম্ভ কৰিছিল।\nকলকাতাৰ এখন প্ৰ’গ্ৰামত তেখেত কণ্ঠশিল্পী কে দীপৰ লগত সাক্ষাৎ কৰিছিল। তেওঁলক তেওঁলকৰ নিজস্ব দল গঠন কৰিছিল আৰু পিছত ১৯৭১ চনৰ ২ ফেব্ৰুৱাৰী তাৰিখত বিবাহ কৰে; যিটো আছিল প্ৰেমৰ বিবাহ। এই দম্পতীৰ এগৰোকী জীয়েক আছে, নাম "বিলি" গুৰপ্ৰীত কৌৰ মদা।\n↑ 1.0 1.1 1.2 ਥੂਹੀ, ਹਰਦਿਆਲ (14 March 2015). "‘ਬਾਪੂ ਵੇ ਅੱਡ ਹੁੰਨੀ ਆਂ’ ਵਾਲੀ ਜਗਮੋਹਣ ਕੌਰ". Punjabi Tribune. http://punjabitribuneonline.com/2015/03/%E0%A8%AC%E0%A8%BE%E0%A8%AA%E0%A9%82-%E0%A8%B5%E0%A9%87-%E0%A8%85%E0%A9%B1%E0%A8%A1-%E0%A8%B9%E0%A9%81%E0%A9%B0%E0%A8%A8%E0%A9%80-%E0%A8%86%E0%A8%82-%E0%A8%B5%E0%A8%BE%E0%A8%B2%E0%A9%80-%E0%A8%9C। আহৰণ কৰা হৈছে: 1 May 2015.\n↑ "K. Deep & Jagmohan Kaur". Last.fm. http://www.last.fm/music/K.+Deep+&+Jagmohan+Kaur। আহৰণ কৰা হৈছে: 1 May 2015.\n"https://as.wikipedia.org/w/index.php?title=জগমোহন_কৌৰ&oldid=254772"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২০ তাৰিখে ০৯:০০ বজাত অন্তিম সংশোধন কৰা হৈছিল।


সম্পাদকীয় - বৌদ্ধিক বিচাৰ অবিহনে আমি বৰ্বৰতাৰ অৰণ্যলৈ গতি কৰিম - বৌদ্ধিক বিচাৰ\nচ’ৰাঘৰ / সম্পাদকীয় / সম্পাদকীয় – বৌদ্ধিক বিচাৰ অবিহনে আমি বৰ্বৰতাৰ অৰণ্যলৈ গতি কৰিম\nসম্পাদকীয় – বৌদ্ধিক বিচাৰ অবিহনে আমি বৰ্বৰতাৰ অৰণ্যলৈ গতি কৰিম\nচেপ্তেম্বৰ 28, 2016\tসম্পাদকীয় মন্তব্য কৰক 237 দৰ্শন\nসভ্য কোন, বৰ্বৰ কোন? ( ডঃ যোগেন্দ্ৰ নাথ )\nসম্পাদকীয় – বৌদ্ধিক চিন্তাৰ ধাৰণা\nঅক্টোবৰ 30, 2016\nভাৰতৰ সৰ্বত্ৰে দুৰ্নীতিয়ে ইমান গভীৰলৈ শিপাই গ’ল যে সেই শিপা উভালি পেলোৱাটো আজি অসম্ভৱ হৈ পৰিছে৷ আমাৰ ৰাজনৈতিক নেতা-পালিনেতাৰ পৰা আৰম্ভ কৰি আমোলা-বিষয়া, দেশৰ সুৰক্ষা বাহিনীৰ শীৰ্ষ বিষয়াৰ পৰা আৰম্ভ কৰি লেন্স নায়কলৈ সকলোৱে দুৰ্নীতিৰ বোকাত লুতুৰি-পুতুৰি হৈ পৰিছে৷ পৰিস্থিতি এনেকুৱা হৈছে যে ভাৰতত দুৰ্নীতি (অপ)সংস্কৃতিৰ এটি ধাৰালৈ ৰূপান্তৰিত হৈছে৷ আমি যিকোনো সামাজিক অনুষ্ঠানৰ আয়োজন কৰাৰ সিদ্ধান্ত ল’লেই ধন সংগ্ৰহৰ প্ৰশ্নটো আহি পৰে৷ তেতিয়া আমি প্ৰথমেই স্থানীয় বিধায়ক, আৰক্ষী বিষয়া আদিৰ কাষ চাপো৷ কিয়নো, তেওঁলোকে দুৰ্নীতিৰ মাধ্যমেৰে অনেক ধন গোটাইছে আৰু সেই ধনৰ সামান্য এটা অংশ ৰাজহুৱা কামত দি তেওঁলোকে সমাজখনৰ পৰা সন্মান বুটলিব বিচাৰিছে৷ তেওঁলোকৰ পৰা সৰহীয়াকৈ সংগ্ৰহ কৰা ধনৰ বিনিময়ত তেওঁলোকক সাংস্কৃতিক অনুষ্ঠানটোত আগ স্থান দি সন্মান যাচো৷ কিন্তু হাইস্কুলৰ শিক্ষকজনে যে টকা এশ বা দুশ দি সহায় কৰিছে, তেওঁক সন্মান জনোৱাৰ প্ৰশ্নই নুঠে৷ ইয়েই হ’ল দুৰ্নীতিৰ সংস্কৃতিকৰণ৷\nআমাৰ মন্ত্ৰী, সাংসদ, বিধায়ক আদিয়ে দুৰ্নীতি কৰাত আমাৰ আপত্তি নাই৷ কিয়নো, তেওঁ আমাৰ সামাজিক অনুষ্ঠানলৈ ডাঙৰ অংকৰ ধন এটা দি থৈছে৷আমাৰ চৰকাৰী আমোলা-বিষয়াসকলক দুৰ্নীতিৰ আশ্ৰয় ল’বৰ বাবে আওপকীয়াকৈ উৎসাহিত কৰে চৰকাৰী যন্ত্ৰটোৱে৷ চৰকাৰী যন্ত্ৰ মানে মন্ত্ৰী-বিধায়ক আদিৰ লগতে ৰাজহুৱা সেৱা আয়োগ জাতীয় অনুষ্ঠানটোৱে৷ তেনে এক পৰিস্থিতিত কোনোবাই যদি আমাৰ ৰাষ্ট্ৰৰ পৰা দুৰ্নীতি নিৰ্মূল কৰাটো সম্ভৱ বুলি ক’ব খোজে, তেতিয়া আমি ক’ম যে ভাৰতীয় ৰাজনীতিকসকলৰ স্থিতি সম্পৰ্কে তেওঁৰ সামান্যতমো জ্ঞান নাই৷ অথচ, স্বাধীনতাৰ পূৰ্বেই গ্ৰেট বৃটেইনৰ প্ৰধানমন্ত্ৰী চাৰ উইনষ্টন চাৰ্চিলে মহাত্মা গান্ধীক কৈছিল–‘ভাৰতবৰ্ষক এতিয়াই স্বাধীনতা প্ৰদান কৰা নহ’ব মিঃ গান্ধী৷ কাৰণ ভাৰতীয়সকল এতিয়াও শিক্ষিত আৰু সংস্কৃতিবান ব্যক্তি হৈ উঠা নাই৷ তেনে পৰিস্থিতিত ভাৰতক স্বাধীনতা প্ৰদান কৰিলে অশিক্ষিত, অৰ্ধশিক্ষিত আৰু অতি নীচমনা ভাৰতীয় ৰাজনীতিকসকলে বিশৃংখলতাৰ মাধ্যমেৰে ভাৰতীয় জাতিটোক বৰ্বৰতাৰ মাজলৈ ঠেলি দিব৷’\nচাৰ্চিলৰ সেই উক্তি এতিয়া আখৰে আখৰে প্ৰমাণিত হোৱা নাই জানো? ৰাজনীতিকসকলৰ ক্ষমতাৰ প্ৰতি থকা উদগ্ৰ নিচাই ভাৰতীয় জাতি আৰু ভাৰতকেই ধ্বংসৰ মুখলৈ ঠেলি নি আছে৷ আমাৰ ৰাজনীতিকসকলে একধৰণৰ বৌদ্ধিক বেশ্যামিৰ আশ্ৰয় লৈ গণতন্ত্ৰৰ টেটু চেপি হত্যা কৰাৰ বাবে উদ্যত হৈ পৰিছে৷ সেয়াই সত্য হ’লে ভাৰতৰ সৰ্বসাধাৰণ কোনোদিন শোষণৰ শৃংখলাৰ পৰা মুক্ত হ’ব নোৱাৰিব৷ এই সময়ছোৱাত সৰ্বসাধাৰণৰ লগতে আমাৰ শিক্ষিত সকলে যুক্তিনিষ্ঠ বৌদ্ধিক বিচাৰ আদৰি লোৱাৰ বাহিৰে গত্যন্তৰ নাই৷ সকলো ক্ষেত্ৰতে নিৰপেক্ষ বৌদ্ধিক বিচাৰেহে ভাৰতবাসীক বৰ্বৰতাৰ সঘন অৰণ্যৰ পৰা ফিৰাই আনিব পাৰিব৷\nসদৌটিলৈ শাৰদীয় শুভ-ইচ্ছাৰে….\nডঃ যোগেন্দ্ৰ নাথ\nপূৰ্বৱৰ্তী লেখা দুটা কবিতা (ড° কমল কুমাৰ তাঁতী)\nপৰৱৰ্তী লেখা সত্তৰ আশী ভৱিষ্যৎ ইত্যাদি (দেৱব্ৰত দাস)\nডিচেম্বৰ 1, 2016\t6,025


প্ৰেমৰ দিন বিশেষ: তোমাৰ বাবেই বুকুত পাতিছোঁ গোলাপৰ বাগিচা – প্ৰথম খবৰ\nHome/ যুৱ/প্ৰেমৰ দিন বিশেষ: তোমাৰ বাবেই বুকুত পাতিছোঁ গোলাপৰ বাগিচা\nপ্ৰেমৰ দিন বিশেষ: তোমাৰ বাবেই বুকুত পাতিছোঁ গোলাপৰ বাগিচা\nজুবিনৰ সেই গানটো মনত আছেনে, শেষ বুলিলেই শেষ নহয়… আকৌ আৰম্ভ হয়। আজি গানটো আকৌ মনত পৰিছে। গাবলৈ চেষ্টা কৰিছোঁ। সুৰবোৰ অসুৰ হৈ পৰিছে নেকি নাজানোঁ, তথাপি গাবলৈ চেষ্টা কৰিছোঁ, ধন।\nছয়গাঁও কলেজৰ সোণাৰুবোৰে বোধকৰোঁ আমাক দেখি ঈৰ্ষাত জ্বলিছিল। ৰাষ্ট্ৰীয় ঘাইপথত ধীৰ খোজেৰে যেতিয়া আমি দিগন্তত হেৰাই গৈছিলো, তেতিয়া সোণাৰুবোৰে ডিঙি মেলি চাইছিল। সেই দিনবোৰ কিমান মধুৰ তোমাক আৰু ক’ব লাগিব জানোঁ? সুৰীয়া সন্ধিয়াবোৰ অধিক সুৰীয়া সুৰীয়া হৈ পৰে যেতিয়া তোমাৰ ফোনকলবোৰ প্ৰযুক্তিৰ বিভিন্ন এনকোডিং ডিকোডিঙৰ সূত্ৰৰে মোৰ ম’বাইলত সোমায় মই অধীৰ হৈ পৰোঁ। মোৰ অধীৰতা, আত্মবিভোৰতা তোমাৰ কিমান ভাল লাগে নাজানোঁ কিন্তু তোমাৰ প্ৰতিটো শব্দ, তোমাৰ প্ৰতিটো অভিমান মোৰ বাবে প্ৰিয়। নহয়, প্ৰিয়তম।\nস্নাতকৰ সময়ত তুমি আঁতৰি গৈছিলা, আঁৰৰ কাহিনী আজিও নাজানোঁ, কিন্তু সেই সময়বোৰে মোক দগ্ধ কৰি গৈছিল। বোধকৰোঁ ছয়গাঁও কলেজৰ কেণ্টিনৰ অৰ্ধগোলাকাৰ পৰাঠাবোৰ আৰু প্ৰেমৰ উত্তাপত উমাল হৈ পৰা বাৰান্দাৰ কথা-বাৰ্তাই তোমাকো কোনো সময়ত উত্তাল কৰি তোলে। সেই বাবেই ঘূৰি আহিলা, ন? ময়ো উৎকৰ্ণ অপেক্ষা কৰিছিলো সেই সময়খিনিৰ বাবেই। আঃ কি যে মধুৰ।\nকলেজৰ পিছত লগ নোপোৱাৰ বেদনাবোৰ ফাঁচীবজাৰে পূৰণ কৰিব পাৰিছেনে ধন? তুমি যেতিয়া কাষত থাকা ফাঁচীবজাৰৰ জনসমাগম যেন কৰ্পুৰৰ দৰে উৰি যায়। ভিৰৰ মাজত একান্তই তুমি আৰু মই। অকলশৰীয়া। স্মৃতিবিধুৰতাক মই মনত ৰাখোঁ, প্ৰতি নিয়ত।\nমোৰ উশাহত এতিয়া তুমি, নিশাহত তুমি। বুকুৰ উত্তাপত প্ৰোজ্বল হৈ পৰা তোমাৰ মুখখনি। আঃ। আজি আৰু নিলিখোঁ। আকৌ কেতিয়াবা লৈ আহিম অনুভূতিবোৰ। ভালপোৱাৰ গোলাপৰ বাগিচাৰ ঈষৎ চঞ্চলতাৰে খোজ দিম। কিমান সময়? বোধকৰো আজীৱন।\nপ্ৰেমৰ দিন বিশেষ: ফাগুণে অগণি জ্বলাইছে অ’ হৃদয়ত\nদিন-দুপৰীয়াতে বনৰীয়া হাতীৰ উপদ্ৰৱ কাৰ্বি পাহাৰত\nএম টি ডিৰ ভয়চ ইণ্ডিয়া কীডছৰ অন্তিম দহত অসমৰ মানসী চহৰীয়া\nঈৰ্ষণীয় সফলতাৰে বাংলা ছবিত অসমৰ দেৱীকা